
XXX  anii 

Atâta  împlineşte  „Revista  Teologică'* :  treizeci  de  ani 
de  apariţie  regulată  şi  de  luptă  devotată  în  slujba  Orto¬ 
doxiei  româneşti-  E  o  vârstă  respectabilă,  pe  care  foarte 
puţine  din  publicaţiile  periodice  româneşti  sau  învrednicit 
s’o  ajungă  cu  cinste. 

Pentru  istoria  vieţii  culturale  a  românilor  ortodocşi 
de  dincoace  de  munţi,  momentul  e  deosebit  de  important. 
Nouă,  tuturor  celorce  avem  norocul  să  ostenim  în  aria 
acestei  reviste,  sau  să  ne  înavuţim  mintea  şi  inima  din 
slova-i  dătătoare  de  viaţă,  momentul  acesta  ne  pricinueşte 
emoţii  copleşitoare.  Şi  multora  amintiri  mişcătoare-  Ne 
gândim  la  Celce  a  urzit  firul  vieţii  ei,  la  ceice  i-au  veghiat 
lângă  leagăn,  la  ceice  i-au  asigurat,  prin  talentul  lor  ex¬ 
cepţional  şi  prin  râvna  tinerească  ce  i-a  însufleţit,  stră- 
lucita-i  ascensiune  pe  muchea  căreia  admiraţia  noastră 
zăboveşte  respectuoasă  astăzi. 

Ajunşi  pe  culmea  celui  de-al  treilea  deceniu,  ne  oprim 
o  clipă  din  „curgerea**  noastră  neodihnită.  Nu  ca  să  arti¬ 
culăm  cuvinte  de  politeţă  convenţională  —  înfăptuirile  se¬ 
rioase  se  recomandă  prin  însăşi  trăinicia  lor  —  ci  să  de¬ 
sluşim  şi  să  evocăm  în  linii  sobre  calea  străbătută  victorios 
de  această  revistă. 

Revista  Teologică  este  opera  unui  singur  om. 

Rădăcinile  ei  zac  în  iniţiativa  îndrăsneaţă  a  tânărului 
student  în  Teologie  dela  Cernăuţi  Nicolae  Bălan,  care  în 
Martie  1904  a  lansat  un  inimos  apel  către  toate  societăţile 
studenţilor  teologi  din  România  mică  şi  din  ţinuturile  robite, 
în  vederea  întemeierii  unei  reviste  teologice  care  să  con¬ 
centreze  şi  să  valorifice  în  slujba  Bisericii  şi  a  neamului 
toate  energiile  creatoare  din  ambele  laturi  ale  Carpaţilor. 
Apelul  a  avut  un  succes  răsunător,  Totuşi,  generoasa  ini¬ 
ţiativă  nu  s’a  putut  înfăptui-  Din  motive  lesne  de'nţeles. 
Stăpânirea  maşteră  din  ţinuturile  îngenunchiate,  avea  toate 
motivele  să  fie  îngrijorată  şi  să  zădărnicească  această  mo¬ 
bilizare  a  energiilor  valahe,  cari  sub  streaşină  ocrotitoare 
a  Bisericii  strămoşeşti  pregăteau  un  viitor  mai  bun  orop¬ 
sitului  nostru  popor. 

In  anul  1905,  tânărul  teolog  Dr,  Nicolae  Bălan  a  fost 
numit  profesor  la  „Seminarul  Andreîan"  din  Sibiu,  Aducea 
cu  sine,  la  catedră,  pe  lângă  o  temeinică  pregătire  teologică 
dobândită  în  ţară  şi  ’n  străinătate,  gândul  scump  care  înflo¬ 
rise  în  sufletul  său  pe  vremea  studenţiei  dela  Cernăuţi, 
Nu  era  omul  care  să  se  lase  bătut.  Avea  destulă  încre- 
dere'n  Dumnezeu  şi'n  corectitudinea  intenţiilor  sale,  ca  să 
stăruiască  'n  gândurile  ce-1  însufleţiau,  până  la  împlinire. 

Şi  aceasta  s'a  săvârşit  la  1  Ianuarie  1907,  când  Pro¬ 
fesorul  Dr.  Nicolae  Bălan  a  desfăşurat  flamura  „Revistei 
Teologice".  A  scris  pe  ea  deviza:  „Credinţă,  morală,  cul¬ 
tură"  —  mai  cuprinzătoare  decât  cel  mai  amănunţit  program. 
Viaţa  noastră  bisericească  a  luat,  în  acea  clipă,  alt  curs. 

Proaspătul  „organ  pentru  ştiinţa  şi  viaţa  bisericească" 
urmărea  ridicarea  nivelului  cultural  al  slujitorilor  Bisericii 
noastre,  convertirea  preocupărilor  lor  esenţiale  spre  Hristos 
şi  Evanghelia  Lui  şi  în  genere,  turnarea  în  formele  de  or¬ 
ganizare  bisericească  şaguniană  a  unui  conţinut  de  cea  mai 
pură  spiritualitate  creştină  ortodoxă.  Pe  de  altă  parte, 
„Revista  Teologică"  făgăduia  să  fie  paznic  treaz  şi  apă¬ 
rătoare  neînduplecată  a  moştenirii  ortodoxe,  împotriva 
tuturor  vrăjmaşilor  ei  văzuţi  şi  nevăzuţi,  Clădind  înlăuntru 
şi  apărând  înafară  —  iată  linia  ei  de  conduită  dela  care 
nu  s'a  abătut  niciodată,  „Nu  e  vorba  de  a-ţi  pune  talentul 

în  serviciul  progresului  intern  al  Bisericii  tale,  ci  şi  de-a 
o  apăra  pe  aceasta  totodată  şi  de  ingredienţe  străine, 
externe"  —  scria  studentul  Nicolae  Bălan  în  apelul  amintit. 

Fapta  epocală  a  Profesorului  Dr.  Nicolae  Bălan  a 
întâmpinat  unele  protivnicii,  purcese  dinafara  clerului. 
Primul  redactor  al  revistei,  şi  trupa  entuziaştilor  săi  cola¬ 
boratori,  le-au  redus  însă  curând  la  tăcere.  ,, Revista  Teo¬ 
logică"  devenise  hrana  spirituală  de  fiecare  zi  a  slujitorilor 
Bisericii  noastre  de  dincoace  • —  şi  chiar  de  dincolo  —  de 
munţi.  In  coloanele  ei  se  întâlneau  cele  mai  încercate 
condee  de  pe  ambele  laturi  ale  Carpaţilor.  Ea  se  limita, 
cum  spune  semnificativul  cuvânt  inaugural,  numai  „cu 
vorba"  la  stările  din  Biserica  ardeleană.  Sufletul  ei  fâlfâia 
vultureşte  peste  zidul  despărţitor  de  fraţi,  ca  şi  când  acesta 
nici  n’ar  fi  fost, 

A  venit  isbăvitorul  răsboiu  al  întregirii.  In  1916,  re¬ 
vista  amuţeşte,  0  opintire  voinică  o  readuce  la  viaţă  în 
pragul  Crăciunului  din  acelaş  an,  pentru  a-şi  înceta  din 
nou  apariţia  —  de  astădată  pe  mai  multă  vreme  —  din 
pricina  înrăutăţirii  situaţiei  internaţionale. 

După  răsboiu,  redactorul  ei  —  încărcat  de  prestigiul  unei 
activităţi  impunătoare  pe  tărâm  naţional-bisericesc  —  a  fost 
chemat  cu  o  rară  însufleţire  în  fruntea  Mitropoliei  noastre. 
Primul  Mitropolit  al  Ardealului  alipit  pe  veci  la  România 
rotundă,  o  readuce  din  nou  la  viaţă,  în  1921,  încredinţând 
frânele  ei  Preotului  Pompeiu  Moruşca,  astăzi  P.  Sf,  Sa 
Policarp,  Episcopul  românilor  ortodocşi  din  Ţările  apusene 
şi  America. 

Doi  ani  mai  târziu  (1923),  ea  trece  în  grija  tânărului 
şi  talentatului  Profesor  al  Academiei  teologice  „Andreiane" 
Nicolae  Colan,  care  a  condus-o  cu  o  rară  destoinicie  vreme 
de  14  ani  de  zile,  împrimându-i  ţinuta  optimă  de  fond  şi 
formă  în  care  se  prezintă  şi  astăzi. 

In  vara  anului  1936,  după  ce  Păr.  Prof,  Nicolae  Colan 
a  fost  chemat  în  fruntea  Episcopiei  Vadului,  Feleacului  şi 
Clujului,  înaltul  patron  al  „Revistei  Teologice",  I.  P,  Sf. 
Mitropolit  Nicolae  al  Ardealului,  a  binevoit  să-l  rânduiască 
la  cârma  ei  pe  cel  ce  scrie  aceste  şire,  punându-i  la  inimă 
grija  „să  aprindă  darul"  (II  Tim,  1,  6)  şi  „să  nu  stingă 

duhul"  (I  Tes,  5,  19)  pe  care  i  î-a  predat  antecesorul  său. 
Cum  sa  achitat  până  acum  de  această  sarcină  întru  tot 
cinstitoare,  nu  el  este  chemat  să  judece. 

In  îndeplinirea  misiunii  sale,  „Revista  Teologică11  a  fost 
mult  ajutată  de  auxiliarele  ei:  „Biblioteca  Bunului  Păstor" 
şi  publicaţia  periodică  „Problemele  Vremii".  Prima,  în¬ 
temeiată  în  1911  de  Profesorul  Dr.  Nicolae  Bălan,  este  un 
devotat  îndrumător  al  preoţimii  noastre  în  îndeplinirea 
corectă  şi  însufleţită  a  multiplelor  ei  îndatoriri.  Cealaltă  a 
fost  iniţiata  în  1929,  de  Profesorul  Nicolae  Colan,  cu  me¬ 
nirea  specială  de  a  populariza  problemele  de  cultură  re¬ 
ligioasă  în  obştea  intelectualilor  noştri  mireni. 

Dar  dacă  „Revista  Teologică"  a  isbutit  să  ajungă  aşa 
cum  o  vedeţi  în  al  XXX-lea  an  de  apariţie  regulată,  aceasta 
se  datoreşte  mai  presus  de  toate  sprijinului  neprecupeţit  şi 
necurmatei  purtări  de  grije  de  care  a  învrednicit-o  înaltul 
ei  întemeietor  şi  patron.  Lui  îi  exprimăm,  la  această  răs¬ 
cruce  festivă,  omagiile  cele  mai  respectuoase  şi  mulţumiri 
sincere  pentru  tot  binele  pe  care  l-a  făcut  acestei  reviste 
—  şi  prin  ea  Bisericii  pe  care  o  păstoreşte  cu  atâta  pre¬ 
stigiu  şi  vrednicie, 

Nu  putem  uita  pe  credincioşii  noştri  colaboratori  şi 
pe  iubiţii  cetitori  ai  acestei  reviste.  Ceata  acestor  albine 
harnice,  cari  ne-au  onorat  statornic  cu  sprijinul  lor  preţios, 
e  impunătoare  şi  —  avem  bucuria  s’o  spunem  —  creşte 
mereu.  Silinţele  lor  binecuvântate  fie-ne  aproape  pururea 
şi  ajutorul  lui  Dumnezeu  nelipsit  în  veci. 

„Revista  Teologică"  intră  în  al  treizecilea  an  de  apa¬ 
riţie  regulată  cu  fruntea  sus.  Ea  a  ştiut  totdeauna  ce  vrea. 
Calea  pe  care  a  străbătut-o  până  acum,  e  dreaptă  şi  lu¬ 
minoasă  ca  un  drum  de  rază. 

Misiunea  ei  e  departe  de-a  fi  terminată.  Mai  sunt 
multe  de  făcut  până  când  vom  ajunge  să  putem  spune : 
iată,  toate  au  fost  iarăşi  reaşezate  în  Hristos  (comp.  Efe- 
seni  1,  10). 

In  slujba  acestui  ideal  ne  vom  pune  toate  silinţele 
noastre,  cu  toată  tragerea  de  inimă.  Şi  mai  ales  cu  însu¬ 
fleţirea  pe  care  ne-o  inspiră  încrederea  în  ajutorul  lui 
Dumnezeu, 


BISERICA  ORTODOXA  ÎN  CULTURA 
ROMÂNEASCĂ'. 

De  Preot  Dr.  ILARION  V.  FELEA 

Profesor  la  Academia  teologică  din  Arad 

Am  fost  designat  să  ţin  în  cadrul  acestor  cursuri  de 
perfecţionare  o  conferinţă  care  sa  se  poată  încadra  în 
ciclul  de  conferinţe  ce  poartă  titlul  de  „Civilizaţie  şi  cul¬ 
tură  românească".  Odată  ce  acest  titlu  mi-a  fost  dat,  su¬ 
biectul  nu  mi-a  fost  greu  de  ales.  Căci  mi- am  pus  îndată 
întrebarea:  Care  sunt  factorii  culturii  române  şi  despre 
care  aş  putea  vorbi  eu  ?  Răspunsul  a  fost  uşor :  Biserica 
este  factor  de  cultură.  Deci  iată  subiectul  conferinţei : 
Biserica  ortodoxă  în  cultura  română.  Ce  rol  a  avut  Biserica 
părinţilor  noştri  în  geneza  şi  desvoltarea  culturii  române 
şi  dacă,  din  capul  locului,  a  avut  sau  nu  în  direcţia  aceasta 
un  rol  care  merită  să  fie  menţionat  sau  nu. 

CE  ESTE  CULTURA  ? 

întâi  de  toate  să  ne  lămurim:  Ce  este  cultura?  Se 
dau  culturii  o  mulţime  de  definiţii,  unele  foarte  lungi,  com¬ 
plicate  şi  greu  de  reţinut.  De  aceea  aş  dori  să  căutăm 
împreună  una  cât  se  poate  de  simplă  şi  clară. 

Noţiunea  cultură  provine  dela  latinescul :  cultura,  — 
şi  înseamnă  lucrarea  pământului  (cu  diferitele  ei  ramuri) : 
cultivare,  îngrijire,  creştere,  E  în  strânsă  legătură  cu  verbul 
colo,  colere  (rnai  ales  cu  participiul:  cultus,  a,  um):  a 
lucra,  a  îngriji,  a  împodobi  şi  cu  latinescul  cultus,  us,  care 
înseamnă :  cult,  închinare,  adorare  adusă  zeilor.  Lucrarea 
pământului  în  aşa  fel  ca  să  dea  roade  bune,  era  şi  este 
cultură ;  cultivarea  seminţelor  bune  de  plante  şi  pomi  era  şi 
este  cultură ;  îngrijirea  de  seminţe  bune,  nobilarea  soiurilor 
de  pomi  şi  creşterea  animalelor  de  rasă  bună,  era  şi  este 

1  Conferinţă  rostită  la  Arad,  In  21  Iulie  1939,  In  cadrul  cursurilor  de  per¬ 
fecţionare  a  învăţătorilor  români. 

cultură.  Tot  cultură  era  şi  este  cultivarea  sentimentelor  şi 
a  cugetărilor  religioase,  adorarea  lui  Dumnezeu. 

Aşa  dar,  prin  cultură  înţelegem  o  lucrare  de  cultivare 
a  însuşirilor  bune ;  înţelegem  o  îmbunătăţire,  înfrumuseţare, 
creştere,  nobilare.  Dacă  ne  referim  numai  la  om,  atunci 
prin  cultură  înţelegem  îmbunătăţirea,  perfecţionarea  lui; 
înţelegem  desvoltarea  însuşirilor  şi  folosirea  puterilor  bune 
ce  zac  în  el  din  fire  şi  peste  tot  în  natură,  Cu  ce  scop  ? 
Pentru  a-şi  uşura  traiul  şi  pentru  a-şi  înfrumseţa  şi  ferici 
viaţa. 

Iată  ce  înseamnă  cultura:  îmbunătăţire,  nobilare,  în- 
frumseţare,  perfecţionare ;  definiţie  simplă  şi  foarte  uşor 
de  reţinut  dacă  ne  gândim  la  etimologia  cuvântului.  Tot 
uşor  de  ştiut  şi  de  reţinut  este  că :  agentul  creator  al  cul¬ 
turii  este  geniul  naţional;  răspânditorul  culturii  este  das¬ 
călul,  apostolul,  misionarul ;  casa  culturii  e  şcoala ;  unealta 
culturii,  cartea;  mijlocul  ei  de  valorificare  şi  răspândire 
era  mai  de  mult  manuscrisul,  acum  e  tiparul.  Cine  favo¬ 
rizează  desvoltarea  şi  desăvârşirea  acestor  elemente  ale 
culturii  este  factor  de  cultură ;  cine  nu,  nu.  Dacă  Biserica 
le  produce  şi  le  ajută,  e  factor  de  cultură;  dacă  nu,  nu. 

CREŞTINISMUL  Şi  CULTURA 

Pornim  dela  o  afirmaţiune  pe  care  o  verificăm  îndată ; 
Religia  creştină  este  cel  mai  puternic  factor  al  progresului 
şi  al  culturii.  Despre  adevărul  acestei  afirmaţiuni  ne  în¬ 
credinţează  uşor  o  simplă  privire  peste  harta  pământului. 
Cele  mai  culte  ţări  şi  naţiuni  ale  pământului  sunt  astăzi 
cele  creştine,  —  „E  remarcabil  faptul,  constată  dl  P.  P, 
Negulescu,  profesor  universitar  şi  membru  al  Academiei 
Române,  —  că  naţiunile  la  care  nivelul  intelectual  e  mai 
ridicat,  în  momentul  de  faţă,  decât  la  toate  celelalte,  sunt 
tocmai  acelea  la  care  reflexiunea  religioasă,  în  înţelesul 
cel  mai  strict  al  cuvântului,  a  avut  cea  mai  mare  desvol- 
tare“.  Aceeaşi  constatare  o  face  şi  dl  C,  Rădulescu-Motru, 
profesor  universitar  şi  preşedintele  Academiei  Române, 
când  scrie:  „Faptele  dovedesc  că  popoarele  creştine  sunt 
singurele  popoare  puternice  şi  cuceritoare14.  Constatările 

acestea  nu  pot  fi  suspectate  de  nicio  părtinire,  pentrucă 
sunt  făcute  de  doi  filosofi  dintre  cei  mai  competenţi. 

Iarăşi  interesant  de  constatat  este  că  la  temelia  cul¬ 
turii  tuturor  popoarelor  europene  stă  Scriptura  creştină. 
Nu  se  va  putea  numi  nicio  naţiune  europeană  sau  ame¬ 
ricană,  care  să  nu-şi  fi  început  literatura  cu  Biblia,  tra¬ 
dusă  parţial  sau  integral.  Ceea  ce  însemnează  că  Biserica 
creştină,  prin  Scripturile  ei  sfinte,  este  cel  mai  puternic 
factor  ai  culturii, 

BISERICA  ORTODOXĂ  MAMA  CULTURII  ROMÂNE 

Biserica  şi  Evanghelia  lui  Hristos  au  adus  în  toate 
veacurile,  tuturor  neamurilor,  cele  mai  mari  şi  mai  pre¬ 
ţioase  servicii  culturii.  Nouă,  Românilor,  pe  lângă  darurile 
mântuirii,  Biserica  ne-a  adus  o  mulţime  de  daruri  cultu¬ 
rale.  In  mare  parte  istoria  culturii  române  este  istoria 
Bisericii  străbune,  şi  invers;  istoria  Bisericii  este  istoria 
culturii  noastre.  Neamul  nostru  în  lumina  ei  a  văzut  lu¬ 
mina  cărţii  şi  calea  mântuirii.  Veacurile  trecute  şi  istoria 
sbuciumată  a  ţărilor  locuite  de  strămoşi,  mărturisesc  despre 
ea  ca  despre  un  stâlp  de  foc  şi  ca  despre  un  nor  de  lu¬ 
mină,  care  ziua  şi  noaptea  mergea  înaintea  fiilor  ei,  con- 
ducându-i  cu  mână  tare  şi  cu  braţ  înalt  din  biruinţă  în 
biruinţă  şi  din  slavă'n  slavă  spre  ţara  făgăduinţei,  spre 
Canaanul  României  Mari,  Povestea  ei  este  minunată.  Ne-o 
spune  istoria  noastră  naţională  şi  adevărată  este  mărtu¬ 
risirea  ei. 

Cetim  în  cartea  vremii,  că  după  epoca  năvălirilor 
barbare,  prin  desişurile  codrilor,  prin  ascunzişurile  mun¬ 
ţilor,  pe  văile  apelor,  pe  câmpii  şi  prin  dumbrăvi  încân- 
aPar  biserici  şi  mănăstiri  cu  vlădici,  preoţi  şi  că¬ 
lugări  vestitori  de  mângâiere  şi  de  lumină  duhovnicească. 

„  Din  prisosul  minţii  lor  şi  din  focul  inimii  lor  aprinse 
de  iubirea  sacră,  apar  primele  unelte  ale  culturii  române ; 
primele  cărţi  —  manuscrise  şi  tipărite,  —  primele  tipo¬ 
grafii,  primele  şcoli,  primele  bucoavne,  primele  cazanii, 
primele  cărţi  româneşti  de  învăţătură. 

Cele  dintâi  cărţi  scrise  în  limba  română  au  fost  căr¬ 
ţile  sfinte.  Ele  au  început  pela  sfârşitul  veacului  al  15-lea, 
Mai  întâi  răsar  în  Maramureş,  dela  preoţi  necunoscuţi. 
Prima  traducere  în  limba  română  păstrată  până  în  vremea 
noastră  este  Psaltirea  Scheiană  (apărută  între  1460 — 80). 
Apoi  apare  în  Moldova  Codicele  Voroneţian,  un  fragment 
din  Faptele  Apostolilor  —  dela  Mănăstirea  Voroneţ  (între 
1520 — 40)  —  ca  să  urmeze  cronicele  dela  Putna,  Bistriţa  şi 
Neamţu, 

Cel  dintâi  tipar  în  Ţara  românească  l-am  avut  dela 
călugărul  Macarie,  la  începutul  veacului  al  16-lea,  pe 
vremea  voevodului  Radu  cel  Mare.  In  tipografia  lui  Ma¬ 
carie  se  tipăreşte  frumos  un  Liturghier  (1507 — 8),  un 
Octoih  (1510)  şi  o  Evanghelie  (1512),  Mai  departe  tipogra¬ 
fiile  se  înmulţesc ;  aproape  fiecare  episcopie  îşi  avea  tipo¬ 
grafia  ei,  cum  o  are  şi  astăzi.  Pe  vremea  voevodului  Con¬ 
stantin  Brâncoveanu  şi  a  mitropolitului  Antim  Ivire  anul 
tehnica  şi  arta  tiparului  ajunseră  la  atâta  desvoltare  încât 
cărţile  religioase  ale  creştinilor  răsăriteni  se  tipăreau  Ia 
Bucureşti  în  limba:  română,  greacă,  georgiană  şi  arabă. 
Pătruns  de  însemnătatea  tiparului  pentru  răspândirea  cul¬ 
turii,  Gheorghe  Bariţîu  exclama  la  1848:  „Aibă  repaus  şi 
răcoare  vecinică  sufletele  tuturor  acelor  episcopi,  care 
pela  scaunele  lor  fundară  tipografie,  —  această  invenţie 
cerească11  \ 

Cea  dintâi  carte  tipărită  în  limba  româna  a  fost  un 
catehism  tradus  de  un  preot  român  din  Răşinari  şi  tipărit 
în  Sibiu  la  1544,  di  n  care  însă  nu  ni  s'a  păstrat  niciun 
exemplar.  Apoi  vin  tipăriturile  diaconului  Coresi  dela 
Braşov  dintre  anii  1560 — 81 :  Molitfelnicul,  Liturgbierul, 
Psaltirea,  Tâlcul  Evangheliilor  şi  Evanghelia  cu  învăţătură. 
Motivul  care  l-a  îndemnat  pe  acest  vrednic  şi  învăţat 
diacon  să  scrie  şi  să  tipărească  cerţi  româneşti  a  fost 
dorinţa  arzătoare  a  sufletului  său  „ca  şi  Românii  să  aibă 
în  limba  lor  cuvântul  lui  Dumnezeu11. 

Sub  mitropolitul  Ghenadie  dela  Brad  (1628 — 40)  apare 
la  Alba-Iulia  (Bălgrad)  o  tipografie  în  care  se  tipăreşte  la 
1639  o  carte  despre  cele  şapte  taine  şi  o  Cazanie  sau 
Evanghelie  cu  învăţătură.  La  1648  apare  tot  la  Alba-Iulia 

prima  traducere  complectă  a  Noului  Testament,  începută  de 
popa  Silvestru  şi  isprăvită  de  mitropolitul  Sîmion  Ştefan, 

La  1673  apare  în  Moldova  Psaltirea  în  versuri  a  mi¬ 
tropolitului  Dosoftei  —  care  adânc  din  cărţi  ştia,  —  prima 
carte  de  poezii  în  limba  română.  Tot  în  vremea  aceea  se 
tipăresc  Pravilele ,  primele  noastre  texte  de  legi,  şi  apoi 
la  1688  întreagă  Biblia,  la  Bucureşti,  pe  vremea  voevo- 
dului  Şerban  Cantacuzino  şi  a  mitropolitului  Teodosie  Veşte- 
meanu  de  lângă  Sibiu.  Urmează  apoi  traducerea  şi  tipărirea 
Mineelor  începută  de  episcopul  Damaschin  al  Râmnicului: 
(f  1725)  şi  continuată  de  Chesarie  al  Râmnicului  (f  1780). 
Opera  aceasta  —  ca  şi  Noul  Testament  al  lui  Sîmion  Ştefan 
şi  Biblia  lui  Şerban  Cantacuzino  —  are  o  covârşitoare  în¬ 
semnătate  culturală,  deoarece  prin  frumuseţea  traducerii 
şi  prin  răspândirea  ei  prin  toate  părţile  locuite  de  Români 
se  asigură  unitatea  limbii  şi  cu  ea  a  simţirii  româneşti  la 
toţi  fraţii  de  acelaş  sânge  şi  de  aceeaşi  lege,  înainte  de 
unirea  politică  dela  1918-  In  prefeţele  acelor  Minee  aflăm 
o  mulţime  de  informaţiuni  istorice  de  mare  valoare  docu¬ 
mentară. 

Dar  Biserica  nu  ne-a  dat  numai  limba,  tiparul  şi 
cartea  românească,  ci  ne-a  dat  şi  şcoala  românească.  Cele 
dintâi  şcoli  au  fost  înfiinţate  la  noi  din  iniţiativa  Bisericii, 
pe  lângă  biserici  şi  mănăstiri.  Primii  noştri  dascăli  au  fost 
preoţii  şi  călugării ;  primele  noastre  şcoli  au  fost  bisericile 
şi  mănăstirile. 

In  Ardeal,  cea  dintâi  şcoală  românească  este  amintită 
încă  dela  Î495  la  Braşov,  apoi  la  Caransebeş  (1582),  îa 
Săliştea  Sibiului  (1616),  Geoagiu,  Haţeg,  Făgăraş  (1657)  în 
care  învăţau  şi  se  pregăteau  preoţii  şi  învăţătorii. 

In  Moldova,  cea  dintâi  şcoală  pomenită  în  analele 
istoriei  este  cea  de  slavonie  a  lui  Grigorie  Ţamblac,  dela 
1401,  apoi  cea  dela  biserica  „Trei  Ierarhi"  din  Iaşi,  des¬ 
chisă  la  1644,  —  urmată  de  câte  una  pe  lângă  fiecare 
episcopie. 

In  Muntenia,  şcoala  cea  mai  veche  este  cea  dela  bise¬ 
rica  Sf,  Gheorghe  vechiu,  urmată  de  colegiul  dela  mănăstirea 
Sf,  Sava,  deschis  la  1687  şi  condus  de  o  eforie  în  frunte 
cu  mitropolitul  ţării.  Şcolile  acestea  nu  erau  numai  ale 

Bisericii;  erau  socotite  ale  ţării,  deşi  erau  susţinute  de 
Biserică,  In  vremea  aceea,  ca  şi  astăzi,  în  Biserica  orto¬ 
doxă  nu  se  făcea  deosebire  între  românul,  creştinul  sau 
cetăţeanul  ţării,  din  simplul  motiv  că  în  Ortodoxie  idealul 
instrucţiei  şi  educaţiei  este  personalitatea,  după  chipul  şi 
asemănarea  lui  Dumnezeu,  omul  din^r'o  bucată,  care  nu 
reacţionează  într'un  fel  ca  român  şi  altfel  ca  creştin,  cum 
ar  fi  de  pildă  în  catolicism.  La  noi  nu  s'a  pus  şi  nu  se 
poate  pune  niciodată  întrebarea:  Ce  suntem  mai  întâi, 
români  sau  creştini,  cum  s'a  pus  iarăşi  de  pildă  la  uniţi, 
ca  să  se  dea  prioritate  catolicismului  faţă  de  românism, 
căci  la  noi  creştinul  s’a  identificat  cu  românul  şî  românul 
cu  creştinul  încă  dela  naştere;  la  noi  religia  s’a  asimilat 
cu  naţionalitatea;  cu  toţii  una  suntem  în  vecii  vecilor. 

Pe  lângă  cele  dintâi  cărţi,  tipografii  şi  şcoli  româneşti, 
tot  Biserica  ne-a  dat  şi  cele  dintâi  bucoavne  şi  cele  dintâi 
manuale  de  şcoală.  Prima  bucoavnă  de  care  avem  cuno¬ 
ştinţă,  apare  la  episcopia  Râmnicului,  la  1749,  apoi  la  Iaşi 
la  1755,  având  de  autor  pe  mitropolitul  lacob  Putneanul. 
Episcopul  Huşilor,  Amfilochie,  tipăreşte  la  1795  în  tipo¬ 
grafia  mitropoliei  din  Iaşi  trei  lucrări,  iarăşi  cele  dintâi  în 
serie :  o  Gramatică  pentru  învăţătura  preoţilor  şi  a  tuturor 
de  obşte  pravoslavnici  creştini,  o  Geografie  şi  o  Aritmetică, 
toate  pentru  şcolarii  care  învăţau  carte  la  dascălii  Moldovei, 
Chiar  şi  la  românii  macedoneni  tot  un  preot  este  acela  care  le 
scrie  cel  dintâi  abecedar  (vezi:  Comunicarea  dela  Academia 
Română  a  profesorului  universitar  T,  Capidan  asupra  teoriei 
lui  Keramopoulos  despre  vlahofoni). 

Primele  cărţi  româneşti  de  învăţătură  sunt  Cazaniile. 
Ele  se  ceteau  prin  bisericile  noastre  de  pretutindeni  după 
Sf.  Liturghie  şi  împărtăşiau  poporului  dreptmăritor  pe 
lângă  înţelepciunea  eternă  a  Scripturilor  sfinte  şi  dulceaţa 
limbii  româneşti.  Toate  aceste  cărţi  de  slujbă  şi  învăţătură 
românească  au  format  veacuri  întregi  singura  noastră  hrană 
sufletească,  singura  noastră  cultură,  aşa  după  cum  tipo¬ 
grafiile  de  pe  la  mănăstiri  şi  de  pe  lângă  scaunele  epis- 
copeşti  au  fost  veacuri  întregi  singurele  noastre  case  de 
editură.  Aşa  încât  putem  conclude  şi  afirma  cu  toată  în¬ 
dreptăţirea  că  Biserica  ortodoxă  este  mama  culturii  române. 

CATOLICISMUL  Şi  CULTURA  ROMÂNEASCĂ 

Urme  despre  existenţa  unui  învăţământ  în  ţărişoarele 
române  aflăm  încă  din  veacul  al  13-lea.  Dar  acesta  nu  era 
al  nostru.  Au  fost  şcoli  latine  pe  lângă  episcopiile  catolice 
dela  Milcov,  Argeş  şi  Bacău,  în  care  învăţau  fiii  de  boieri 
şi  ai  dregătorilor  înalţi,  —  care  însă  au  dispărut  fără  să 
lase  urme  în  caracterele  culturii  noastre  autohtone. 

Totuşi  s'a  făcut  mult  caz  de  influinţa  ce  a  avut-o  ca¬ 
tolicismul  asupra  culturii  române.  Cu  deosebire  s'a  exa¬ 
gerat  rolul  Blajului  şi  contribuţia  lui  la  trezirea  şi  desvol- 
tarea  conştiinţei  şî  culturii  noastre  naţionale,  ca  şi  când 
noi,  fără  unirea  politic-religioasă  cu  Roma,  dela  1700,  am  fi 
rămas  copleşiţi  de  slavi,  de  greci  şi  de  calvini,  fiind  astfel 
osândiţi  să  ne  pierdem  sau  în  cazul  cel  mai  bun  să  nu  ne 
putem  valorifica  naţionalitatea  şi  bunul  ei  suprem,  cultura. 

Repet :  rolul  şi  contribuţia  Blajului  în  special  şi  a  ca¬ 
tolicismului  în  general  în  desvoltarea  conştiinţei  şi  a  cul¬ 
turii  naţionale  s'a  exagerat,  din  următoarele  motive; 

Niciodată  catolicismul  la  noi  nu  a  lucrat  desinteresat 
(nici  măcar  omeneşte,  decum  creştineşte).  Nu  vorbim  despre 
presiunile  ce  le-au  exercitat  papii  catolici  asupra  regilor 
apostolici  ai  Ungariei  ca  să  facă  prozelitism  printre  Români 
când  ştiut  este  că  încă  primul  rege  al  Ungurilor,  Ştefan  I, 
introduce  volnicia  în  raporturile  dintre  apuseni  şi  răsă- 
ri teni. 

încep  numai  cu  veacul  ai  18-lea,  ca  să  arăt  contri¬ 
buţia  catolicismului  la  desvoltarea  culturii  române,  căci 
numai  de  atunci  există  un  proces  neisprăvit  în  sânul  nea¬ 
mului  nostru  pe  tema  aceasta. 

Este  constatat  că  veacul  al  18-lea  este  cel  mai  cum¬ 
plit  şi  mai  nenorocit  veac  din  istoria  Românilor  ardeleni. 
Atunci  era  la  apogeu  iobăgia;  atunci  vine  peste  ei  stăpâ¬ 
nirea  Habsburgilor  şi  împreună  cu  ea  ispitele  şi  prigoanele 
catolicismului.  Dacă  până  aci,  cu  toate  încercările  prin  care 
au  trecut,  Românii  şi-au  păstrat  unitatea  de  credinţă,  de 
aci  încolo  se  deschide  o  adâncă  şî  dureroasă  rană  în  slinul 
neamului  românesc ;  desbinarea  dela  1700,  A  fost  „un  ceas 
slab",  un  „pas  greşit"  în  istoria  noastră  naţională,  ca  şi 

în  cea  religioasă.  Cu  acest  act  de  oportunitate  politică  se 
începe  lupta  Românilor  pe  viaţă  şi  pe  moarte  ca  să-şi 
apere  curăţenia  şi  comorile  sufletului,  începe  epopeea 
celui  mai  frumos  eroism :  lupta  Românilor  pentru  păstrarea 
libertăţii  religioase  şi  a  independenţei  culturale. 

Dar  bine,  se  va  întreba  cineva,  ce  legătură  are  des- 
binarea  dela  1700  cu  rolul  Bisericii  ortodoxe  în  cultura 
română  ?  Are,  şi  încă  una  foarte  interesantă  şi  tot  atât  de 
importantă;  pentrucă  acţiunea  catolică  şi  reacţiunea  orto¬ 
doxă,  susţinută  şi  încurajată  de  fraţii  de  peste  Carpaţi,  au 
fost  mai  mult  decât  un  simplu  incident  confesional,  A  fost 
o  luptă  pentru  graniţe ,  lupta  pentru  graniţele  sufleteşti  ale 
Românilor.  Căci  paralel  cu  prozelitismul,  se  iau  atunci 
măsuri  aspre ;  să  se  închidă  graniţele,  ca  să  nu  mai  treacă 
dincoace  cărţi,  călugări  şi  preoţi  din  ţările  române,  iar 
cei  aflaţi  pe  teritoriul  Ardealului  să  fie  isgoniţi  peste  hotare. 

întâlnim  în  veacul  al  18-lea  o  seamă  de  dispoziţii  îm¬ 
părăteşti,  prin  care  oficialitatea  catolică  a  încercat  să  rupă 
contactul  ardelenilor  cu  muntenii  şi  moldovenii.  Primul  şi 
cel  mai  ruşinos  act  în  privinţa  aceasta  este  reversul  celor 
16  puncte  pe  care  le-a  iscălit  Atanasie  Anghel  la  Viena, 
dintre  care  al  şaselea  este  „cel  mai  grav".  Iată  ce  subscria 
Atanasie ;  „De  astăzi  încolo  mă  lapăd  de  toată  curespundenţia,,. 
şi  prieteşugul  şism  aticilor,  a  ereticilor  şi  a  craiului  sau 
Vodii  Ţării  Munteneşti.,,  Şi  nici  pe  Bucureştean  mai  mult 
al  meu  arhiepiscop  şi  mitropolit  a  fi  nu-1  voi  mai  cunoaşte 
dară  iau  întruna  cu  tot  soborul  meu  arhiepiscopului  de 
Estergom  mă  smeresc...  Dar  unde  a  fi  lipsă,  lui  Vodă  al 
Ţării  Munteneşti  sau  altui  cumva  din  şismatici  a  scrii  carte, 
mai'nainte  cartea  oi  arăta-o  teologului  şi  sfetnicului  rneu‘‘ 
(iezuit).  Este  „cel  mai  înjositor  act  public  săvârşit  până 
atunci  de  vre-un  vlădică  românesc"  (constată  dl  N,  Iorga), 
După  Atanasie,  episcopul  renegat  I,  Giurgiu  -  Pataki 
opreşte  trecerea  cărţilor  româneşti  din  Ţările  române  în 
Ardeal-  In  soborul  unit  deia  1725  se  iau  măsuri  aspre 
contra  preoţilor  sfinţiţi  în  Ţările  române  şi  a  cărţilor  ce 
veneau  de  acolo  şi  inundau  întreg  Ardealul,  trecând  peste 
toate  piedecile,  până  în  Maramureş,  „S'au  închis  toate 
ţările  —  scrie  popa  Flore  Bran  din  Braşov  la  1724  —  şî 

s’au  oprit  foarte  tare  Moldova  şi  Ţara  Muntenească,  de  nu 
vine  nimeni,  nici  nu  se  duce  acolo,  ci  şedem  toţi  închişi".  Ro¬ 
mânii  din  Ardeal  încă  dela  1724  se  simt  închişi,  când  nu 
pot  comunica  cu  ceilalţi  Români,. , 

Guvernul  la  1744  şi  la  1746,  şi  împărăteasa  Maria 
Terezia  la  1747,  dau  porunci  aspre  să  se  scoată  afară  din 
ţară  călugării  schismatici,  fiind  oameni  periculoşi  din  punct 
de  vedere  politic,  iar  cărţile  schismaticilor  care  vin  dinafară 
să  fie  oprite  de  vameşi  şi  date  iezuiţilor  spre  censurare. 

In  astfel  de  împrejurări  agitate  soseşte  în  Ardeal  ge¬ 
neralul  „pacificator"  Adolf  Buccow,  de  numele  căruia  se 
leagă  cel  mai  mare  sacrilegiu  săvârşit  împotriva  Ortodoxiei 
ardelene :  distrugerea  şi  înstrăinarea  mănăstirilor  româneşti. 
Ardealul  n'are  mănăstiri,  n'are  focare  de  cultură  religioasă. 
Nu  este  în  vecinătatea  Bucovinei,  Moldovei  şi  Munteniei 
şi  nu  e  de  mirare  că  e  orfan  de  mănăstiri?  Dece  nu  are 
Ardealul  mănăstiri? 

Când  a  sosit  Buccow  în  Ardeal,  la  1761,  trimis  de  Maria 
Terezia  în  fruntea  unei  comisii  împărăteşti  să  facă  pace 
confesională  între  Români,  i  s’a  adus  la  cunoştinţă  din 
partea  cercurilor  interesate  că  pricinile  pentru  care  nu 
prosperează  unirea  cu  catolicii  sunt  şcolile  şi  mănăstirile 
ortodoxe  —  erau  doar  în  strânse  legături  cu  cele  din  ţările 
române.  Călugării  primejduiau  unirea  în  toată  forma,  căci 
porniseră  o  serioasă  activitate  de  lămurire  a  maselor  popu¬ 
lare,  ceea  ce  a  făcut  pe  mulţi  să-şi  deschidă  ochii,  —  mai 
ales  că  timp  de  50  de  ani  unirea  nu  adusese  nicio  uşu¬ 
rare,  niciun  folos,  nici  religios,  nici  politic,  nici  cultural, 
„Ce  folos,  scria  Gheorghe  Bariţiu,  că  cu  religia  indigenată 
intrai  pe  o  uşă,  dar  ca  naţiune  tolerată  te  scotea  şi  arunca 
în  stradă  pe  alta", 

Ca  să  dispară  orice  piedeci  din  calea  prozelitismului 
catolic,  generalul  barbar,  pe  lângă  măsurile  de-a  aşeza  tu¬ 
nurile  şi  spânzurătorile  în  piaţa  Făgăraşului,  la  Ocna  Si¬ 
biului  şi  în  alte  părţi,  —  dă  în  înţelegere  cu  dieta  arde¬ 
leană  ordinul  sinistru  ca  mănăstirile  de  lemn  să  se  ardă, 
iar  cele  de  piatră  să  se  dărâme,  „Monasteria  ubique  com- 
burrantur  lignea,  lapidea  destructantur,  et  de  effectu  tam 

restitutionis  templor  quam  demolitionis  monaster  suae  exce- 
lentiae  relatio  submittantur“. 

Acest  ordin  neronian  s'a  pus  imediat  în  aplicare. 
Aveam  atunci  în  tot  Ardealul  peste  150  de  schituri  şi  mă¬ 
năstiri  în  strânse  legături  cu  mănăstirile  „maice"  din  Mol¬ 
dova  şi  Muntenia;  aşa  au  fost  mănăstirea  Peri,  Vadul, 
Bârsana,  Sâmbăta  de  sus,  Prislopul,  Alba-Iulia,  Geoagiu, 
ş,  a.,  dintre  care  unele  au  fost  zidite  din  punga  şi  ocrotite 
de  braţul  voevozilor  români.  In  unele  din  ele  erau  tipare 
şi  şcoli  de  învăţătură  românească.  Aproape  toate  au  fost 
nimicite  —  peste  20  numai  în  judeţul  Făgăraş;  care  au 
scăpat  de  distrugere  ne-au  fost  răpite  şi  înstrăinate,  cum 
sunt  şi  astăzi ;  mănăstirea  Prislopului  de  lângă  Haţeg, 
Strâmba  Fizeşului,  biserica  lui  Brâncoveanu  din  Făgăraş,  ş.  a. 

Nu  vorbim  de  contribuţia  episcopilor  uniţi  din  veacul 
al  18-lea  la  opera  de  distrugere  a  mănăstirilor  ortodoxe 
din  Ardeal,  pentrucă  e  trist  din  cale  afară,  însuşi  episcopul 
unit  Inocenţiu  Micu,  mort  surghiunit  din  cauza  intrigilor 
catolice,  îi  numeşte :  „proditores !  ludae  asseclae11  (trădători, 
suita  lui  Iuda),  Fapt  este  că  autorii  morali  ai  distrugerii 
şi  înstrăinării  mănăstirilor  noastre  din  Ardeal  au  fost  epis¬ 
copii  uniţi  P-  P,  Aron,  At.  Rednic  şi  Gr,  Maior.  In  faţa 
lor,  mănăstirile  ortodoxe  zidite  de  boeri,  vlădici  şi  voevozi 
români  erau  nişte  scandalosa  monasteriola  şi  călugării  nişte 
oarecari  mali  schismatici  şi  turbulentes  sacerdotes,  Dece  ? 
Pentrucă  făceau  opoziţie  „dejghinării",  pentrucă  ţineau 
legături  strânse  cu  fraţii  de  peste  munţi  şi  aduceau  dela 
ei  şi  răspândeau  în  tot  Ardealul  cărţile  româneşti  de  slujbă 
şi  de  învăţătură. 

Iată  de  ce  am  spus  că  romano-catolicismul  nu  a  lucrat 
creştineşte  între  Români.  Prin  uneltele  lut,  care  au  fost  Casa 
de  Austria,  dieta  ardeleană  şi  episcopii  imiţi,  ne-a  distrus 
mănăstirile,  ne-a  răpit  bisericile,  ne-a  desnaţionalizat  şi 
înghiţit  nobilimea,  ne-a  ars  cărţile  şi  a  căutat  în  tot 
chipul  să  ne  rupă  de  fraţii  de  peste  Carpaţi, 

Se  vorbeşte  mereu  de  corifeii  curentului  latinist  şi  de 
binefacerile  şcolilor  dela  Blaj.  Adevărat,  şcolile  dela  Blaj 
au  avut  un  mare  rol  în  istoria  Ardealului  cultural,  dealtfel 

ca  şi  celelalte  şcoli  româneşti.  Meritul  lor  revine  însă  unui 
apostol  străin  între  zidurile  Blajului,  episcopului  Inocenţiu 
Micu,  mort  în  exil,  pentrucă  el  a  adunat  fondurile  şi  a 
plănuit  zidirea  lor.  Iar  corifeii  curentului  latinist  au  fost 
iarăşi  nişte  apostoli  streini  între  zidurile  Blajului,,,  Pe  ei 
Blajul  intolerant  i-a  prigonit  (cetiţi,  vă  rog,  vieţile  lor!). 
De  altă  parte  şcoala  latinistă  încă  nu  a  fost  ceva  ce  să 
revoluţioneze  cultura  română,  din  două  motive :  din  punct 
de  vedere  filologic  a  fost  o  aberaţie,  o  absurditate ;  din 
punct  de  vedere  istoric  latinitatea  noastră  nu  e  afirmată 
acum  prima  oară;  cronicarii  susţinuseră  încă  de  mult  că 
„dela  Râm  ne  tragem*’,  iar  Preotul  Sava  Popoviciu  din 
Răşinari,  la  22  Iulie  1792,  cu  20  ani  înainte  de-a  apare 
cartea  lui  P,  Maior  despre :  Istoria  pentru  începutul  Ro¬ 
mânilor  în  Dacia  —  vorbia  poporului  de  pe  amvon,  în 
predică,  despre  originea  noastră  latină.  Figurile  culturale 
ale  Blajului  au  fost  mari  nu  prin  catolicismul  lor,  pe  care 
aproape  toţi  l-au  osândit,  ci  prin  românismul  lor  pentru 
care  unii  au  suferit  până  la  martiriu.  Blajul  e  mare  pen¬ 
trucă  acolo  pe  Câmpia  Libertăţii  a  venit  Iancu  cu  cei  10 
mii  de  moţi  şi  acolo  sub  preşedinţia  marelui  Şaguna  s'a 
ţinut  adunarea  dela  1848;  acolo  şi-a  rostit  Simion  Bărnuţiu 
vestitul  său  discurs,  acolo  s'au  strigat  drepturile  Românilor 
la  libertate  şi  s'a  cântat  cu  înfiorare  şi  cu  însufleţire  mai 
întâi:  Deşteaptă-te  Române,,.  Gloria  lui,  câtă  este,  nu  o  pot 
monopoliza  numai  fraţii  uniţi,  pentrucă  la  dobândirea  ei 
au  contribuit  toţi  Românii  de  un  sânge  şi  de  o  lege,  în 
frunte  cu  Şaguna,  Iancu  şi  Bărnuţiu. 

Cât  de  goală  şi  chiar  ipocrită  este  lauda  că  noi  Ro¬ 
mânii  numai  prin  catolicism  am  putut  sau  putem  lua  con¬ 
tact  cu  civilizaţia  şi  cu  cultura  Apusului,  ne-o  arată  ur¬ 
mătoarea  întâmplare  istorisită  de  dl  Sextil  Puşcariu,  pro¬ 
fesor  universitar  şi  membru  al  Academiei  Române :  In  anul 
1919  a  venit  la  Cluj  contele  Saint-Aulaîre,  un  mare  prieten 
al  Românilor.  Prefectul  judeţului  era  într'o  mare  încurcă¬ 
tură  căci,  deşi  aproape  toate  posturile  de  conducere  din 
capitala  Ardealului  erau  ocupate  de  greco-catolici,  nu  s'a 
aflat  nimeni  în  stare  să-l  salute,  franţuzeşte,  în  câteva  cu¬ 
vinte.  Din  încurcătură  l-a  scos  un  braşovean  ortodox. 

Aceste  motive  şi  altele  ne  determină  să  susţinem  că 
rolul  Blajului  catolic  în  cultura  română  a  fost  exagerat  şi 
în  schimb  nu  s’a  afirmat  îndeajuns  ce  rol  cultural  au  avut 
în  privinţa  aceasta  şcolile  şi  mănăstirile  ortodoxe,  atât  cele 
distruse  de  catolici,  cât  şi  cele  existente. 

ROLUL  MĂNĂSTIRILOR  ORTODOXE 
IN  DESVOLTAREA  CULTURII  ROMÂNE 

Este  ştiut  că  oridecâteori  ne  vizitează  câte  o  figură 
culturală  din  străinătate  şi  ne  cere  să-i  prezentăm  biletul 
nostru  de  identitate,  dovada  originalităţii  noastre  cultu¬ 
rale,  mergem  cu  el  mai  întâi  pe  la  mănăstiri.  Aici  se  re¬ 
prezintă  satul  şi  sufletul  nostru,  aici  s’a  manifestat  geniul 
nostru,  aici  se  păstrează  comorile  cele  mai  preţioase  ale 
sufletului  românesc. 

Mănăstirile  acestea  şi  călugării  lor  au  îndeplinit  în 
trecutul  nostru  un  rol  cultural  mult  mai  însemnat  decât 
Blajul  catolic.  Nu  avem  vreme  şi  nu  este  nici  locul  să 
vorbim  acum  despre  contribuţia  mănăstirilor  ortodoxe  la 
naşterea  şi  desvoltarea  culturii  române,  Trebue  totuşi  să 
subliniem  că  în  mănăstiri  am  avut  cele  dintâi  tipare  şi 
cele  dintâi  biblioteci;  în  mănăstiri  am  avut  cele  dintâi 
ateliere  de  pictură  şi  de  sculptură;  mănăstirile  înfăţişează 
originalitatea  noastră  în  arhitectură  şi  în  toate  artele  legate 
de  ea;  mănăstirile  au  fost  la  noi  cele  dintâi  case  de  edi¬ 
tură;  ele  reprezintă  cea  mai  veche  tradiţie  culturală  dela 
noi;  ele  au  deschis  şi  întreţinut  cele  mai  vechi  şcoli,  cu 
cei  dintâi  dascăli  ai  neamului  nostru.  Nu  se  poate  scrie 
istoria  culturii  româneşti  fără  să  se  înceapă  cu  Biserica, 
cu  mănăstirile,  cu  vlădicii,  cu  preoţii  şi  călugării,  care  au 
fost  primii  noştri  cărturari.  Şi  nu  numai  cărturari,  dar  şi 
colportori  de  cărţi  româneşti,  difuzând  cartea,  unealta  cul¬ 
turii,  prin  toate  unghiurile  românismului. 

Părintele  consilier  Dr,  S,  Stanca  din  Cluj,  a  făcut  nu  de 
mult  o  statistică  numai  pe  teritoriul  Episcopiei  ortodoxe  a 
Clujului  despre  cărţile  vechi  ce  se  mai  păstrează  şi  astăzi 
pe  la  diferite  biserici  săteşti,  cu  următorul  rezultat:  Din 
veacul  al  17-lea  a  aflat  95  cărţi  şi  din  veacul  al  18-lea 

636  cărţi  tipărite  la  Bucureşti,  Râmnic,  Târgovişte  şi  Iaşi. 
Cu  toată  năvala  răsboinică  a  asupritorilor,  în  care  s’au 
distrus  biserici  şi  mănăstiri  cu  sute  şi  mii  de  cărţi,  totuşi 
s'au  păstrat  şi  aflat  în  300  de  biserici  ortodoxe  peste  700 
cărţi  tipărite  în  Principatele  române.  Dacă  mai  punem  în 
cumpănă  şi  în  contrast  cu  comodităţile  vremii  noastre, 
edictele  şi  legislaţiunile  draconice  dictate  în  contra  călu¬ 
gărilor  români,  „vagabonzi  şi  scandaloşi"  după  concepţia 
iezuitului  P.  P,  Aron,  nestatornicia  şi  urgia  vremilor  de 
atunci,  greutăţile  drumului  şi  ale  transportului,  precum  şi 
sarcina  grea  pe  umerii  bietului  călugăr,  numai  cu  o  sin¬ 
gură  Cazanie  veche,  legată  în  table  de  lemn  şi  în  piele, 
groasă  şi  grea,  purtată  de  pe  un  umăr  pe  altul  dela  Bu¬ 
cureşti  până  în  Bihor,  şi  ne  putem  face  o  idee  clară  despre 
apostolia  desvoltată  şi  despre  misiunea  culturală  vrednică 
de  cel  mai  înalt  respect  pe  care  au  susţinut-o  veacuri 
întregi  modestele  noastre  mănăstiri. 

Eu  înainte  de  a  veni  la  Arad  am  fost  preot  în  Valea- 
Bradului,  de  unde  câtva  timp  a  trebuit  să  administrez  şi 
parohia  vecină,  Zdrapţi.  In  biserica  acestei  parohii  din 
Munţii  Apuseni  am  aflat  Cazania  mitropolitului  Varlaam 
dela  1643.  Surprins  de  aflarea  ei  şi  curios  să  cetesc  din 
ea  am  luat-o  în  servietă  şi  am  dus-o  cu  mine  peste  deal, 
acasă.  Când  am  sosit  acasă,  pe  jos,  îmi  erau  rupte  braţele 
de  oboseală.  Atunci  m’am  gândit:  Eu  făcui  abia  vre-o  6 
km.  cu  o  Cazanie  în  traistă,  dar  călugărul  care  a  adus-o 
dela  Iaşi  câte  greutăţi  a  trebuit  să  birue,  ca  să  dăruiască 
zdrăpţenilor  o  carte  românească  de  învăţătură?  Aşa  mi-am 
dat  eu  seama  ce  vrednici  misionari  au  fost  vechii  noştri 
călugări,  cât  de  însemnată  a  fost  contribuţia  lor  la  patri¬ 
moniul  culturii  române  şi  cu  câte  sacrificii  s'a  format  şi 
s'a  păstrat  acest  patrimoniu. 

ÎNCHEIERE 

Subiectul  nostru  e  mult  mai  vast  decât  ca  să  poată  fi 
lichidat  într'o  conferinţă.  N'am  spus  nimic  despre  con¬ 
tribuţia  Bisericii  la  cultura  actuală  a  României,  Intenţionat 
am  făcut-o,  Pentrucă  în  procesul  culturii  de  azi  nu  noi 

putem  îi  judecătorii.  Ne  vor  judeca  urmaşii,  istoria  şi  Dum¬ 
nezeu.  De  un  lucru  putem  să  fim  totuşi  siguri:  Biserica 
părinţilor  noştri  a  fost  şi  rămâne  creatoare  de  cultură  şi 
de  istorie.  Deci  va  şti  Ea  răspunde  şi  în  faţa  urmaşilor  şi 
în  faţa  istoriei  şi  în  faţa  lui  Dumnezeu,  de  toate  faptele 
şi  creaţiile  Sale. 

Din  datele  istorice  ce  le-am  înşirat  până  aci,  oarecum 
matematic  şi  statistic,  rezultă,  cred,  cu  destulă  claritate,  că 
Biserica  ortodoxă  nu  este  numai  ocrotitoarea  unităţii  noastre 
sufleteşti,  ci  însăşi  mama  culturii  române.  Tributul  ei  de 
jertfă  şi  de  lumină  la  tezaurul  culturii  române  are  o  în¬ 
semnătate  covârşitoare,  pentrucă  Biserica  nu  ne-a  dat 
numai  începuturile,  dar  şi  elementele  culturii:  cartea,  ti¬ 
parul,  şcoala,  dascălul,  cultura  sufletului  şi  mai  presus  de 
toate  sufletul  ei  de  mamă. 

Biserica  ortodoxă  este  „mama  ^neamului  românesc11 
{Mihail  Eminescu);  este  însuşi  neamul  sub  specie  aeterni- 
tatis.  Biserica  e  semnul  veşniciei  noastre. 

Caut  cu  gândul  stema  ţării  şi  a  monarhiei  noastre  şi 
aflu  pe  ea  cuvintele:  Nihil  sine  Deo.  Nimic  din  ce-a  fost, 
nimic  nici  din  ce  este,  nu  s’a  făcut  fără  Dumnezeu  şi  fără 
de  Biserica  Sa.  Toate  printr'ânsa  s'au  făcut  şi  fără  de  Ea 
nimic  nu  s'a  făcut  din  tot  ce  s'a  făcut.  Intru  ea  era  viaţă 
şi  viaţa  era  lumina  oamenilor.  Şi  lumina  în  întunerec  h:~ 
minează... 

Domnilor  învăţători,  sunteţi  fiii  luminii  şi  apostolii  sa¬ 
telor.  Purtaţi  numele  ce  se  cuvine  în  măsură  supremă 
numai  lui  lisus  Hristos,  învăţătorul  lumii  şi  întemeietorul 
Bisericii.  Urmaţi  cursuri  de  perfecţionare  şi  aţi  ascultat 
conferinţa  dlui  director  al  cursurilor  Dr.  Bart.  Popescu, 
clar  şi  competent  expusă,  despre  „Centrul  de  interes11.  Mă 
întreb  şi  Vă  întreb :  Care  este  centrul  de  interes  al 
dvoastre,  al  satului  şi  peste  tot  al  vieţii  noastre  publice  ? 
Este  şcoala?  Da,  pentru  şcolari.  Este  primăria?  Da,  pentru 
chestiuni  de  interes  public.  Este  căminul  cultural?  Da, 
pentru  tineretul  adult  şî  pentru  societăţile  culturale.  Este 
cazarma?  Da,  pentru  soldaţi.  Este  teatrul  sau  cinemato¬ 
graful  ?  Da,  pentru  distracţiile  orăşenilor.  Este  cafeneaua  ? 

Da,  pentru  negustori  şi  cartofori.  Este  clubul?  Da,  pentru 
oamenii  grupaţi  în  asociaţii  egoiste.  Este  însă  mai  presus 
de  toate  acestea  un  centru  de  interes  comun,  pentru  tineri 
şi  bătrâni,  pentru  bărbaţi  şi  femei,  pentru  cărturari  şi  ne- 
cărturari,  care  aduce  la  un  numitor  comun  toate  vârstele 
şi  sexele,  întreg  rostul  vieţii  noastre  sociale  şi  culturale  : 
Biserica. 

încă  n'am  văzut  învăţător  intrat  în  inima  oamenilor, 
care  să  nu  fie  spus  în  strana  Bisericii  măcar  un  Tatăl 
nostru.  De  aceea  îndrăsnesc  să  apelez  la  dvoastre  să 
iubiţi  Biserica,  pentrucă  tot  rostul  ei  este  cultural  şi  na¬ 
ţional,  Să  o  respectaţi,  pentrucă  ea  reprezintă  la  noi  cea 
mai  veche  şi  mai  venerabilă  tradiţie  culturală  şi  socială. 
Ascultaţi  poveţele  ei  sacre,  pentrucă  istoria  ei  e  concre¬ 
scută  cu  a  neamului ;  şi  astăzi  cei  mai  mari  poeţi,  cei  mai 
mari  scriitori,  cei  mai  aleşi  bărbaţi  ai  neamului  sunt  fiii 
ei  credincioşi.  Cercetaţi-o  nu  pentrucă  aşa  vă  obligă  legea, 
ca  să  faceţi  coruri  cu  copiii  şi  să-i  însoţiţi  la  biserică 
pentru  cultura  sufletului  lor,  ci  faceţi  acestea  din  conşti¬ 
inţă,  Fiţi  învăţăceii  ei,  pentrucă  nu  ştim  unde  se  desparte 
cultura  de  religie,  nici  religia  de  cultură.  Fiţi  copiii  ei 
buni,  pentrucă  aveţi  misiunea  aşa  de  frumos  exprimată 
de  părintele  consilier  Traian  Cibian  şi  accentuată  de  dl 
ministru  Petre  Andrei  la  deschiderea  cursurilor:  să  fiţi 
apostolii  culturii  prin  credinţă,  aşa  dupăcum  preoţii  sunt 
apostolii  credinţei  prin  cultură. 

Am  văzut  un  om  ce  aleargă  drept  înainte  cu  o  torţă 
aprinsă ;  alergătorul  este  luptătorul  pentru  cultură  şi  torţa 
aprinsă  e  însăşi  lumina  culturii.  Şi  am  auzit  că  idealul 
educaţiei,  instrucţiei  şi  peste  tot  al  culturii  este  perfecţio¬ 
narea,  înnobilarea,  desăvârşirea  omului  după  chipul  şi  ase¬ 
mănarea  lui  Dumnezeu.  Alergaţi  astfel,  domnilor  învăţători 
ai  neamului  românesc  şi  vă  împliniţi  astfel  misiunea,  ca  la 
judecata  istoriei  şi  la  judecata  cea  din  urmă,  a  lui  Dumnezeu, 
să  puteţi  răspunde  cucernic,  cu  faţa  senină  şi  cu  conşti¬ 
inţa  ’mpăcată : 

O,  Doamne  ’n  lume  cât  am  stat, 

Pe  Tine  Te-am  reprezentat , , . 

De  Diacon  NICOLAE  ML  A  DIN 

Ceice  s'au  ostenit  să  vadă  podoaba  mănăstirilor  —  în 
care  voevozii  şi-au  închinat  şi  aprins  sufletul  lor  şi  sufletul 
neamului  —  mărturisesc  nu  numai  de  strălucirea  evlaviei 
voevodale  care  glăsueşte  prin  bogăţia  darurilor,  ci  şi  im¬ 
presia  plăcută  a  regiunilor  pitoreşti  în  cari  sunt  aşezate. 
Căci  —  e  netăgăduit  —  există  astăzi  —  ca  şi  altădată  — 
un  accentuat  gust  al  frumuseţilor  naturii.  Dar  el  se  măr¬ 
gineşte  mai  mult  la  bucuria  ochilor  şi  la  încântarea  fiinţei 
acesteia  de  lut:  dincolo  de  acestea,  nu  transpare  niciun 
fior  glăsuitor  al  vreunei  înălţări  sufleteşti,  De  aceea  călă¬ 
torul  modern  păstrează  ca  primă  impresie  —  şi  uneori 
unică  —  frumuseţea  naturală  a  locurilor  mănăstireşti:  nu 
înţelege  nimic  din  legătura  firească  dintre  acest  pitoresc 
şi  mănăstire,  „Ce  fericită  este  viaţa  monahilor  în  liniştea 
aceasta  a  splendorilor  naturii !  “  Şi  totuşi  viaţa  monahilor 
nu  e  fericită  pentrucă  o  traesc  în  aerul  înviorător  de 
munte  —  sau  în  liniştea  retragerii  de  lume  —  glăsuind 
doar  cu  isvoarele,  cu  codrul  şi  cu  fiarele  lui.  Căci  feri¬ 
cirea  monahală  nu  se  adapă  din  isvoarele  bucuriilor  sim- 
ţuale:  ea  are  cu  totul  alte  sensuri  în  mijlocul  naturii  — 
decât  socoteşte  gustul  turistic  al  vremilor  noastre, 

Voevozii  —  urmând  vechile  tradiţii  mănăstireşti  —  au 
dăruit  cele  mai  frumoase  locuri  din  ţara  lor  lui  Dumnezeu, 
Cei  de  azi  —  în  general  —  le  dăruesc  gustului  lumesc  de 
plăcere  şi  de  odihnă ;  voevozii  le-au  închinat  lui  Dumnezeu, 
ca  simbol  al  aşezării  sufletului  românesc  în  paza  voei  Sale 
sfinte,  Şi’n  această  închinare  este  mărturia  că  altădată 
duhul  credinţei  era  mai  viu :  sufletul  ştia  să  simtă  sensurile 
divine  ale  făpturii-  Căci  nu  este  o  întocmire  fără  niciun 
tâlc  faptul  că  mănăstirile  sunt  încadrate  în  chenarul  cel 
mai  fermecător  al  naturii.  Vă  închipuiţi  o  icoană,  peste 
liniştea  căreia  flutură  zâmbetele  de  lumină  ale  cerului, 

împodobită  cu  cele  mai  frumoase  daruri  ale  naturii :  aceasta 
este  mănăstirea.  Biserica  din  mijloc:  o  sălăşluire  a  raiului 
pe  pământ,  revărsare  a  harurilor  sfinţitoare  peste  lume. 
Nici  nu  sfidează  cu  disperări  gotice  albăstrimile  cerului, 
nici  nu  se  coboară  la  omenescul  lipsit  de  semnificaţii :  în 
simplitatea  ei  firească  aminteşte  par’că  flăcările  de  foc  ale 
Duhului  ce  s'au  aprins  peste  Apostoli.  E  Dumnezeu  făcut 
om  —  sălăşluindu-se  între  oameni  —  ca  pe  om  să-l  în- 
dumnezeiască.  E  cerul  ce  se  coboară  —  ca  să  transfigu¬ 
reze  pământul.  De  jur  împrejur  tăcerea  munţilor  îşi  înalţă 
braţele  spre  cer,  ca  într’o  tainică  îngenunchere  în  faţa 
minunii  divine  —  pe  care  o  ocrotesc,  ca’ntr'o  altă  peşteră 
a  Betleemului,  Natura  îşi  recapătă  sensurile  divine  :  ea  nu 
e  simplu  mijloc  de  delectare,  ci  făptură  care  glăsueşte 
despre  slava  lui  Dumnezeu,  scară  care  te  ancorează  pe 
tărâmurile  veşniciei.  Nu  e  numai  în  fuga  de  lume,  izolarea 
de  toată  zădărnicia  sgomotoaselor  trăiri  omeneşti,  îndemnul 
care  a  înălţat  locaşurile  de  rugăciune  în  taina  luminişurilor 
din  munţi.  Căci  mănăstirea  nu  e  numai  tăcere,  numai 
linişte  tăinuită  de  lume :  e  tăcerea  care  glăsueşte,  binecu¬ 
vântează  şi  sfinţeşte. 

Lumea  liberă  este  —  cu  preţul  fericirii  ei  —  să-şî 
cioplească  trăirea  din  întunecimile  iadului  sau  din  stră- 
luminările  cerului.  De  aceea  viaţa  omenească  este  un  ciudat 
amestec  de  frumuseţe  şi  urâţenie,  o  stranie  îngemănare  de 
sublimă  neprihănire  şi  uimitoare  decadenţă.  Pe  cărările 
lumii  se  încrucişează  hâda  arătare  a  decrepitudinilor  spi¬ 
rituale,  cu  negrăita  minune  a  sfinţeniei.  Ce  miracol  al 
naturii  poate  întrece  strălucirea  şi  înălţimea  frumuseţii 
spirituale,  a  sufletului  purificat  şi  transfigurat  în  flăcările 
iubirii  divine?  Nu  există  frumuseţă  a  făpturii  care  s'o 
întreacă  pe  aceasta.  Dar  viaţa  lumii  nu  e  numai  icoană 
de  lumină,  ci  şi  plăsmuire  de  întunerec:  de  aceea  ceice 
vor  să  grăiască  numai  cu  dorurile  înveşnicirii,  uniţi  fiind 
în  aceeaş  dragoste  şi  aprindere  după  Dumnezeu,  se  retrag 
din  lume.  Prin  aceasta  nu  părăsesc  lumea  —  ci  o  atrag 
spre  dorirea  negrăitelor  bucurii  duhovniceşti.  Dar  retră- 
gându-se  din  lume,  îşi  aleg  cele  mai  minunate  colţuri  ale 
naturii,  Dece  ?  Pentrucă  natura  îşi  păstrează  mai  clar  re- 

flexele  frumuseţii  cu  care  a  plăsmuit-o  Dumnezeu.  Ea  nu 
poate  cădea  prin  propria  ei  voie  —  ca  omul  —  din  scrisa 
legilor  ce  o  tocmesc :  ea  este  veşnic  aceeaş  mărturie  despre 
slava  lui  Dumnezeu.  In  frumuseţea  creaturii,  celce  se  retrage 
din  lume,  vede  reflectat  chipul  frumuseţii  divine :  ea  devine 
treaptă  de  săltare  spre  Dumnezău.  Lumea  cu  sgomotele  ei, 
cu  rătăcirile  ei,  cu  patimile  ei  —  e  departe  r  şi'n  pacea  sufle¬ 
tului  care  se’nalţă  în  rugăciune  spre  Dumnezeu  —  par'câ 
auzi  cum  făptura  „geme"  şi  „suspină"  după  izbăvire.  Prin  tine 
se  roagă  tot  universul  —  prin  tine  se  luminează  toată  făptura. 
E  tăcerea  care  glăsueşte  —  căci  ca  să  vorbeşti  cu  Dum¬ 
nezeu,  trebue  să  închizi  poarta  sufletului  care  se  deschide 
spre  lume,  să  uiţi  de  tot  ce  e  slăbiciune  şi  ispită  —  şi  singur, 
curat  —  să  te  laşi  dus  de  dorurile  făpturii  după  pacea 
Făcătorului  ei.  In  tăcerea  aceasta  —  când  clocotirea  pa¬ 
timilor  este  stinsă  —  cresc  aripile  de  înălţare  a  sufletului 
spre  Dumnezeu,  Celce  s'a  lăsat  vreodată  furat  de  feeria 
splendorilor  naturii  —  nu  se  poate  să  nu  fi  simţit  nici- 
odată  cum  nostalgiile  sufletului  —  neîmpiedecându-se  în  aceste 
splendori  îşi  aruncă  dorurile  spre  cutremurarea  grăirilor 
de  dincolo  de  veac.  „Cerurile  spun  slava  lui  Dumnezeu" 
—  creatura  ne  îndrumează  spre  zările  frumuseţii  de  dincolo 
de  zare  :  pe  treptele  strălucirilor  făpturii,  urcăm  către  fru¬ 
museţea  cea  negrăită  a  Dumnezeirii.  Nu  loc  de  tălăzuire 
a  încântărilor  simţuale,  ci  loc  de  adâncire  în  taina  adâncu¬ 
rilor,  unde  se  aud  paşii  lui  Dumnezeu  prin  grădina  sufle¬ 
tului  —  prin  grădina  creaturii.  Aţi  auzit  vre-odată  toaca 
sau  sunetul  clopotelor  în  munţi?  Fiecare  lovitură,  fiecare 
dangăt  se  multiplică  în  mii  şi  mii  de  ecouri :  par’că  întreaga 
natură  cântă  în  armonia  clopotelor  spre  luminatele  slăvi 
cereşti.  Făptura  se  pleacă  spre  rugăciune  —  căci  ce  e 
altceva  mănăstirea  decât  restabilirea  armoniei  paradisiace ; 
zidurile  ei  se  măresc  cuprinzând  sub  bolta  sfinţirii  ei  toată 
făptura  —  care  se  simte  inundată  de  revărsările  luminii 
harice. 

E  tăcerea  care  grăeşte :  nu  numai  fugă  de  lume,  nu 
numai  încadrare  în  splendoarea  farmecului  natural,  ci 
înălţare  spre  Dumnezeu,  şi  regăsirea  în  Dumnezeu  a  stră¬ 
lucirii  creaturale  de  dinainte  de  păcat.  Păcatul  a  rupt  le- 

gătura  dintre  om  şi  Dumnezeu,  a  răsvrătit  natura  contra 
omului  —  întunecând  frumuseţea  cea  dintâi.  Restabilirea 
omului  în  har  —  este  şi  restabilirea  armoniei  din  sânul 
făpturii:  frumuseţea  creaturală  se  scaldă  în  lumina  fru¬ 
museţii  de  dincolo  de  moarte.  Mănăstirea  fuge  de  lume  — 
ca  să  regăsească  lumea  în  Dumnezeu  —  s’o  readucă  la 
Dumnezeu.  Taina  aceasta  a  frumuseţii  creaturale  spre  care 
coboară  „Frumuseţea  cea  mai  presus  de  orice  frumuseţe" 

—  a  prins'o  poetul  popular  —  în  versurile :  „Pe  un  picior 
de  plaiu  —  Pe-o  gură  de  raiu“.  O  gură  de  raiu  este  crea¬ 
tura  atunci  când  o  vezi  în  transparenţa  luminilor  ce  se 
coboară  de  sus.  Şi  pe  această  „gură  de  raiu"  sufletul  — 
împodobit  cu  străluciri  negrăite  —  îşi  caută  căile  dorului 

—  şi  împlinirile  vrerilor  lui.  Dacă  s’ar  aduna  cele  mai 
înălţătoare  pagini  ce  cântă  frumuseţile  naturii,  cred  că 
nimic  n'ar  întrece  în  măreţie  fiorul  paginilor  scrise  în 
acest  sens  sub  harul  luminilor  de  sus  —  căci  dacă  creatura 
e  frumoasă  în  sine  —  îşi  găseşte  totuşi  adevărata  frumu¬ 
seţe  numai  prin  încadrarea  frumuseţii  ei  în  revărsarea 
frumuseţii  celei  mai  presus  de  fire.  Simţământul  acesta 
care  sesizează  în  creatură  reflexele  iluminărilor  cereşti. — 
fermecând  sufletul  cu  imaginea  restabilirii  făpturii  în  fru¬ 
museţea  cea  dintâi  —  e  specific  ortodox;  noaptea  sfântă 
a  Paştilor  —  când  „toate  s'au  umplut  de  lumină"  este  cul¬ 
minaţia  acestei  trainice  legături  dintre  natură  —  om  —  şi 
Dumnezeu.  De  aceea  mănăstirile  se  ascund  în  acele  mar¬ 
gini  de  pământ  —  cari  cu  adevărat  deschid  omenirii  că¬ 
rarea  către  raiu. 

Păşind  pe  urmele  evlaviei  voevodale  —  înţelegi  astfel 
simbolismul  închinării  a  ceeace  era  mai  frumos  în  ţară: 
ca  să  se  reverse  darurile  frumuseţii  divine  peste  sufletul 
acestui  neam  însetat  de  cer.  Şi  păşeşti  cu  sfială  în  umbra 
pădurilor  —  ce  străjuesc  ziduri  de  mănăstiri  străvechi. 
Pe  acolo  sunt  cărări  luminate  de  gândurile  monahilor  de 
altădată:  ce  aprinderi  vor  fi  închis  în  suflet  —  ce  lumini 
le  vor  fi  cutremurat  viaţa  ?  Ucenicii  mărturisesc  despre 
unii  dintre  părinţii  lor  duhovniceşti  —  că  i-au  văzut 
adesea  rugându-se  la  rădăcina  vre-unui  ştejar:  răpiţi  cu 
sufletul  în  Dumnezeu  —  faţa  lor  iradia  de  strălucirile  unei 


23 


REVISTA  TEOLOGICA 


altfel  de  lumini  decât  lumina  cea  firească.  Ei  retrăiau  mi¬ 
nunea  schimbării  la  faţă  de  pe  muntele  Taborului  —  şi 
ochii  lor  lăcrimau  de  fericire :  căci  Dumnezeu  umbla  prin 
grădina  raiului  şi  grăia  cu  ei.  Puţine  urme  despre  aceste 
tresăltări  duhovniceşti  ne-au  rămas  - —  dar  ştim  că  epoca 
paisiană  —  în  special  —  este  revărsarea  luminată  a  unui 
astfel  de  duh.  Prin  aceştia  - —  neamul  se  înalţă  spre  cul¬ 
mile  izbăvirii  —  căci  pilda  lor  este  întrupare  vie  a  cerului 
pe  pământ  —  şi  imbold  de  trăire  în  Dumnezeu  şi  pentru 
Dumnezeu,  Dl  prof.  Nichifor  Crainic  mărturisia  studenţilor 
credinţa  că  dacă  am  fost  izbăviţi  dintru  atâtea  nevoi, 
aceasta  s'a  întâmplat  şi  pentru  îndurarea  ce-au  dobândit 
în  faţa  lui  Dumnezeu  rugăciunile  acelui  veac  paisian  însorit 
de  raza  trăirilor  harice.  Intr 'adevăr,  cine  poate  cunoaşte 
taina  vrerilor  divine  —  şi  cumpăni  cât  preţueşte  pentru 
mântuirea  neamului  rugăciunea  luminată  de  har  a  drepţilor  ? 
Ei  sunt  piscurile  cele  mai  înalte  ale  lui  - —  şi  răspund  în 
faţa  lui  Dumnezeu  —  ca  odinioară  Moisi  de  cugetul  po¬ 
porului  său.  Căci  dacă  în  mâna  lui  Dumnezeu  este  cum¬ 
păna  veacurilor,  rugăciunea  dreptului  este  cea  mai  neîn¬ 
frântă  putere  pe  care  o  are  omenirea,  pentru  schimbarea 
sa  la  faţă. 

Aşa  se  înţelege  îngemănarea  dintre  natură  şi  mănă¬ 
stire  :  încadrarea  naturii  în  sfinţenia  vieţii  duhovniceşti  este 
restabilirea  frumuseţii  paradisiace,  spre  care  ne  mână  toate 
dorurile  sufletului.  Ea  e  cu  adevărat  „o  gură  de  raiu“  — 
dacă  sufletul  este  într’adevăr  cuprins  în  revărsările  harice 
de  dincolo  de  veac.  Aşa  se  înţelege  şi  sensul  monahismului : 
trăirea  sub  suflarea  de  foc  a  Duhului,  ca  din  aprinderile 
ei  să  se  lumineze  toată  făptura.  Nu  e  odîhnitoarea  gustare 
a  încântărilor  vizuale,  —  ci  fericitoarea  tălmăcire  a  tran¬ 
sparenţelor  divine  prin  creaţie  şi  negrăita  inundare  de 
lumină  suprafirească  peste  toţi  şi  peste  toate,  spre  a  le 
sfinţi  —  şi  a  le  ridica  la  frumuseţea  cea  dintâi» 


Din  puterile  acestea  ale  transfigurării  harice  —  au 
ţâşnit  isvoarele  tuturor  celorlalte  realizări.  Şi  totuşi  astăzi 
se  vorbeşte  despre  un  monahism  activ,  care  să  uite  cără- 

rile  contemplaţiei.  Se  zice  astfel  despre  Apus  —  că  este 
urmaşul  Martei  —  şi  despre  Răsărit  —  că  este  fiul  Măriei : 
Occidentul  fiind  ocupat  mai  mult  de  organizarea  materială 
a  lumii,  e  practic ;  iar  Orientul  —  răpit  din  lume  —  spre 
zările  de  foc  ale  Dumnezeirii,  e  contemplativ.  Ortodoxia 

—  ca  ucenicul  iubit,  Ioan  —  se  simte  fericită  atunci  când 

—  răzimându-şi  dorurile  la  sânul  Mântuitorului  —  se  pierde 
în  zările  necuprinse  ale  „întunecatului  ocean  de  lumină*' 
de  dincolo  de  lume:  fermecată  de  zările  transfigurării,  ea 
uită  de  pământ.  Trebue  însă  să  ne  întoarcem  dela  „pasi¬ 
vitatea"  aceasta  a  contemplaţiei  —  şi  sa  devenim  mai 
practici,  mai  activi.  Să  convertim  contemplaţia  în  activism. 
Concluzia  ar  fi  justă,  dacă  n’ar  avea  la  bază  o  confuzie 
regretabilă:  se  confundă  contemplaţia  cu  caricatura  ei, 
sentimentalismul  inactiv.  Sentimentalismul  e  într'adevăr 
„pasiv",  pentrucă  nu  este  decât  o  răvăşire  a  comodităţii 
omeneşti,  a  superficialităţii  moderne.  Dar  contemplaţia  nu 
numai  nu  e  piedică  pentru  o  activitate  intensă,  dar  este 
însăşi  izvorul  ei :  fără  ea  nu  există  „ activitate "  cu  adevărat 
creştină,  ci  doar  lucrare  a  puterilor  omeneşti.  Contemplaţia 
este  gâlgâire  de  energii  divine  în  sufletul  credinciosului, 
cari  nu  numai  nu-1  lasă  să  stea  inactiv,  dar  face  ca  acti¬ 
vitatea  lui  să  aibă  miez,  să  fie  intensă  —  cu  duh  —  şi  cu 
„putere"  (nu  întru  înţelepciunea  lumii  acesteia  —  cum 
grăieşte  Apostolul  neamurilor).  Izvorul  activităţii  creştine 

—  nu  e  într'un  fel  de  activism  practic  comun  tuturor  în¬ 
tocmirilor  omeneşti  —  ci  în  puterile  darului  ce  se  co¬ 
boară  de  sus  —  ce  le  simţi  sălăşluîndu-se  în  suflet,  prin 
tresăltările  contemplaţiei.  Căci  scris  este :  „Căutaţi  mai  întâi 
împărăţia  lui  Dumnezeu  —  şi  toate  celelalte  se  vor  adăoga 
vouă".  Aceasta  e  puterea  —  e  duhul  prin  care  se  răstoarnă, 
se  transformă  orânduirile  vieţii  —  precum  e  suficientă 
îndrumarea  apelor  unui  râu  printr'o  regiune  pustie  —  ca 
totul  să  înverzească,  totul  să  capete  viaţă.  Precum  râul  nu 
e  numai  albia  pe  care-şi  duce  volbura  apelor  —  ci  şi  ma¬ 
lurile  lui  înflorite,  aşa  şi  împărăţia  lui  Dumnezeu  nu  este 
numai  „pasivitatea"  contemplaţiei,  ci  şi  fertilizarea  vieţii 
în  toată  întinderea  ei  prin  revărsarea  transfiguratoare  a 

harului.  Fără  râu  —  nici  maluri  verzi;  fără  contemplaţie 
—  nici  rodnicie  spirituală,  activitate  de  înstăpânire  a  vieţii. 

Contemplaţia  nu  numai  fericeşte  pe  celce  simte  —  prin 
ea  —  că  e  subiect  al  iubirii  divine,  dar  îl  şi  face  să  pro- 
poveduiască  fără  teamă  şi  să  lucreze  fără  răgaz  pentru 
coborîrea  împărăţiei  lui  Dumnezeu  pe  pământ.  Fără  aceste 
energii  harice,  viaţa  rămâne  la  rosturile  ei  pământeşti :  prin 
ele,  ea  se  luminează  cu  chemarea  nostalgiilor  de  peste  veac. 
Fără  gravitarea  vieţii  umane  spre  cer  —  energiile  ei  se 
sfarmă,  se  împrăştie  anarhizându-se,  se  ciocnesc  şi  nu  rodesc : 
singură  revărsarea  puterilor  harice  este  chezăşia  rodniciilor 
ei  în  toate  domeniile.  Cum  un  suflet  care  simte  că  într'ânsul 
vieţueşte  Hristos  —  ar  putea  fi  inactiv  ?  Din  contră :  cu 
cât  mai  adânc  se  împărtăşeşte  din  energiile  vivificatoare 
ale  harului  —  cu  atât  mai  mult  se  aprinde  în  el  râvna 
de-a  converti  pe  toţi  în  sensul  acelei  trăiri. 

De  aceea  cei  mai  sublimi  contemplativi  au  fost  şi  cei 
mai  activi,  strălucind  ca  flăcări  ale  Duhului  peste  toate 
veacurile,  Sf,  Simeon  Noul  Teolog  crede  că  nu  există  niciun 
sfânt  care  să  nu  fi  „văzut"  pe  Dumnezeu,  chiar  dacă 
aceasta  nu  e  consemnat  în  biografia  lui.  Căci  puterile 
sfinţilor  sunt  puterile  harului  revărsate  peste  veac,  ca 
să-l  înalţe  spre  culmile  ’nveşnicirii.  Aici  e  taina  propo- 
veduirii  apostoleşti :  viaţa  sf.  Apostol  Pavel  —  cu  tot  dina¬ 
mismul  ei  —  este  crescută  din  orbitoarea  lumină  de  pe 
calea  Damascului,  Aici  este  şi  taina  martirilor,  cari  cu 
bucurie  mergeau  la  moarte,  şi  faţa  lor  strălucea  de  ira¬ 
dierile  luminii  dinlăuntru.  Aici  e  izvorul  activităţii  şi 
biruinţei  marilor  ierarhi.  Viaţa  lor,  cu  toate  strădaniile  ei, 
îşi  găseşte  neînfrângerile  în  aceeaşi  fulgurare  de  lumină 
dumnezeiască  ce  s’a  scuturat  pe  cărările  sufletului  lor,  aşa 
cum  îşi  scutură  teii  mireasma  florilor  pe  cărările  pămân¬ 
tului.  Cum  şi-ar  putea  cineva  închipui  pe  un  adevărat 
„văzător"  al  măririlor  divine,  inactiv,  pasiv,  fără  râvnă 
apostolească,  fără  putere  de-a  lucra  pentru  Hristos?  Căci 
dacă,  singur,  creştinul  e  neputincios  şi  îndoelnic,  el  poate 
iotul  în  Iisus  Hristos,  Ceice  au  simţit  în  ei  aprinderile  fo¬ 
cului  divin,  nu  cunosc  nici  o  piedecă,  nici  chiar  moartea, 

care  să-i  oprească  din  calea  lor.  Ei  sunt  oglinzi  ale  Du¬ 
hului,  cari  nu  opresc  lumina  pentru  ei,  ci  o  revarsă  peste 
viaţă  spre  a  o  transfigura,  aşa  cum  se  aprind  lucrurile 
puse  în  focarul  unei  oglinzi,  care  concentrează  într’acolo 
toate  razele  ce  le  primeşte  de  sus.  De  aceea  nu  mona¬ 
hismul  contemplativ  ar  fi  o  piedecă  pentru  influinţa  Bise¬ 
ricii  în  lume,  ci  lipsa  unui  astfel  de  monahism  luminat  de 
iluminările  negrăite  ale  harului.  Căci  în  această  iluminare 
este  toată  mărirea  şi  toată  strălucirea  biruitoare  a  bisericii. 

Sf.  Simeon  Noul  Teolog  crede  că  nu  poate  fi  nimeni 
creştin,  monah  sau  slujitor  al  altarului,  nu  poate  vorbi 
despre  Dumnezeu,  dacă  nu  l-a  văzut,  dacă  n'a  simţit  pre¬ 
zenţa  lucrării  Lui  harice,  dacă  n’a  trăit  în  intimitatea 
luminii  divine.  Numai  „cadavrele"  rămân  insensibile  la  pre¬ 
zenţa  harului  sălăşluit  în  suflet  prin  sfintele  taine  ale 
Bisericii.  Dionisie  Areopagitul  nu  este  departe  de  acest 
fel  riguros  de-a  privi  viaţa  creştină,  căci  —  zice  —  cel  ce 
nu  e  purificat,  cum  va  purifica  pe  alţii,  cel  ce  nu  e  ilu¬ 
minat,  cum  va  lumina  pe  alţii,  cel  ce  nu  e  desăvârşit, 
cum  va  conduce  pe  alţii  spre  desăvârşire.  Vederea  lui 
Dumnezeu,  trăirea  prezenţei  harice  în  suflet,  este  centrul 
din  care  toate  lucrurile  pornesc  cu  puteri  înoite:  „râuri 
de  apă  vie"  curg  din  inima  celui  pe  care-1  iubeşte  Domnul. 
Adevăratul  activism  este  efectul  firesc  al  energiilor  con¬ 
templative. 

Desigur  că  în  primul  rând  acţiunea  aceasta  se  exercită 
asupra  stilului  de  viaţă  spirituală,  care  trebue  să  domine 
toată  fiinţa  societăţii  umane :  sufletul  poporului  primeşte 
duhul  trăirii  ortodoxe  —  ferit  fiind  de  orice  alt  duh  al 
rătăcirilor  omeneşti, 

Ceice  participă  la  hramurile  mănăstirilor  —  văd  şi 
astăzi  —  câtă  influinţa  spirituală  modelatoare  are  viaţa 
aceasta  asupra  credincioşilor.  Atitudinea  lor  la  sfintele 
slujbe,  închinăciunile,  lacrimile,  credinţa,  fiorul  transfigu¬ 
rator  şi  fericitor  ce-1  simt  —  îi  întorc  acasă  cu  sufletul 
mai  uşor,  mai  senin  —  de  par 'că  s'ar  fi  revărsat  asupra 
lui  toată  nemărginirea  seninătăţilor  cereşti.  Sunt  credincioşi 
cari  —  plângând  —  sărută  ţărâna  din  faţa  mănăstirii  — 

căci  loc  al  lui  Dumnezeu  este  —  amintindu-şi  par 'că  de 
glasul  din  rug,  care  grăia  către  Moisî:  „scoate-ţi  încălţă¬ 
mintea  din  picioare,  căci  locul  pe  care  calci  pământ  sfânt 
este4'.  Şi  nu  este  nimeni  care  să  nu  cunoască,  cum  dacă 
un  singur  monah  este  „plin  de  dar"  se  polarizează  în  jurul 
lui  toate  nădejdile  celor  ce  cred :  personalitatea  lui  harică 
iradiază  razele  mângâierii  duhovniceşti,  peste  mulţimile 
însetate  de  mântuire.  Cine  ar  sta  să  cerceteze  psihologia 
religioasă,  şi  viaţa  românească  în  general,  şi-ar  da  seama 
cât  de  adânci  rădăcini  a  prins  în  sufletul  acestui  neam 
stilul  de  spiritualitate  şi  trăire  ortodoxă,  la  care  mănăstirile 
au  avut  nu  puţină  contribuţie. 

Această  putere  spirituală,  care  a  luminat  strădaniile 
voevodale  peste  veacuri,  ne  lămureşte  de  ce  nu  numai 
voevozii,  ci  şi  boerii  şi  răzeşii  ridicau  şi  închinau  mănăstiri 
lui  Dumnezeu,  de  ce  fii  şi  fiice  de  boeri  şi  domniţe  se  re¬ 
trăgeau  în  pacea  mănăstirilor,  de  ce  literatura  noastră  pro¬ 
fană  în  începuturile  ei  e  dominată  de  duhul  creştin,  de  ce 
domniţele  au  cusut  cu  mânile  lor,  în  fir  de  aur,  argint  şi 
mătasă,  sfinte  acopereminte  liturgice,  iar  voevozii  şi-au 
împodobit  mănăstirile  cu  danii,  cari  au  rămas  mărturii  ce 
uimesc  pe  cercetătorii  evlaviei  de  altădată. 

De  aceea  mănăstirile  erau  centre  de  iradiere  nu  numai 
spirituală,  dar  şi  culturală.  Podoabele  picturii,  sculpturii 
în  lemn,  veştmintelor  bisericeşti  şi  manuscrisele  vechi  — 
care  constitue  fala  ctitoriilor  voevodale  —  sunt  toate  măr¬ 
turia  acelor  vremi  în  care  puterea  spirituală  a  ortodoxiei 
stăpânea  viaţa  românească.  Cine  vede  aceste  urme  voevo¬ 
dale,  simte  tremurând  peste  veacuri,  ca  o  candelă  nestinsă, 
sufletul  neamului  înfrumuseţat  de  strălucirile  credinţei  de 
atunci;  e  mândru  de  aceste  comori  şi,  cotropit  de  simţă¬ 
mântul  măreţiei  strămoşeşti,  are  o  singură  părere  de  rău: 
că  sufletul  lor,  nu  e  şi  sufletul  celor  de  azi.  Realizările 
ulterioare  nu  mai  au  aceeaş  valoare,  aceeaş  strălucire, 
pentrucă  ne-am  rătăcit  din  cărările  duhului  românesc :  am 
înlocuit  idealurile  credinţii  cu  credinţele  streinilor. 

—  Totuşi,  va  zice  cineva,  şi  epocile  voevodale  nu  fac 
excepţie  în  ce  priveşte  clocotul  patimilor  umane.  Mănăsti- 

rile  exprimă  mai  curând  dorul  ispăşirii  păcatelor  vieţii 
voevodale. 

Ştim  însă  că  nu  acesta  este  adevărul.  Dar  să  presu¬ 
punem  că  interpretarea  e  justă,  Vremile  noastre  nu  trăiesc 
sub  vraja  satanică  a  patimilor  trupeşti  şi  sufleteşti  ?  Păcatul 
a  existat  totdeauna  în  lume.  Dar  înaintaşii  şi-au  simţit  con¬ 
ştiinţa  îngreunată,  şi,  rod  al  căinţei,  au  închinat  lui  Dum¬ 
nezeu  ce  aveau  mai  bun  şi  mai  frumos.  Veacul  de-acum, 
simte  el  rodnicia  acestei  ispăşiri,  sau  trăeşte  în  păcat  ca 
într’o  viaţă  firească?  Căci  căinţa  este  izvorul  lacrimilor, 
iar  lacrimile  rodnicesc  glia  sufletului  spre  dreaptă  făptuire. 
S'au  simţit  nevrednici,  şi  au  ridicat  locaşuri  de  închinare, 
ca  pomenirea  lor  să  fie  din  neam  în  neam.  Dar  noi  ce 
ridicăm  ? 


* 


* 


Nu  e  nevoe  să  expun  toate  realizările  monahismului 
contemplativ  în  spiritualitatea  românească:  mărturiile  isto¬ 
riei  grăesc  dela  sine.  Se  ştie  doar  că  reforma  paisiană  a 
marcat  în  Ţările  Române  o  adevărată  înflorire  literară, 
transformându-le  în  centru  de  iradiere  spirituală  în  întreg 
Orientul,  în  special  Rusia.  Aceasta  nu  prin  un  activism 
rău  înţeles,  ci  prin  activismul  izvorât  din  energiile  vieţii 
harice. 

Păşeşti  pe  urmele  măririlor  de  altădată,  şi  par’că  mii 
de  glasuri  tainice  te  leagă,  cu  dorurile  neîmplinirilor  noastre, 
de  chipurile  celor  ce  zac  în  cripte,  voevozi,  episcopi,  mo¬ 
nahi.  Căci  dacă  frumuseţea  locurilor  încântă  ochiul,  cu 
atât  mai  mult  gândul  se  lasă  fermecat  de  strălucirile  fru¬ 
museţilor  spirituale  şi  morale  ce  luminează  de  departe. 
La  vatra  acestor  mănăstiri  s’a  plămădit  şi  s'a  aprins  su¬ 
fletul  creştin  al  acestui  neam.  Astăzi  focul  cel  nevăzut  al 
Duhului,  de-abia  mai  pâlpăe  în  câteva  inimi  drepte :  peste 
flăcările  lui  au  căzut  ruinile  rătăcirilor  moderne.  Unde 
sunt  dorurile  transfigurării  harice? 

Şi  totuşi  par’că  se  deschid  zorile  învierii,  peste  amor¬ 
ţeala  spirituală  a  acestui  veac.  Mulţi  îşi  aduc  inima,  can¬ 
delă  la  altarul  Domnului.  însetăm  după  lumină,  şi  din  în- 

tunerecul  erorilor  în  care  orbecăim,  izvorăsc  piscurile  de 
lumină  ale  nostalgiilor  spirituale.  Se  vor  găsi  iarăş  cărările 
drumeţiei  noastre  spre  zările  înveşnicirii  ?  Invia-vor  iarăş 
monahii  cari  grăiau  blând  cu  fiarele  pădurii  —  şi  se  re¬ 
găseau  oglindiţi  în  seninătăţile  divine  ale  cerului?  Inima 
lor  ar  fi  izvor  gâlgâitor  de  puteri  harice,  spre  rodnicirea 
spirituală  a  acestui  neam  bătut  de  arşiţa  credinţii.  Natura 
„suspină'1  şi  „geme"  ;  veacul  îşi  strigă  disperarea  neputinţei ; 
neamul  aşteaptă  înviorarea  mântuirii.  Unde  este  vatra 
aprinderilor  harice  ?  Nu  cumva  Ardealul  are  obligaţia  unui 
nou  descălecat  spiritual?  E  o  datorie  pe  care  i-o  impune 
amintirea  ctitoriilor  voevodale. 

SITUAŢIA  MONAHILOR  ROMÂNI  DIN 
SF.  MUNTE  ATHOS' 

De  Preot  D.  VEŞTEMEAN 

Sfântul  Munte  Athos,  milenara  Republică  Teocratică 
a  monahismului  ortodox,  găzdueşte  un  număr  de  20  Mă¬ 
năstiri  numite  Mănăstiri  istorice,  împărăteşti,  patriarhiceşti, 
stavropighiaceşti  şi  chiriarhiceşti,  ridicate  din  elanul  de 
evlavie  al  împăraţilor  bizantini  şi  al  voevozilor  diferitelor 
State  ortodoxe,  pentru  acei  credincioşi,  cari  departe  de 
sgomotul  şi  deşertăciunile  lumii,  în  umbra  sfintelor  Altare, 
voiau  să-şi  năvădească  firul  unei  vieţi  îngereşti. 

De  la  primele  celule  monahale  închegate  în  acest  er- 
mitagiu  şi  până  la  căderea  Constantinopolului  (1453)  sub 
turci,  sfântul  Munte  s'a  bucurat  de  o  integrală  protecţiune 
şi  de  o  mărinimoasă  generozitate  a  împăraţilor  bizantini. 
Astfel  sub  domnia  împăratului  Constantin  Monomahul  (se¬ 
colul  XV)  Muntele  Athos  a  fost  împărţit  celor  20  de  Mă¬ 
năstiri  istorice,  devenind  în  felul  acesta  fiecare  mănăstire 
proprietara  unei  mari  întinderi  de  pământ. 

Pe  teritorul  acestor  mănăstiri  s’au  ridicat  însă  cu  timpul 
şi  alte  lăcaşuri  de  închinare,  cari  după  mărimea  lor,  după 
numărul  monahilor,  sau  după  drepturile  acordate  de  mă¬ 
năstirile  istorice  şi  confirmate  de  Patriarhia  Ecumenică  din 
Constantinopol,  sub  jurisdicţiunea  canonică  a  căreia  se 
află  sf.  Munte,  sunt  cunoscute  sub  denumirea  de:  schituri, 
chilii  (schituleţe)  şi  colibe  (lăcaşuri  cu  sau  fără  biserică). 
Aceste  schituri,  chilii  şi  colibe,  înzestrate  cu  câte  o 
mică  gospodărie,  au  fost  întotdeauna  considerate  ca  de~ 


1  In  timpul  nevoitelor  mele  duhovniceşti  din  Sf,  Munte  Athos  —  anul 
1937  —  Excelenţa  Sa  dl  Eugen  Filotti,  Ministrul  României  Ia  Atena,  m'a  rugat  să-» 
prezint  o  dare  de  seamă  asupra  situaţiei  monahilor  români  de  acolo.  Constatările 
pe  cari  le-am  făcut  cred  că  nu  sunt  lipsite  de  interes  nici  pentru  cititorii  „Revi¬ 
stei  Teologice",  Cu  acest  gând  le  dau  publicităţii.  Preot  D,  V. 

pendinţe  ale  mănăstirilor  istorice,  singurele  beneficiare  ale 
dreptului  de  proprietate  în  sfântul  Munte.  Dacă  totuşi 
atunci  când  afluenţa  monahilor  ortodocşi  de  diferite  naţio¬ 
nalităţi  s’a  mărit  în  aşa  grad  în  cât  mănăstirile  istorice 
arhipopulate  au  găsit  momentul  potrivit  pentru  a  vinde 
aceste  dependinţe  pe  preţuri  importante,  dreptul  de  pro¬ 
prietate  asupra  acestora  a  rămas  însă  în  mod  constant  ma¬ 
rilor  privilegiate  ale  sigiliilor  împărăteşti. 

Sfârşitul  secolului  al  XVIII-lea  şi  întreg  secolul  al 
XlX-lea  se  caracterizează  pentru  noi  românii  ca  epocă  de 
penetraţiune  sistematică  a  monahilor  noştri  în  sfântul  Munte. 
Până  la  această  dată,  cu  toate  cele  cinci  secole  precedente 
de  inevaluabile  ctitorii  voevodale,  elementul  românesc  era 
foarte  redus,  aproape  inexistent.  Veniţi  în  sf.  Munte,  mo¬ 
nahii  români  neaflând  printre  cele  douăzeci  mănăstiri  isto¬ 
rice  nicio  mănăstire  românească,  în  care  să  fie  găzduiţi, 
s’au  văzut  siliţi  să  cumpere,  cu  mijloacele  materiale  de 
cari  dispuneau,  numeroase  chilii  şi  colibe  dela  marile  mă¬ 
năstiri,  sau  când  nu  le  găseau  nici  pe  acestea,  să  clădească 
din  temelie  lăcaşuri  cari  să-i  adăpostească.  Numărul  ro¬ 
mânilor  însă  înmulţindu-se  mereu,  în  mod  firesc  a  crescut 
şi  numărul  lăcaşurilor  româneşti.  Astfel,  spre  sfârşitul  se¬ 
colului  al  XlX-lea,  sf.  Munte  număra  nu  mai  puţin  de  80 
lăcaşuri  româneşti  cu  peste  1000  monahi.  Elanul  de  evlavie 
al  monahilor  noştri  atoniţi  fiind  mare,  iar  dărnicia  cre¬ 
dincioşilor  din  cele  două  principate  neprecupeţită,  ctito- 
risirea  marelui  Schit  Prodromul,  pe  teritoriul  Mănăstirii 
Lavra  şi  înjghebarea  Schitului  Lacu  pe  teritoriul  Mănă¬ 
stirii  sfântul  Pavel,  a  fost  desvoltarea  firească  a  unui  proces 
de  afirmare  românească  în  Athos,  care  în  mod  normal  ar 
fi  trebuit  să  se  termine  cu  transformarea  primului  schit 
în  mănăstire  a  românilor,  pusă  pe  picior  de  egalitate  cu 
celelalte  20  de  mănăstiri  istorice.  Dacă  nu  s'a  ajuns  la  rea¬ 
lizarea  acestui  deziderat  cu  toate  că  Prodromul  întrece  ca 
mărime  pe  multe  din  mănăstirile  istorice,  aceasta  se  dato- 
reşte  pe  de  o  parte  lipsei  voluntare  de  înţelegere  a  marilor 
mănăstiri  athonite,  iar  pe  de  altă  parte  puţinului  interes  pe 
care  l-au  manifestat  guvernele  româneşti  faţă  de  această 
ctitorie  românească,  care  totuşi  fusese  recunoscută  de  către 

răposatul  Rege  Car  ol  I  drept  Casă  Naţională  românească, 
luată  sub  protecţia  ţării. 

Până  în  anul  1912,  viaţa  monahilor  noştri  athoniţi 
adăpostiţi  în  lăcaşurile  amintite,  s’a  desfăşurat  netul¬ 
burată,  Sfântul  Munte  păstrându-şi  caracterul  ecumenic 
ortodox,  imprimat  lui  de  istorie.  La  această  dată  însă, 
Sfântul  Munte  ajungând  —  prin  alungarea  turcilor  — 
sub  stăpânirea  Statului  elen,  se  inaugurează  o  eră  nouă 
atât  pentru  monahii  noştri,  cât  şi  pentru  monahii  celor¬ 
lalte  naţionalităţi  minoritare:  Ruşi,  Sârbi,  Bulgari,  Geor¬ 
gieni,  etc.  De  unde  în  trecut  era  suficient  să  mărturisească 
cineva  credinţa  ortodoxă  spre  a  se  bucura  egal  de  toate 
drepturile  şi  prerogativele  asigurate  monahilor  athoniţi  — 
indiferent  de  naţionalitate  —  de  către  împăraţii  bizantini  şi 
de  către  suzeranitatea  turcească  —  de  acum  încolo  elementul 
grec  al  populaţiunei  athonite  încadrându-se  în  curentul  de 
redeşteptare  a  conştiinţei  naţionale,  care  flutura  ideea  unei 
Grecii  Mari,  numai  a  grecilor,  a  început  să  afirme  tot  mai 
categoric  primatul  elen  în  Sfântul  Munte,  prin  luarea  de 
măsuri  severe  împotriva  monahilor  de  alte  naţionalităţi, 
priviţi  cu  neîncredere  şi  consideraţi  ca  indezirabili. 

Iată  câteva  din  aceste  măsuri:  Mănăstirile  istorice 
opresc  atât  construirea  de  lăcaşuri  noi,  cât  şi  repararea 
celor  vechi ;  impun  monahilor  impozite  peste  puterile  lor ; 
fac  greutăţi  la  hirotonirea  preoţilor,  intenţionând  lăsarea 
bisericilor  minoritare  fără  slujitori  ai  Sfintelor  Altare; 
refuză  —  după  moartea  superiorului  unei  chilii  —  omo¬ 
logarea  moştenirii,  trecând-o  astfel  automat  în  stăpânirea 
mănăstirii,  care  apoi  o  revinde  din  nou  unor  monahi 
greci.  Exemple  de  acestea  sar  putea  înşira  la  infinit.  Con¬ 
sider  însă  suficiente  pe  cele  indicate,  pentru  a  proba  o 
anumită  psihologie. 

După  războiul  mondial,  Sfântul  Munte  prin  tratatul 
dela  Sevres  din  10  August  1920,  este  recunoscut  ca  defi¬ 
nitiv  alipit  Statului  elen.  Acest  certificat  internaţional  de 
stăpânire  grecească  în  Athos,  a  fost  prilej  bine  venit  pentru 
mănăstirile  istorice  athonite,  să  pornească  —  de  data 
aceasta  şi  cu  ajutorul  efectiv  al  guvernului  elen  —  o  nouă 

şi  stăruitoare  campanie  de  desnaţionalizare,  prin  orice 
mijloace,  a  mănăstirilor,  schiturilor  şi  chiliilor  negreceşti, 
în  vederea  acaparării  lor  în  beneficiul  celor  naţionale. 
Intru  atingerea  acestui  scop  bine  precizat,  prima  şi  cea 
mai  drastică  măsură  ce  s'a  luat,  a  fost  de  a  se  opri  defi¬ 
nitiv  intrarea  monahilor  străini  în  Sfântul  Munte,  cari  să 
asigure  reînprospătarea  personalului  comunităţilor  minori¬ 
tare  şi  transmiterea  bunurilor  acestora.  Consecinţele  grave 
ale  unei  atari  măsuri  de  lentă  dar  sigură  înăbuşire  a  ele¬ 
mentului  minoritar  din  Sfântul  Munte,  se  pot  uşor  pre¬ 
vedea.  In  ceea  ce  priveşte  cauza  noastră  românească  de 
aci,  această  măsură  a  avut  efecte  într'adevăr  dezastruoase. 
Din  statistica  pe  care  o  voiu  anexa  acestui  memoriu,  se  va 
vedea  lămurit  că,  din  cele  peste  80  lăcaşuri  româneşti  pe 
cari  le  aveam  înainte  cu  două  decenii,  am  pierdut  deja 
zece,  iar  din  cei  1000  de  monahi,  am  pierdut  două  treimi. 
Numărul  lăcaşurilor  româneşti  pe  cari  într'un  timp  extrem 
de  scurt  —  în  mod  inevitabil  —  le  vom  pierde,  din  cauza 
lipsei  de  personal,  este  atât  de  mare,  încât  aceasta  echi¬ 
valează  cu  pierderea  însăşi  a  cauzei  româneşti  din  Sfântul 
Munte. 

Ministerul  Afacerilor  Străine  al  Eladei  declară  în 
repetate  rânduri,  răspunzând  diferitelor  intervenţii  româ¬ 
neşti,  că  nici  o  măsură  restrictivă  nu  s’a  luat  vreodată  şi 
că  absolut  orice  român  se  poate  călugări  în  Athos,  după 
îndeplinirea  formalităţilor  reclamate  de  autorităţile  ecle- 
siastice  locale.  Aceste  acte  sunt  simple  acte  de  comple¬ 
zenţă,  cari  nu  corespund  deloc  cu  realitatea.  Spun  aceasta 
pentrucă  cererile  numeroşilor  tineri  români,  cari  răspunzând 
unui  cald  elan  de  evlavie  voiau  să  se  retragă  în  Sfântul 
Munte,  au  fost  —  de  un  deceniu  şi  jumătate  —  sistematic 
refuzate.  Pentru  a  se  convinge  cineva  de  vizu  despre 
veracitatea  acestei  informaţiuni,  trebuie  să  meargă  în 
Sfântul  Munte,  să  vadă  lăcaşurile  noastre  despopulate  şi 
să  citească  în  ochii  înlăcrimaţi  ai  monahilor  noştri  — 
aceasta  nu  este  o  figură  de  stil  —  durerea  întrezăririi 
unei  zile  apropiate,  în  care  aşezămintele  pe  cari  le-au 
ridicat  sau  întreţinut  cu  atâta  trudă,  vor  trece  în  mâini 
străine. 

„Cartea  Constituţională"  a  Sfântului  Munte  Athos, 
votată  de  Parlamentul  elen  în  anul  1926,  adaugă  o 
nouă  serie  de  măsuri,  cari  tind  vădit  spre  acelaşi  scop: 
exterminarea  totală  a  elementului  minoritar  de  aci.  Astfel, 
deja  cu  primele  două  articole  ale  ei,  se  legiferează  oficial 
două  nedreptăţi  cari  existau  de  mai  ’nainte. 

Art,  1  răpeşte  pentru  totdeauna  independenţa  schi¬ 
turilor,  chiliilor  şi  colibelor,  declarându-le  dependinţe  ale 
mănăstirilor  istorice, 

Art.  2  ca  corolar  al  celui  dintâi  şi  consecinţă  a  ace¬ 
stuia,  refuză  dreptul  de  proprietate  oricărui  aşezământ 
din  Sfântul  Munte,  exceptând  pe  cele  douăzeci  de  mănă¬ 
stiri  istorice. 

Art,  3  fixează  odată  pentru  totdeauna  numărul  de 
douăzeci  al  mănăstirilor  istorice,  ne  mai  permiţând  nici 
unui  aşezământ  athonit  să  se  ridice  la  rangul  de  mănăstire. 
(Acest  articol  loveşte  mai  ales  în  Schitul  nostru  Prodromul, 
care  a  încercat  de  câteva  ori  să  pătrundă  în  rândul  mănă¬ 
stirilor  istorice). 

Art.  6  declară  pe  toţi  monahii  athonîţî  —  indiferent 
de  naţionalitate—  cetăţeni  greci. 

Art,  126  complectând  articolele  1  şi  2  precizează  că 
toate  schiturile,  chiliile  şi  colibele  devin  proprietăţi  inalie¬ 
nabile  ale  mănăstirilor. 

Art,  133  complectând  articolul  3  interzice  categoric 
transformarea  unui  schit  în  mănăstire,  sau  a  unei  chilii  în 
schit,  sau  a  unei  colibe  în  chilie.  (Se  taie  deci  price  posi¬ 
bilitate  de  desvoltare  acestor  comunităţi  minoritare), 

Art.  138  interzice  vânzarea  chiliilor  şi  colibelor  fără 
prealabila  aprobare  a  mănăstirilor  istorice. 

Art.  162  limitează  numărul  monahilor  unei  chilii  la 
trei,  permiţând  însă  acestora  să  mai  aibă  încă  trei  fraţi 
încercători.  Se  interzice  însă  hotărât  depăşirea  numărului 
de  şase  monahi  la  o  chilie. 

Nu  fac  niciun  fel  de  comentar  asupra  articolelor  din 
„Cartea  Constituţională"  a  Sfântului  Munte  înşirate  mai 
sus,  pentrucă  sunt  extrem  de  explicite  prin  ele  înşile. 

Voiu  semnala  însă  încă  o  măsură  luată  de  guvernul 
elen,  de  data  aceasta  împotriva  tuturor  mănăstirilor  şi 
aşezămintelor  athonite,  care  a  lovit  greu  şi  nedrept  mai 
ales  in  marele  nostru  Schit  Prodromul. 

In  anul  1926  guvernul  elen  a  expropriat  toate  bunu¬ 
rile  mănăstireşti  aşezate  în  afară  de  fruntariile  Athosului, 
Această  expropriere  s'a  întins  şi  asupra  metohului  din 
insula  Thasos  al  Schitului  Prodrom,  care  a  fost  cumpărat 
de  trei  sferturi  de  veac  cu  proprii  săi  bani,  proveniţi  din 
dărnicia  credincioşilor  din  Principate. 

Nedreptatea  acestei  măsuri  rezidă  în  faptul  că  ea  nu 
se  aplică  în  mod  egal  tuturor  minoritarilor  din  Athos. 
Astfel,  pe  când  autorităţile  elene  pretind  că  absolut  toate 
bunurile  mănăstireşti  aşezate  în  afară  de  fruntariile  Sfân¬ 
tului  Munte  au  fost  pe  dea’ntregul  expropriate,  personal 
mi  s‘a  afirmat  aci  cu  aceeaşi  tărie  de  către  monahii  noştri 
- — ■  cari  sunt  meii  în  măsură  ca  oricine  să  cunoască  ade¬ 
vărata  stare  de  lucruri  în  această  materie  —  că,  probabil 
în  urma  unui  acord  tacit  cu  guvernul  jugoslav,  proprie¬ 
tăţile  Mănăstirii  sârbeşti  Hiliandarul,  au  rămas  neatinse. 

Astfel  se  explică  şi  faptul  că,  singură  din  cele  patru 
comunităţi  suverane  negreceşti,  s'a  abţinut  de  a  adresa 
vreo  plângere  în  această  privinţă  Societăţii  Naţiunilor. 

Considerând  că  iîn  anii  1929 — 1930  guvernul  elen 
recunoscând  dreptatea  Schitului  nostru  i-a  restituit  o  parte 
• — adevărat  că  infimă — din  bunurile  metohului  din  Thasos, 
ar  fi  indicat  să  se  facă  noi  intervenţii  în  această  direcţie. 
Este  totuşi  foarte  probabil  că  astăzi,  metohul  Prodro- 
mului  odată  confiscat,  guvernul  elen  nu  va  mai  accepta 
să  recunoască  printr'un  acord  destinat  publicităţii  dreptu¬ 
rile  zisei  comunităţi,  căci  ar  creia  astfel  un  precedent  pri¬ 
mejdios  în  favoarea  întinselor  bunuri  expropriate  dela 
mănăstirile  ruse  şi  bulgare.  Cred  însă  că  dacă  am  insista 
în  mod  stăruitor  asupra  cererii  noastre,  guvernul  din 
Athena  ar  putea  fi  convins  să  consimtă,  printr’o  înţelegere 
tacită,  dacă  nu  restituirea  integrală  a  proprietăţii  confiscate, 
cel  puţin  al  unei  părţi  mai  însemnate  dintr'ânsa,  vărsând 
pentru  rest  contravaloarea  cuvenită. 

După  cele  mai  sus  zise,  privind  problema  în  ansamblul 
ei,  putem  trage  şi  anumite  concluziuni,  cu  privire  la  ati¬ 
tudinea  ce  se  impune  faţă  de  situaţiunea  creiată  mona¬ 
hilor  noştri  din  Sfântul  Munte. 

Din  punct  de  vedere  bisericesc  chestiunea  se  rezolvă 
răspunzând  întrebării,  dacă  Biserica  Ortodoxă  Română,  ca 
cea  mai  mare  Biserică  a  Ortodoxiei  contimporane,  menită 
să  joace  în  viitor  un  rol  determinat  în  ecumenicitatea  orto¬ 
doxă,  va  putea  să  nu  fie  reprezentată  în  acest  centru  prin 
excelenţă  al  monahismului  ortodox  de  totdeauna. 

Din  punct  de  vedere  politic, 1  autorităţile  noastre  com¬ 
petente,  vor  trebui  să  ţină  cont  de  câteva  argumente  de 
ordin  internaţional,  de  o  deosebită  importanţă  şi  cu  desă¬ 
vârşire  în  favoarea  cauzei  noastre. 

Aceste  argumente  se  pot  rezuma  în  fraza  următoare: 
Statul  elen  şi-a  luat  angajamentul,  prin  tratate  interna¬ 
ţionale,  de  a  nu  călca  cu  nimic  situaţia  existentă  în  Sfântul 
Munte  Athos. 

Intr' adevăr : 

Art,  62  din  tratatul  dela  Berlin  (1878)  prevede:  „Les 
moines  du  Mont  Athos,  quel  que  soit  leur  lieu  d’origine, 
seront  maintenus  dans  leur  possessions  et  avantages  an- 
terieurs  et  jouiront,  sans  aucune  exception,  d'une  entiere 
egalitee  de  droits  et  prerogatives".  Text  foarte  limpede 
care  nu  are  nevoe  de  nici  un  comentar. 

Tratatul  dela  Sevres  transmite  Statului  grec  toate 
obligaţiunile  Statului  turc.  Art.  13  al  tratatului  dela  Sevres 
(10  August  1920)  zice:  „La  Grece  sengage  â  reconnaître 
et  maintenir  les  droits  traditionneles  et  les  libertes,  dont 
jouissent  les  communautes  monastiques  grecques  du  Mont 
Athos  d'apres  les  dispositions  de  1'article  62  du  trăite  de 
Berlin  du  Juillet  1878“. 

Iar  Protocolul  XVI  anexat  la  tratatul  dela  Lausanne 
(24  Iulie  1923),  confirmă  dispoziţiunile  precedente  ale  tra¬ 
tatului  dela  Sevres. 


1  Datele  documentare  de  mai  jos,  ne-au  fost  furnizate  de  dl  Radu  Crufescu, 
fost  consul  general  al  României  la  Salonic,  actual  ambasador  al  României  ia 
Riga. 

Ce  reiese  din  aceste  texte  şi  fapte?  Că  Statul  grec 
atât  ca  stat  succesoral  al  Imperiului  Otoman,  cât  şi  prin 
tratate  internaţionale,  se  găseşte  de  trei  ori  obligat  să 
respecte  drepturile  şi  libertăţile  comunităţilor  negreceşti 
existente  în  Sfântul  Munte,  Ori,  printre  aceste  drepturi  şi 
libertăţi  este  consfinţit  prin  uz,  dreptul  de  stabilire  a  că¬ 
lugărilor  străini  în  Sfântul  Munte,  cari  asigură  reînpro- 
spătarea  personalului  şi  transmisiunea  bunurilor,  lucru 
fără  de  care  o  viaţă  monahală  nici  nu  se  poate  concepe. 

Finele  de  neprimire  pe  cari  le  opune  guvernul  grec 
în  ce  priveşte  pretenţiile  străinilor,  bazat  pe  „Cartea  Con¬ 
stituţională"  a  Sfântului  Munte  sau  pe  alte  legi  votate  de 
parlamentul  său,  sunt  absolut  nefondate-  Motivul  e  simplu : 
Statul  grec  se  află  în  faţa  unor  obligaţiuni  internaţionale, 
din  trei  tratate,  iscălite  de  dânsul;  ori  este  un  principiu 
fundamental  al  dreptului  internaţional,  că  una  din  părţi 
nu  poate  denunţa  unilateral  angajamentele  sale,  fără  con¬ 
simţământul  celorlalte  părţi.  Acesta  este  un  argument  de 
fier  pe  care  nici  un  sofism  nu-1  poate  clătina. 

Metoda  de  procedare  a  Statului  Român  în  această 
chestiune,  este  clar  indicată  de  tratatele  internaţionale: 
să  ceară  mai  întâi  guvernului  grec  să-şi  respecte  angaja¬ 
mentele  luate  şi  în  caz  de  refuz  sau  întârziere,  răspuns 
vag,  etc,,  să  se  adreseze  la  forurile  indicate  chiar  de  tra¬ 
tatele  menţionate  :  Liga  Naţiunilor  şi  Curtea  Permanentă 
de  Justiţie  Internaţională  dela  Haga- 

Intr'adevăr,  articolul  16  din  Tratatul  dela  Sevres,  con¬ 
firmat  de  Tratatul  dela  Lausanne  spune  clar:  „La  Grece 
con  vie  que,  dans  la  mesure  ou  Ies  stipulations  des  articles 
precedents  affectent  des  personnes  appartenant  â  des  mi- 
norites  de  race,  de  religion  ou  de  langue,  ces  stipulations 
constituent  des  obligations  d'interet  internaţional  et  seront 
places  sous  la  garanţie  de  la  Societe  des  Nations,  Elles 
ne  pouront  etre  modifiees  sans  1'assentiment  de  la  majo- 
rite  du  Conseil  de  la  Societe  des  Nations . , , 

,,La  Grece  agree  que  tout  membre  du  Conseil  de  la 
Societe  des  Nations  aura  le  droit  de  signaler  â  l'attention 

■du  Conseîl  toute  infraction  ou  danger  d’infraction  â  l'une 
quelconque  dc  ces  obligations , . ,“, 

Iar  în  privinţa  diferendelor  eventuale :  „La  Grece 
agree  que  cette  divergence  sera  consideree  comme  un  dif- 
ierend  ayant  un  caractere  internaţional . . 

Protocolul  XVI  al  Tratatului  dela  Lausanne  con¬ 
firmă  aceste  dispoziţiuni  în  întregime. 

Deci  şi  pe  terenul  dreptului  internaţional  dreptatea 
noastră  este  evidentă  şi  modul  de  procedare  al  Statului 
Român,  indicat  din  aceste  tratate. 

Pentru  toate  cele  ce  preced  cred  deci  că,  dacă  voim 
într’adevăr  să  nu  renunţăm  pe  dea  ’ntregul  şi  pentru  tot¬ 
deauna  la  situaţiunea  noastră  seculară  în  Sfântul  Munte, 
ar  fi  de  dorit  să  ne  folosim  de  ultima  ocaziune  ce  ni  se 
oferă  pentru  a  obţine  satisfacerea  justelor  noastre  reven¬ 
dicări, 

TABLOU  STATISTIC  1 

asupra  schiturilor,  chiliilor  şi  colibelor  româneşti  existente  în  Sfântul 
.Munte  Athos  în  anul  1938  şi  a  numărului  monahilor  ce  le  populează 

Pe  teritoriul  mănăstirii  Marea  Lavră 

Nr.  Mo- 

nahilor  : 


1.  Schitul  chinovia!  „Prodromul"  Botezul  Domnului  .  ....  30 

2.  Chilia  „sf.  Ioan  Teologul",  supranumită  „Cueuvino" . 4 

3.  „  „Tăierea  capului  sf,  Ioan  Botezătorul  ’  supranum,  „Catafighi"  ,  5 

4.  „  „Adormirea  Maicii  Domnului"  (Vigla) . 2 

5.  „  „Naşterea  Maicii  Domnului"  (Chireşa)  ......  2 

6.  „  „Sf.  Artemie"  [Catunache]  .........  3 

1.  Coliba  „Sf,  Antonie"  (Chiraşa)  .........  2 

8.  „  pustnicului  Ioan  (Chiraşa)  ■  . . 2 

9,  „  monahului  Nefit  . . 2 

10,  „  fraţilor  Chesarie  şi  Pamfil  - . 2 

11.  „  monahului  Natanail  . . .  ,  ,  1 


1  Datele  acestui  tablou  le-am  adunat  mergând  cu  Închinarea  pe  la  toate  lă¬ 
caşurile  româneşti,  însoţit  de  iubiţii  mei  fraţi  Diomid,  Dometie  şi  Gherontie,  vred¬ 
nici  monahi  ai  Chiliei  româneşti  Sf.  Jpatie, 

Pe  teritoriul  mănăstirii  sfântul  Pavel 

Nr,  Mo- 
nahifof  : 


12- 

-34.  Schitul  Lacu  cu  biserica  centrală  „Sf.  M,  M.  Dimitrie„ 

*  . 

» 

50 

(acest  schit  fiind  idioritmic,  pe  lângă  biserica  centrală  mai  are  16  lăcaşuri 
cu  biserici  particulare  şi  6  lăcaşuri  fără  biserici.  In  total  22  lăcaşuri 

româneşti) 

35. 

Chilia 

„Sfinţii  Teodori"  (Kareia) . 

• 

• 

3 

;'Pe  teritoriul  mănăstirii  Vatoped 

36. 

Chilia 

„Sf.  Ierarh  Ipatie"  (cea  mai  frumoasa  casă  românească  di 

n  si.  Munte) 

6 

37, 

n 

„Naşterea  sf.  Ioan  Botezătorul"  (Coliciu) 

,  , 

3 

38. 

n 

„Sf,  Gheorghe"  (Colciu)  ...... 

. 

. 

3 

39. 

Lăcaşul  „Sf.  Marina"  (schitul  Vatopedului) 

4 

3 

40, 

H 

„Adormirea  Maicii  Domnului"  .... 

, 

1 

41, 

Chilia 

„Izvorul  Tămăduirii"  . 

■ 

* 

2 

Pe  teritoriul  mănăstirii  Pantocratului 

42, 

Coliba 

„Sf.  Gheorghe" . 

9- 

43. 

t1 

„Naşterea  Maicii  Domnului" . 

2 

44. 

ff 

„Adormirea  Maicii  Domnului" . 

2 

45. 

fl 

„Sf.  Mitrofan"  . . 

1 

46. 

fi 

„Sf.  Tihon" . .  . 

4 

47. 

ri 

„Sf.  Mahrama"  ........ 

2 

4a 

» 

„Toţi  Sfinţii” . 

3 

49. 

41 

„Maica  Domnului  Cazansca" . 

2 

50. 

11 

„Buna  Vestire" . 

3 

51. 

ri 

„Sf.  Ioan  Teologul"  ....... 

1 

52. 

f» 

„Sfinţii  fără  de  arginţi"  ...... 

2 

53. 

Lăcaşul  „dela  Lustra" . 

3 

54. 

11 

schimonahului  „Antonie11  ...... 

3 

55. 

„ 

„  „Damaschin" . 

2 

56. 

11 

„  „Hie" . 

2 

57. 

li 

monahului  „Varlaam" . 

2 

Pe  teritoriul  mănăstirii  Stavronichita 

58. 

Chilia 

„Tăierea  capului  sf.  Ioan  Botezătorul11 

4 

59. 

fl 

„Naşterea  Maicii  Domnului" . 

5- 

60. 

»» 

„Sfinţii  Trei  Ierarhi" . . 

2 

61. 

fi 

„Sf.  Apostol  Andrei" . 

5 

62. 

Coliba  monahului  „Ilie“ . 

1 

63. 

11 

„  „Iov" . 

2 

64, 

ff 

„  „Teofan"  .  .  .  .  ,  ,  . 

2 

65. 

ti 

„  „Andrei* . 

l 

66. 

n 

„  „Nazarie"  ....... 

2 

Pe  teritoriul  mănăstirii  Dionisiu  Nr.  mo- 

nanilor  t 

67.  Chilia  „Intrarea  în  Biserică" . 8 

Pe  teritoriul  mănăstirii  Cutlumuş 

68.  Chilia  „Sfinţii  Teodori" . 3 

69.  Coliba  „Maica  Domnului  Iviriţa"  .  .  . . I 

Pe  teritoriul  mănăstirii  Iviru 

70.  Chilia  „Naşterea  sf.  Ioan  Botezătorul" . 1 


Pe  teritoriul  mănăstirii  Xiropotamu 

71.  Chilia  „Adormirea  Maicii  Domnului"  ........  3- 


Pe  teritoriul  mănăstirii  Simon  Petru 


72.  ChiHa  „Adormirea  Maicii  Domnului" 


Totali 


(Alfi  monahi  români  în  diferite  mănăstiri  şi  schituri) 

In  regiunea  „Colciu"  cavioti  (monahi  locuind  cu  chirie)  . 

In  mănăstirea  „Vatopedului"  ........ 

„  „  „Esfigmenos" . 

„  „  „Zografu" . 

„  ..  „Rusicu" . 

„  „  „Dohiariu" . . 

„  „  „Iviru" . 

*,  Schitul  „Sf.  Ilie" . 

„  „  „Sf.  Andrei" . 

,.  Kareia  (meseriaşi)  .  . . 

Diferiţi  călugări  cerşetori . 

Total  general 

In  rezumat: 

Sunt  in  sf.  munte  Athos  72  lăcaşuri  româneşti  cu  52  de  biserici. 

Jn  lăcaşurile  româneşti  sunt  210  monahi. 

Prin  diferite  mănăstiri,  schituri  şi  alte  locuri  52  monahi. 


1 

210 


1 

4 

4 

2 

2 

1 

1 

7 

25 

262. 

BISERICA  VECHE  ORTODOXĂ  DIN 

ORĂŞTIE 

-  CONTRIBUŢII  LA  ISTORICUL  BISERICII  — 

De  MIRCEA  MUNTEANU 

Biserica  veche  ortodoxă  din  Orăştie  —  după  unele 
indicii  —  a  fost  zidită  în  secolul  al  XVIII-lea.  Date  precise 
din  care  să  rezulte  anul  edificării  şi  forma  acestei  biserici, 
nu  se  găsesc  nici  chiar  în  arhiva  epitropiei  ortodoxe. 

După  statistica  Românilor  din  Ardeal  făcută  de  Buccow 
în  anul  1760 — 1762  1  rezultă  că  pe  acel  timp  în  Szâsz-vâros 
(suburb,  superius),  îa  „templa  concessa",  era  1  biserică 
unită,  iar  în  suburb,  inferius  era  1  biserică  neunită,  adică 
ortodoxă.  Această  informaţie,  fără  alte  complectări,  ne  arată 
dar  că  în  anul  1760 — 62  se  afla  o  biserică  unită  şi  una 
ortodoxă-  Ambele  biserici  înainte  de  unirea  dela  1700 
erau  însă  ortodoxe,  admiţând  exactitatea  datelor  indicate 
în  „Statistica"  lui  Buccow  şi  studiind  vechimea  —  după 
aparenţă  —  a  bisericii  unite,  care  pare  cu  mult  mai  veche 
decât  cea  ortodoxă. 

Intr’o  lucrare  documentară  a  dlui  prof,  univ.  Silviu 
Dragomir2  este  reprodusă  în  copie  „petiţia,  pe  care  au 
înaintat-o  Românii  din  Scaunele  Sibiului,  Mercurii,  Sebe¬ 
şului,  Orăştiei  şi  al  Dobrii,  contelui  Haller  şi  în  care  de¬ 
clară,  că  nici  nu  au  fost  şi  nici  nu  vor  să  fie  uniţi" : 
„,,-Et  nos  Valachi,  qui  existimus  in  sede  Szâszvarosiensi..,", 
Iar  mai  departe 3  este  reprodus  un  „raport  al  protopopilor 
din  Sebeş  şi  Orăştie  despre  mişcarea  pornită  împotriva 
unirii".  Primul  document  este  din  Sibiu  (Noemvrie  1748), 
iar  al  doilea  din  Geoagiu  (13  Decemvrie  1758), 

1  Dr.  Virgil  Ciobânut  Statistica  Românilor  din  Ardeal,  Cluj  1925,  p.  86. 

2  Silviu  Dragomir;  Istoria  desrobirii  religioase,  Anexe,  p,  68, 

1  O,  c.  p,  175, 

Prin  urmare  la  această  dată  existau  ortodocşi  în  Orăştie, 
cari  erau,  fără  îndoială,  în  număr  mare  şi  totodată  exista 
şi  o  biserică,  dupăcum  am  văzut  din  „Statistica"  lui  Buccow, 
Nu  se  ştie  însă  dacă  acea  biserica  era  aceeaş  zidire  care 
se  păstrează  şi  astăzi,  dacă  a  fost  alta,  sau  o  parte  din 
actuala  zidire. 

Calendarul  arhidiecezan  dela  Sibiu  indică  existenţa 
bisericii  din  anul  1780,  Natural,  anul  1780  nu  trebue  luat  ca 
precis,  ci  un  an  sau  doi  mai  mult  sau  mai  puţin.  In  arhiva 
bisericii  nu  am  găsit  nici  o  dovadă,  fiindcă  primul  docu¬ 
ment  este  un  proces  verbal,  care  datează  din  11  Maiu  1833, 
dată  când  viaţa  bisericească  ortodoxă  luase  deja  o  desvol- 
tare  destul  de  mare.  Dar  şi  aceste  procese  verbale,  cari 
pot  mărturisi  în  parte  trecutul  umbros  —  din  punct  de 
vedere  istoric  —  al  Bisericii  noastre,  sunt  atât  de  răsleţe 
şi  incomplecte,  vorbind  mai  mult  de  lucruri  de  puţină 
însemnătate  istorică. 

Biserica  a  fost  zidită  „extra  muros",  fiindcă  pe  atunci 
Românii  nu  aveau  voie  să-şi  zidească  biserici  între  „zi¬ 
durile"  (cetăţii)  locuite  de  stăpânitorii  vremelnici  din  acele 
timpuri. 

După  unele  informaţii  verbale,  primite  dela  preotul 
sas  Dr,  Amlacher  din  Orăştie,  °  elev  al  marilor  istorici 
Mommsen  şi  Treitchke,  cari  se  păstrează  în  tradiţia  fami¬ 
liei  Amlacher,  biserica  pare  a  fi  fost  zidită  de  arhitectul 
Amlacher  Mathias,  care  se  întitula  „Faber  egregius  mura- 
rius".  Nu  se  ştie  sigur  dacă  a  edificat-o  întreagă  sau  numai 
a  amplificat-o.  In  orice  caz,  el  a  avut  lucrarea  şi  a  să- 
vârşit-o  în  acelaş  timp  când  a  zidit  şi  biserica  din  Sibişel 
— Baia.  Maestrul  Amlacher  Mathias  a  murit  în  1789,  prin 
urmare  s'ar  părea  că  data  zidirii  bisericii  —  adică  1780 
- —  este  cea  mai  sigură,  fiindcă  moartea  lui  Amlacher  s'a 
întâmplat  curând  după  anul  indicat  mai  sus. 

Intr'o  monografie1  se  arată  că  în  anul  1848  se  aflau 
în  Orăştie  2  biserici :  cea  ortodoxă  şi  cea  unită,  dintre  cari 
cea  ortodoxă,  mult  mai  mare  şi  mai  însemnată,  a  fost  zidită 


1  Monografia  inst.  de  credit  şi  economii  „Ardeleana",  de  I.  I.  Lăpedatu,  p.  7, 

43 


REVISTA  TEOLOGICĂ 


„cu  ajutorul  Grecilor,  ai  căror  urmaşi  au  şi  îngrijit-o  ca 
epitropi  până  la  1866“,  Aceşti  „Greci"  —  aşezaţi  aici  ca 
negustori  —  erau  în  realitate  Aromâni,  Ţara  lor  de  ori¬ 
gină  l-a  făcut  pe  autorul  monografiei  şi  desigur  şi  pe  in¬ 
formatorii  săi,  să-i  considere  Greci  şi  nu  Aromâni  sau 
Macedoromâni. 

Forma  bisericii  nu  a  fost  la  nici  un  caz  aceeaş  cu  cea 
de  astăzi.  La  început  ea  era  mai  mică,  iar  turn  nu  exista,, 
ci  numai  o  clopotniţă,  aşa  cum  se  prezintă  astăzi  încă  bi¬ 
serica  cea  unită,  care  a  fost  odinioară  tot  ortodoxă.  Dovadă 
despre  afirmaţia  de  mai  sus  o  constitue  un  alt  document 1 
şi  anume :  „Cartea  scaunului  Orăştiei  despre  năcazurile 
suferite  din  cauza  unirii",  care  datează  din  1755,  Iată  ce 
cuprinde  acest  document :  „Noi  Orăştie  cu  2  biserici  cerem 
etc.  juraţii  George  Mateiu,  Pârvul  Grecul,  eu  Stavre  Grecul 
şi  cu  tot  oraşul  împreună  toţi".  Prin  urmare  ambele  biserici 
erau  în  timpul  acela  ortodoxe,  sau  cel  puţin  pe  atunci 
existau  2  biserici  ortodoxe. 

Biserica  s'a  complectat*. ulterior,  iar  turnul  a  fost  edi¬ 
ficat  ceva  mai  târziu. 

Dovadă  că  biserica  s’a  mărit  în  direcţia  altarului,  o  for¬ 
mează  şi  cele  două  cruci  cari  se  găsesc  deasupra  altarului,  cât 
şi  forma  zidului  care  vădeşte  că  n'a  fost  lucrat  în  acelaş 
timp.  0  altă  dovada  o  formează  şi  piatra  funerară  —  sau 
crucea  —  zidită  în  colţul  drept  exterior  al  altarului,  pe 
care  se  află  o  inscripţie  slavonă  indescifrabilă  şi  alta  lati¬ 
nească,  mai  uşor  de  descifrat  şi  anume,  pe  o  parte :  „Hic 
jacet  in  sepulcro  pie  defuncta  Maria  Gorog  de  Fagaras  in 
Anno  1701...  ma  Maji  cum  duobus  Filiis  Georgio  et  Petro 
filia  Maria  virgine  et  sorore  minori  Corsangvinea  Muflere 
Defuncta  in  aetate  Annorum  28“.  Pe  altă  lăture  se  citeşte 
mai  greu,  fiindcă  multe  litere  şi  chiar  cuvinte  sunt  şterse : 
„Iuravit  ser  ho...  c,„  Petrus  Gorog  Ternova  pro  tempore 
Iudex  universorum  in  trannia  Oracorum...  ero„,  Quatorum 
et.„  Pe...  in  oppido  Szaszvaras  cum  muliere  sua  Christina 
Nandra  de  Clopotiva  Anno  1705  die  1  Maji“. 


1  Silviu  Drago  mir :  O.  c.  p,  140. 

Prin  urmare,  aici  este  vorba  îie  de-o  piatră  funerară, 
fie  de-o  cruce,  care  datează  din  1701  şi  care  —  desigur 
—  a  fost  prea  aproape  de  biserică,  de  unde  a  fost  însă 
scoasă  atunci  când  s’a  mărit  biserica  şi,  pentru  a  nu  dis¬ 
părea,  a  fost  zidită  în  zidul  altarului,  probabil  în  apropierea 
locului  unde  a  fost  aşezata  la  început. 

Pe  la  anul  1800  se  spune  că  altarul  ar  fi  ars,  dovadă 
că  în  1801  s'a  ridicat  din  nou  tâmpla  altarului  de  către 
macedoneanul  Tyra  Tatartzy,  Tot  în  acest  an  se  face  şi 
un  alt  iconostas,  care  poartă  următoarea  inscripţie  în  partea 
dinspre  altar ;  „1801  August  Ioană  Novakobgi  pictor11.  Răs¬ 
foind  procesele  verbale  aflate  la  parohie,  care  datează  din 
1833  şi  sunt  foarte  răsleţe,  voiu  încerca  să  redau  câteva 
date  aşa  cum  le-am  găsit,  referitor  la  istoricul  acestei 
biserici. 

In  1  Martie  1847,  Mitropolitul  Şaguna  —  fiind  în  drum 
spre  Viena  —  a  scris  cu  mâna  proprie  un  proces  verbal 
cu  litere  cirile,  în  care  face  observaţia  cu  privire  la  obi¬ 
ceiurile  epitropilor  de-a  se  împrumuta  cu  bani  din  cassa 
bisericii,  pe  cari  —  din  motive  de  solidaritate  —  nu-i  mai 
restituiau. 

Tot  atunci  —  spune  tradiţia  orală  —  voind  să  intre 
în  curtea  bisericii,  care  era  înconjurată  cu  un  gard  dără¬ 
pănat  şi  spart,  a  întrebat  pe  care  poartă  să  intre.  Acesta 
a  fost  un  motiv  ca  orăştienii  să-şi  zidească  un  zid  de  piatră 
în  locul  gardului,  lucrare  începută  în  acelaş  an,  Isbucnind 
revoluţia,  lucrarea  a  fost  întreruptă  şi  continuată  câţiva 
ani  mai  târziu. 

Intr'un  proces  verbal  din  1866  cetim  că  s’a  hotărât: 
„planizarea  curţii  basericii  radîcarea  porţiloru  şi  a  murilor 
în  jurul  curţii  s.  baserici,,.".  Prin  urmare  în  1866  s'au 
ridicat  aceste  ziduri,  sub  epitropatul  binefăcătorilor:  Spi- 
ridon  Tatartzy  şi  Vasiliu  Gorog. 

In  1868,  la  propunerea  să  se  mai  facă  nişte  scaune 
în  biserică,  se  opune  comitetul,  fiindcă  e  „...besereca  forte 
strimtă  cetu  nu  încăpu  omenii.,.", 

„In  1873  s'au  înălţat  pe  zidurile  fundamentului  vechiu* 


45 


REVISTA  TEOLOGICĂ 


turnul  bisericii,  prin  Richter,  edificator  şi  primul  meseriaş 
străin*', 1 

Cu  anul  1879  se  hotărăşte  ca  biserica  să  aibă  primul 
cor  „spre  îmbodobirea  cantului  devinu  în  baserica  nostra,,.**. 
Acest  gând  s’a  realizat  însă  abia  în  1886, 

Se  mai  fac  ulterior  câteva  reparaturi  mai  importante 
la  turn  şi  în  interiorul  bisericii,  iar  în  1893  se  toarnă  din 
nou  clopotul  cel  mic  din  turn.  Ceea  ce  trebue  remarcat 
este  faptul  că  în  procesul  verbal  din  21  Maiu  1896  se 
aminteşte  despre  „ridicarea  zidului  împrejurul  bisericii**. 
Nu  se  spune  însă  dacă  acest  zid  este  continuarea  celui 
început  în  1847  şi  1866,  sau  ar  fi  primul  zid  ridicat.  In 
cazul  cel  din  urmă,  ce  rost  aveau  porţile  de  fier  menţio¬ 
nate  într’un  proces  verbal  din  1879?  Desigur  însă  ca  acest 
zid  să  fie  continuarea  celui  vechili,  sau  cel  vechiu  a  fost 
înlocuit  cu  unul  nou  în  forma  în  care  ni  se  prezintă  astăzi. 

In  1901,  în  urma  unui  raport  al  poliţiei  locale  ca 
turnul  s’ar  afla  în  stare  slabă  şi  că  ameninţă  cu  prăbu¬ 
şirea,  se  pun  bazele  unui  fond  de  zidire  pentru  o  altă 
biserică.  Se  fac  reparaturi  radicale  bisericii,  iar  turnul  se 
leagă  cu  fier  de  corpul  ei.  In  1906  se  dărâmă  boltitura 
veche  la  femei,  se  face  alta  nouă  şi  se  mai  adaogă  câteva 
strane,  Isbucnind  răsboiul  cel  mare,  proectul  zidirii  unei 
noui  biserici  a  fost  zădărnicit,  iar  în  3/16  Septemvrie  1917 
se  predau  „cele  2  clopote  pe  sama  miliţiei,  care  cântăresc 
317  chile  şi  se  vor  plăti  la  biserică  cu  4  cor,  de  chilă**. 
Astfel  biserica  rămâne  cu  un  singur  clopot. 

Ultima  reparatură  se  face  în  1928 — 30  la  iconostas, 
la  cor,  la  turn  şi  se  vărueşte  biserica  cu  motive  naţionale, 
aşa  cum  se  prezintă  şi  azi.  In  1932  se  procură  cele  două 
clopote,  în  locul  celor  luate  în  timpul  răsboiului. 

Biserica,  după  cum  am  văzut  mai  sus,  este  înconjurată 
cu  un  zid  din  piatră.  In  curtea  bisericii  sunt  câteva  mor¬ 
minte  cu  cruci  de  piatră  sau  marmoră,  dintre  cari  3  sunt 
de  remarcat  şi  anume :  al  lui  Kirra  Tatartzy,  al  soţiei 
sale  Zoica  şi  al  Sofiei  Tatartzy  „veduvă  după  Gorog“, 


1  C.  Baicu  î  Memorialul  şcoalei  primare,  p,  28, 

Biserica  are  o  lungime  interioară  de  aproximativ  35  m„ 
lăţimea  de  9  m.,  înălţimea  de  4,50  m.,  iar  a  turnului  de 
vreo  35  m.  Forma  este  de  corabie.  Stilul  e  gotic  (săsesc), 
ca  şi  cea  ortodoxă  veche  din  Pricaz  şi  cea  unită  din  Turdaş, 
care  a  fost  cândva  tot  ortodoxă,  Turnul  e  acoperit  cu  metal, 
iar  corpul  bisericii  cu  ţiglă.  La  intrarea  din  partea  dreaptă 
e  un  pridvor,  iar  lângă  turn  s'a  construit  în  Noemvrie  1937 
un  cerdac  în  stil  românesc. 


Acestea  sunt  cele  câteva  date  mai  importante,  pe  cari 
le-am  putut  culege,  referitor  la  trecutul  acestei  biserici. 
Fără  pretenţia  de-a  fi  complecte,  ele  vor  servi  totuşi  în 
bună  parte,  ca  un  modest  îndreptar,  istoriografului  care 
va  încerca  să  scuture  praful  vremii  şi  să  clădească,  cu 
râvnă,  în  pagini  istorice,  tot  trecutul  bisericilor  noastre, 
atunci  când  —  ruine  —  acestea,  în  scurgerea  timpului, 
vor  deveni  simple  urme  ale  unei  vii  şi  puternice  existenţe 
spirituale  în  satele  şi  oraşele  noastre  ortodoxe  din  Ardeal, 


ATITUDINI 

MONARHUL  ÎN  CONCEPŢIA  ORTODOXĂ 

Intr’o  conferinţă  rostită  la  Arad,  repetată  la  Bucureşti  şi  apoi 
reprodusă  in  „ Gândirea “  (nr.  10  din  1939),  dl  Prof.  univ.  Nichifor 
Crainic  —  acest  rezervor  iu  imens  de  idei  profunde  şi  armonice  — 
discută  poziţia  monarhului  în  viaţa  plenară  a  Ortodoxiei  ecumenice. 

Problema,  ignorată  suficient  la  noi  într’o  vreme  când  monarhia 
străbatea  faza  constituţional-democr atică  a  reprezentării  simbolice  şi 
pasive,  trebuia  scormonită  şi  împlântată  în  centrul  atenţiunii  obşteşti, 
iocmai  pentrucă  astăzi  —  după  transformarea  radicală  a  vieţii  noastre 
statale  operată  prin  Constituţia  din  Februarie  1938  —  monarhul  în¬ 
deplineşte  un  rol  efectiv  şi  dinamic  în  iniţierea  şi  diriguirea  trebilor 
publice. 

Multă  lume  va  fi  rămas  nedumerită  în  urma  schimbării  acesteia 
de  poziţie,  mulţi  nu  vor  fi  putut  să  înţeleagă  că  menirea  monarhului  — 
după  însăşi  însemnarea  cuvântului  —  e  să  conducă,  nu  să  pozeze,  să-şi 
spună  cuvântul  în  toate  detaliile  mecanismului  de  stat,  iar  supuşii  să 
i  se  supună  cu  încredere  şi  cu  dragoste  • —  şi  nu  să  i  se  suprapună 
ca  îngâmfare.  îmbunătăţirea  deja  vizibilă  a  mersului  trebilor  obşteşti, 
cu  care  s'a  soldat  această  răsturnare  de  situaţii,  a  arătat  tuturor  — 
mai  degrabă  decât  s’ar  fi  putut  nădăjdui  —  că  fapta  monarhului  nu 
reprezintă  o  uzurpare,  ci  o  reaşezare  în  plenitudinea  drepturilor  sale 
fireşti. 

Pornind  dela  constatarea  că  opera  de  renaştere  naţională  iniţiată 
de  Suveranul  nostru  este  o  realitate  în  plin  progres,  că  această  operă 
face  o  parte  atât  de  largă  credinţei  apostolatului  creştin  şi  că  ade¬ 
renţa  Bisericii  neamului  la  idealurile  ei  a  fost  spontană  şi  generoasă, 
dl  Nichifor  Crainic  dăltueşte  cu  splendorile  stilului  său  neîntrecut,  în 
marmora  concepţiei  răsăritene,  profilul  monarhului  ortodox  şi  poziţia 
sa  în  Biserică,  dăndu-ne  o  mostră  strălucită  şi  documentată  de  doc¬ 
trină  teologic-politicâ. 

„Figura  monarhului  ortodox  a  dat-o  în  liniile  ei  esenţiale,  pentru 
toate  ţările  de  aceeaşi  credinţă,  Bizanţul  imperial'1.  împărăţia  bizan¬ 
tină  e  închinată  Mântuitorului  Hristos.  Direct  din  mâinile  Lui  —  cum 
arată  iconografia  —  primeşte  basileul  coroana. 

Basileul  trebue  să  fie  ortodox.  Puterea  lui  îmbracă  dimensiuni 
ecumenice:  nu  numai  înalţii  demnitari  ai  imperiului,  ci  şi  reprezen¬ 
tanţii  celorlalte  popoare  se  apropie  de  dânsul  cu  trei  metanii,  îi  da- 
toresc  sentimentul  de  proskinisis,  de  prosternare  adoratoare.  Dela  Con- 

stantin  cel  Mare  —  pe  care  istoriograful  Easebiu  de  Cesarea  l-a  numit 
„  cel  de-al  treisprezecelea  apostol “  —  fiecare  basileu  se  socoteşte  apostol 
politic  al  Bisericii,  este  asemenea  cu  apostolii  fisapostolos)  şi,  dela 
Jastinian  încoace,  arhiereu-împărat.  In  ziua  încoronării,  basileul  jură 
solemn  în  biserica  Sfintei  Sofii  sa  ocrotească  Biserica,  să  păzească 
neclintite  dogmele  sinodale,  canoanele  şi  privilegiile  eclesiastice,  iar 
Patriarhul  îl  pomazueşte  şi  îl  consacră  de  „uns  al  Domnului ",  Din 
această  clipă,  basileul  e  „ vicarul  lui  Hristos“  pe  pământ  şi  întreg 
autocratismul  său  se  preschimbă  în  „funcţie  seculară  a  creştinismului". 
Când  luptă,  luptă  pentru  Ortodoxie:  „Bizantinii  se  consideră  cruciaţi 
permanenţi  ai  ortodoxiei,  iar  autocratorul...  e  în  realitate  un  apostol, 
care  ştie  să-şi  sacrifice  orgoliul  militar  la  picioarele  Mântuitorului “. 
Hristos  este  comandantul  armatei  bizantine,  iar  basileul,  locţiitorul  Său 
(„Nu  în  arme  avem  încredere,  nici  în  soldaţi,  nici  în  generali  şi  nici 
în  geniul  nostru  propriu,  ci  toată  nădejdea  noastră  o  punem  în  pronia 
Sfintei  Treimi"  —  spunea  Justinian.  Iar  Ioan  Comnen  e  deplin  încre¬ 
dinţat  că  soldaţii  săi  au  luptat  „sub  Dumnezeu  ca  general,  iar  sub 
mine  ca  locotenent  al  Său"). 

La  Bizanţ,  legea  lui  Hristos  devine  legea  statului.  „Ce  este  oare 
dreptul  bizantin  dela  Justinian  şi  până  la  basilicale,  decât  o  continuă 
adaptare  a  legislaţiei  romane  la  spiritul  creştin  ?  In  această  privinţă, 
opera  juridică  a  împăraţilor  nu  e  altceva  decât  un  proces  de  conver¬ 
tire  la  creştinism  a  dreptului  roman,  în  năzuinţa,  ce  trebue  să  ne  în¬ 
sufleţească  pe  toţi  cei  de  azi,  ca  legea  lui  Hristos  să  devină  însăşi 
legea  statului 

Cultura  bizantină,  educaţia,  învăţământul  in  genere,  sunt  creştine 
prin  definiţie.  Şi  prin  voinţa  basileului.  El  însuşi  e  de  regulă  teolog 
versat  în  tainele  subtile  ale  dogmelor,  iar  fundamentul  învăţământului 
în  universităţile  bizantine  îl  constitue  Teologia.  „Om  instruit  în  sensul 
bizantin  însemnează  teolog  înainte  de  toate ",  Teodosie  II,  întemeietorul 
primei  universităţi  creştine,  va  fi  copiat  ca  atare  de  Occident.  „Sub 
raportul  intelectualităţii,  Bizanţul,  făuritorul  dogmelor,  reprezintă  ultima 
expresie  a  fineţii  şi  adâncimii  metafizice. 

Contactul  bazileului  cu  Biserica  e  permanent,  e  —  am  putea  zice  — 
ceva  organic.  „Afară  de  preoţi,  el  singur  are  dreptul  de  a  păşi  în 
altar,  iar  de  pe  amvonul  Sfintei  Sofii  adesea  rosteşte  predica “.  In 
Biserică,  el  nu  e  despot,  ci  fiu  şi  ocrotitor  al  ei.  De-un  cezaropapism 
bizantin,  atât  de  bucuros  inventat  de  apuseni,  nu  se  poate  vorbi.  Dacă 
cezaropapismul  este  absolutismul  imperial  exercitat  în  Biserică,  apoi 
să  na  se  uite  că  amestecul  bazileului  a  fost  adeseori  corectat,  şi  uneori 
drastic,  de  puterea  spirituală  a  patriarhului  ecumenic.  Reprezentând 
unitatea  imperiului,  basileul  bizantin  colaborează  real  la  menţinerea 
unităţii  Bisericii,  „pentrucă  în  sens  bizantin  Biserica  se  confundă  cu 
statul  în  aceeaşi  armonie  a  puterilor  deosebite ", 

Profilul  august  al  basileului  bizantin,  căzut  sub  zidurile  Constan- 
tinopolului  cotropit  de  Turci,  se  permanentizează  în  domnitorii  Ţărilor 

române .  Voevodul  nostru  e  naţional  în  spaţiu,  dar  ecumenic  în  spirit. 
Pravila  bizantină  e  lege  in  cuprinsul  pământului  stăpânit  de  el,  „Ca 
şef  al  armatei,  el  face  din  ea  o  funcţie  a  lui  Hristos“.  Răsboaiele  lui 
apără  ţara  —  dar  totdeodată  şi  credinţa. 

Caracterele  tradiţiei  religioase  a  monarhiei  răsăritene,  sunt  uşor 
de  recunoscut  în  personalitatea  polară  a  lui  Vodă  Carol  II.  „Eu  sunt 
născut  şi  crescut  ortodox ",  a  declarat  Majesiatea  Sa,  cu  prilejul  târ- 
nosirii  bisericii  unite  din  Lugoj.  Ortodoxia  Majestăţii  Sale  e  vie,  activă, 
dinamică;  e  întru  totul  conformă  acelei  Biserici  lucrătoare  pe  care  o 
doreşte  cu  nesaţ  in  toate  cuvântările  Sale.  N’ai  să  găseşti  în  ele, 
oricât  te-ai  osteni,  nimic  din  stângăcia  ridicolă  a  voroavelor  religioase 
pe  cari  unii  sau  alţii  dintre  politicienii  de  tristă  pomenire  le  rosteau 
la  ocazii  mari.  In  materie  religioasă,  Suveranul  ortodox  al  României 
se  exprimă  cu  competenţă  şi  siguranţă,  două  însuşiri  cari  descoperă 
pe  cunoscătorul  adânc  al  chestiunilor  de  natura  aceasta.  Dar  şi  pe 
practicantul  sârguincios  şi  devotat  al  trăirii  unei  vieţi  de  profundă 
evlavie.  In  această  privinţă,  dl  Nichifor  Crainic  invoacă  pilde  miş¬ 
cătoare. 

Două  probleme  mari  i  se  pun  spre  deslegare  monarhului  .Româ¬ 
niei,  care  întruchipează  figura  impunătoare  a  bazileului  bizantin :  înlă- 
untrul  ţării,  restabilirea  unităţii  de  credinţă ;  iar  înafara  ei,  refacerea 
moralei  ecumenice,  a  unei  spiritualităţi  ortodoxe  în  politica  internaţio¬ 
nală  a  Balconului.  „Puterea  Bizanţului,  care  a  făcut  din  el  un  mi¬ 
racol  al  istoriei,  a  fost  unitatea  de  cremene  a  credinţei  şi  elanul  reli¬ 
gios,  trăit  de  unanimitatea  imperiului,  dela  basileu  şi  dela  patriarh, 
până  la  ultimul  călugăr,  până  la  ultimul  ţăran,  până  la  ultimul  soldat “. 
Monarhul  României  vrea  refacerea  acestei  unităţi  de  credinţă.  Dovadă 
faptul  că  „ între  principiile  ce  călăuzesc  cugetarea  regală,  credinţa 
ortodoxă  e  reaşezată  în  tronul  sufletului,  după  marea  tradiţie  impe¬ 
rială  şi  voevodală  a  Răsăritului ", 

Când  augusta  vrere  se  va  realiza,  neamurile  ortodoxe  ce  ne  în¬ 
conjoară  vor  putea  contempla  cu  respect  şi  încredere  gloria  apusă  a 
Bizanţului  imperial,  fulgerând  cu  puterea  luminii  dela  Răsărit  din 
creştetul  Coroanei  regale  a  României.  Dr.  GRIGORIE  T.  MARCU 

S) 

ALŢII  DESPRE  ORTODOXIA  RĂSĂRITEANĂ 

Ceea  ce  caracteriza  până  de  curând  atitudinea  Apusului  faţă  de 
JRăsăritut  ortodox,  era  o  totală  lipsă  de  'înţelegere.  Ignoraţi  sau  su¬ 
perficial  cunoscuţi  de  cercurile  protestante,  din  partea  bisericii  papi- 
staşe  am  recoltat  nu  odată  loviturile  de  copită  ale  dispreţului  şi  de¬ 
făimării  celei  mai  răutăcioase.  Pentru  cei  dintâi,  am  contat  multă 
vreme  numai  întrucât  am  fi  putut  fi  convinşi  să  ne  aliem  cu  ei  în 
lupta  comună  contra  abuzurilor  poliforme  ale  papalităţii  schismatice. 
Pentru  ceilalţi,  eram  obiect  de  pradă  sufletească,  nişte  rătăciţi  am&i- 
ţioşi  pe  cari  zeloasele  echipe  de  miliţieni  eclesiastici  ai  ordurilor  că- 

lugăreşti  papistaşe  trebuiau  să-i  vâre  sub  ascultarea  Episcopului  Romei 
cu  orice  preţ  şi  prin  orice  mijloace.  Fermitatea  cu  care  Patriarhii 
răsăriteni  au  răspuns  repetatelor  încercări  de  unire  ale  teologilor  pro¬ 
testanţi,  i-a  făcut  pe  aceştia  să  înţeleagă  că  Ortodoxia  nu  va  con¬ 
simţi  nicicând  să  se  târguiască  asupra  adevărurilor  de  credinţă  la 
cari  ţine  muceniceşte  de  veacuri.  Iar  dârzenia  cu  care  am  rezistat 
asalturilor  şi  silniciilor  organizate  de  ienicerii  papii,  au  înscris  pagini 
nemuritoare  în  sbuciumata  istorie  a  Ortodoxiei  răsăritene. 

Puţini  şi  strămtoraţi  de  spectrul  semilunii  şi  de  brutalităţile  tiarei 
papale  deopotrivă,  ortodocşii  răsăriteni  nau  putut  arăta  veacuri  dea- 
răndul  întreaga  măsură  a  posibilităţilor  lor  creatoare.  De-aci  defăi¬ 
mările  necruţătoare  cu  cari  i-au  gratificat  fraţii  lor  de  altă  confesiune, 
mai  puţin  încercaţi  de  împrejurări.  Ortodoxia  răsăriteană  a  făcut  însă 
altceva,  mult  mai  de  preţ:  a  păstrat  nestricată  şi  neschimbată  mo¬ 
ştenirea  lui  Hristos  în  lume.  Incapacitatea  ei  de  adaptare  la  opera  de 
schimonosire  a  adevărului  netrecător,  pe  care  a  intreprins-o  romano- 
catolicismul  şi  protestantismul,  trebuia  răsbunată.  Ortodoxia  răsări¬ 
teană  a  rămas  părăsită  şi  singură  în  cele  mai  grele  momente  ale 
istoriei  ei.  Nici  una  dintre  bisericile  surori  nu  s’au  grăbit  să  lege 
rănile  celei  căzute  intre  tâlhari.  Ortodoxia  răsăriteană  a  călcat  şi  în 
această  privinţă  pe  urmele  Mântuitorului.  Şi  El  a  fost  părăsit  de  toţi, 
când  a  ajuns  în  suferinţă;  chiar  şi  de  Petru  —  care-i  făgăduise  cre¬ 
dinţă  până  la  moarte. 

Astăzi  lucrurile  stau  altfel.  Mişcarea  ecumenică  pentru  împă¬ 
carea  bisericilor  creştine,  i-a  determinat  pe  mulţi  eterodocşi  să-şi  revi¬ 
zuiască  şi  să-şi  corecteze  atitudinea  faţă  de  Ortodoxia  răsăriteană. 
Ca  excepţia  papalităţii  —  se  putea  altfel  7  —  bisericile  creştine  iau 
în  considerare  mai  mult  ceea  ce  le  apropie,  decât  ce  le  desparte. 
Cunoaşterea  reciprocă  a  adus  după  sine,  în  chip  firesc,  mai  multă 
înţelegere  şi  preţuire  reciprocă.  Dragostea  care  toate  le  birue,  a  năruit 
multe  prejudecăţi,  a  înăbuşit  urile  şi  a  curmat  dispreţul.  In  împreju¬ 
rările  schimbate  ’nspre  bine,  grăuntele  de  mărgăritar  pe  care-l  conţine 
fiecare  confesiune,  a  fost  descoperit  şi  valorificat  atâta  cât  este,  spre 
bucuria  şi  împăcarea  tuturor.  Protestantismului  i  se  recunoaşte  bună¬ 
oară  meritul  unei  admirabile  opere  de  samaritanism  creştin.  Bisericii 
papistaşe,  severa  disciplină  seculară  care,  dacă  e  atât  de  străină  de 
orânduirile  puterilor  cereşti,  poate  fi  copiată  cu  mare  folos  de  despoţii 
pământeşti,  pentru  strunirea  eficace  a  supuşilor  lor.  Iar  Ortodoxiei 
răsăritene,  îi  revine  cinstea  de-a  fi  recunoscută  ca  păzitoarea  cre¬ 
dincioasă  a  adevărului  revelat  în  Domnul  şi  Mântuitorul  nostru  Iisus 
Hristos.  Ea  reprezintă  măsura  după  care  fracţiunile  eterodoxe  îşi  pot 
controla  poticnelile,  falsurile  comise  în  materie  de  credinţă.  E  ceea  ce 
reiese  dintr'un  studiu  recent  al  profesorului  protestant  Dr.  Friedrick 
Siegmund-Schultze. 

Dsa  este  directorul  valoroasei  colecţii  „Ekklesia" ,  care  publică 
- —  în  editura  Leopold  Klotz  din  Leipzig  —  studii  documentate  despre 

diversele  biserici  naţionale,  alcătuite  de  oameni  competenţi  din  însuşi 
sânul  acestor  biserici.  Lucrarea  pe  care  o  săvârşeşte  Prof.  Fr.  Sieg- 
mund-Schultze  e  nu  numai  originală,  ci  şi  instructivă  şi  irenică.  In¬ 
vitând  pe  cutare  cunoscător  să  se  rostească  despre  viaţa  bisericii  că- 
reia-i  aparţine,  dsa  oferă  celor  de  altă  credinţă  posibilitatea  de-a  se 
informa  —  poate  pentru  prima  dată  în  viaţa  lor  —  complect  şi  fidel 
asupra  gândirii  şi  acţiunii  bisericii  respective,  asupra  istoriei  ei,  a 
mărturisirii  ei  de  credinţă,  a  cultului  şi  organizării  ei  administrative. 
Câştigul  ca  care  se  soldează  o  atare  iniţiativă  pusă  in  slujba  adevă¬ 
rului,  na  poate  decât  să  ne  apropie  sufleteşte  pe  toţi  creştinii  şi  să 
ne  facă  să  ne  preţuim  reciproc. 

Volumul  X  al  publicaţiei  „ Ekklesia 11  (Eine  Sammlung  von  Selbst- 
darstellungen  der  christlichen  Kirchen)  se  ocupă  în  primul  fascicol 
(160  p.)  de  istoria,  învăţătura  şi  organizarea  Bisericii  ortodoxe .  Stu¬ 
diile  în  chestiune  sunt  iscălite  de  regretatul  Arhiepiscop  al  Atenei  şi 
al  intregei  Grecii  Hristom  Papadopoulos,  de  profesorii  Facultăţii  de 
Teologie  din  Atena  D.  Balanos,  C.  Diovuniotis,  A.  S.  Alivizatos,  B.  Ste- 
fanides  şi  de  Mitropolitul  Tiatirei  Germanos  Strinopoulos. 

In  fruntea  fasicicolului,  Prof.  Siegmund-Schulze  tipăreşte  un  cu¬ 
vânt  introductiv  de  justă  înţelegere  a  poziţiei  Ortodoxiei  răsăritene  in 
concertai  bisericilor  creştine. 

Nu  ştiu  să  mai  fi  citit  undeva  un  mai  grăitor  act  de  dreptate 
ca  cel  pe  care-l  face  aici  Bisericii  celei  una,  sfântă,  sobornicească 
şi  apostolească  Profesorul  Fr.  Siegmund-Schultze .  Socotim  că  e  bine 
să  auzim  din  când  în  când  şi  ce  spun  alţii  despre  noi.  De  aceea 
zăbovim  asupra  declaraţiilor  profesorului  amintit. 

Prof.  Fr.  Siegmund-Schultze  constată  încă  dela  început  că  Bise¬ 
rica  ortodoxa  răsăriteană  ocupă  o  poziţie  deosebită  între  bisericile 
orientale,  pentrucă  ea  a  păstrat  în  chip  exemplar  caracteristicele  cato- 
licităţii  (=ecumenicităţii).  Aceasta  are  mai  mult  drept  la  predicatul 
„catolică"  decât  biserica  papală.  In  vreme  ce  ultima,  în  conciliu!  dela 
Vatican,  a  ridicat  la  rang  de  principiu  abaterile  dela  credinţa  şi  con - 
stihiţia  Bisericii  vechi.  Biserica  ortodoxă  răsăriteană  a  pus  neîncetat 
accentul  pe  acordul  deplin  dintre  ea  şi  Biserica  primelor  veacuri,  in 
forma  în  care  a  apărut  aceasta  în  lumea  greco-elenistică. 

După  opinia  Prof.  Fr.  Siegmund-Schultze,  pentru  desemnarea 
fiinţei  Bisericii  răsăritene  poate  fi  întrebuinţat  cu  mai  multă  dreptate 
atributul  „ ortodoxă "  decât  cel  de  „catolică",  in  care  —  după  con¬ 
cepţia  creştinilor  ortodocşi  —  trebue  să  vedem  expresia  fidelă  a  dreptei 
credinţe  şi  a  adevăratei  închinări  aduse  lui  Dumnezeu.  In  acest  înţeles  al 
cuvântului,  Biserica  ortodoxă  vrea  să  fie  şi  să  rămână  şi  astăzi 
Biserica  veche,  Biserica  Apostolilor  şi  a  Părinţilor  bisericeşti,  B  se¬ 
rica  Sinoadelor  ecumenice  şi  a  Tradiţiei  Bisericii  celei  nedespărţite. 
Ea  este  cu  adevărat  Biserica  tradiţională.  Ea  este  ispravnicul  acelui 
curent  de  viaţă  dătător,  care  curge  dela  Apostoli,  prin  ceilalţi  purtă¬ 
tori  ai  Tradiţiei  sfinte,  până  n‘  zilele  noastre. 

Referitor  la  lipsa  de  înţelegere  pe  care  cercetătorii  apuseni  au 
vădit-o  faţă  de  esenţa  Ortodoxiei,  Prof.  Siegmur.d-Schultze  are  obser¬ 
vaţii  revelatorii.  Aceştia  n’au  putut  sesiza  plenitudinea  ei, 
creştinismului  răsăritean,  vâna  de  viaţă  dătătoare  care  nu  şi-a  încuiat 
isvoarele  niciodată. 

La  această  plenitudine  de  viaţă  spirituală  în  Hristos  ţinem  ceva 
mai  mult  decât  la  splendorile  reci  ale  Vaticanului,  cu  cari  încearcă 
să  ne  ameţească  urbea  de  pe  Tămave.  Aceea  înviorează,  durează, 
mântueşte  şi  suie  la  cer,  câtă  vreme  puterea  uzurpată  de  papi  se 
târăşte  pe  faţa  pământului. 

Dt.  GRIGORIE  T.  MARCV 

RELIGIOSITA TEA  POPORULUI  ROMÂN 
NOTE  PE  MARGINEA  UNEI  CĂRŢI  RECENTE1 

Ispitiţi  orice  carte  onestă  de  istorie,  descifraţi  mărturiile  trecu¬ 
tului  nostru  de  două  ori  milenar  şi  vă  veţi  convinge  că  pe  cât  de  sgâr- 
cite  şi  de  puţin  sigure  sunt  datele  ce  le  avem  referitor  la  problema 
formării  poporului  român,  pe  atât  de  bogate  şi  de  rezistente  sunt  cele 
cari  ne  grăiesc  despre  încreştinarea  noastră.  Când  ne-am  luat  locul 
sub  soare  ca  neam,  „Răsăritul  Răsăriturilor" ,  Hristos  Mântuitorul, 
trona  peste  creştetele  noastre;  şi’n  suflete,  lumina  Evangheliei  Lui 
gătise  sălaş  bucuros  pururea  de  oaspe  ceresc.  Noi  n'am  fost  încreşti- 
naţi  în  mod  lent  sau  silnic,  prin  ucazul  vreunui  rege  sau  prin  sabia 
cine  ştie  cărui  cuceritor.  Noi  ne-am  pomenit  creştini  mai  ’nainte  de- a 
fi  isbutit  să  înjghebăm  primele  nuclee  de  viaţă  romanească  de  stat. 
Sub  semnul  isbavitor  al  Crucii  lui  Hristos  ne-am  urzit  întreagă  istoria 
noastră.  Rotiţi-vă  privirea  peste  întinsul  pământului  strămoşesc !  Pre- 
tutindenea  vă  veţi  întâlni  cu  mărturiile  concrete  ale  religiosiiâţii  noa¬ 
stre.  Legea  lui  Hristos  s’a  altoit  atât  de  desăvârşit  pe  tulpina  daco¬ 
română,  s’a  împlântat  atât  de  adânc  în  firea  românului,  încât  a  de¬ 
venit  legea  lui,  legea  românească.  Orice  discuţie  pe  această  chestiune 
ar  părea  deci  compleclamente  inutilă. 

Dacă  ar  fi  aşa ! . . . 

Dar  din  nefericire  lucrurile  stau  altfel.  Contactul  anumitor  cer¬ 
curi  româneşii  cu  ideile  negative  ale  celuilalt  Occident,  a  provocat  şi 
încurajat  felurite  tentative  de  mistificare  a  realităţilor  noastre  autoh¬ 
tone.  Religiositatea  poporului  nostru,  care  constitue  o  evidenţă,  a  fost 
pusă  în  discuţie  şi  uneori  negată ,  Nu  mai  departe  decât  anii  trecuţi, 
cineva  afişa  teoria  unui  ateism  naţional,  susţinând  că  românul  nostru 
n’are  nimic  sfânt,  nu  respectă  nici  o  valoare  spirituală.  Gravitatea 
unor  atari  afirmaţii  nu  ne  emoţionează  deloc  —  şi  nu  trebue  să  ne 

1  Th.  Fecioru:  Poporul  romin  şi  fenomenul  religios.  Studiu  pe  marginea  pro- 
ducţiunilor  folklorice  (Colecţia  „Stromateu  nr.  2),  Bucureşti,  Editura  Librăriei  Teolo¬ 
gice,  1939;  p.  272. 

emoţioneze.  Iată  dece  !  Aceîaş  gânditor  recunoaşte  o  diferenţă  între  mo¬ 
ralitatea  păturii  ţărăneşti  şi  cea  a  târgoveţilor;  iar  în  privinţa  ateis¬ 
mului,  spune  că  „nu  trebue  privit  ca  structural,  fiindcă  na  e  sădit  în 
caracterul  românului Ateismul  de  care  vorbeşte  dânsul  ar  fi  „re¬ 
zultatul  unei  neglijenţe  seculare “  şi  nu  o  determinantă  a  firii  româneşti. 

Lipsa  de  temeiu  a  unor  atari  afirmaţii,  e  lesne  de  dovedit.  Cum  7 
Cercetând  preocupările,  gândurile,  concepţiile  specifice  ale  poporului 
nostru, 

Dispunem,  ca  puţine  alte  neamuri,  de-o  bogată  literatură  popu¬ 
lară  nescrisă,  care  vădeşte  puterea  de  creaţie  a  sufletului  românesc 
de  totdeauna.  Elogiile  de  cari  s’a  împărtăşit  ea  arată  valoarea  cali¬ 
tativă  a  acestor  creaţii.  La  alcătuirea  lor  au  contribuit  fără  doar  şi 
poate  un  număr  limitat  de  talente  anonime.  Dar  faptul  că  obştea  ro¬ 
mânească  şi  le-a  însuşit  şi  le  poartă  din  gură  în  gură,  e  semn  lămurit 
cât  de  desăvârşit  corespund  ele  năzuinţelor  acestei  obştii. 

O  parte  considerabilă  a  acestor  creaţii,  sunt  brodate  pe  motive 
religioase,  au  conţinut  religios.  Tocmai  acestea  au  căzut  victimă  unei 
adevărate  conspiraţii  a  tăcerii.1  Dece  oare  7  Fiindcă  nu  sunt  la 
modă  ?, . .  na  satisfac  goana  după  senzaţii  tari  a  snobilor  vremurilor 
noui  ?. , .  nu  vorbesc  despre  Feţi-Frumoşi  năzdrăvani,  de  haiduci  muş- 
chinloşi  sau  de  „charm“-ul  cutărei  Ilene  Cosânzene  7  Se  prea  poate ! 
In  orice  caz,  neglijarea  lor  nu  însemnează  inexistenţa  lor.  In  sânul  no¬ 
rodului  de  jos,  ele  se  bucură  de-o  circulaţie  superioară  oricărui  roman 
de  senzaţie  care  face  deliciul  burghezilor, 

Oricine  cunoaşte  sufletul  păturii  noastre  ţărăneşti  ştie  cât  de 
trainică  este  legătura  lui  cu  Cerul  şi  cât  de  fierbinte  e  dragostea  lai 
de  pământ.  Amândouă  aceste  însuşiri  sunt  profund  creştine.  Ţăranul 
român  e  convins  că  tot  ceeace  are,  dar  dela  Dumnezeu  este.  Dum¬ 
nezeu  este  proprietarul  avuţiilor;  iar  omul,  ispravnicul,  chivernisitorul 
lor.  Această  concepţie  înaltă  despre  pronia  cerească  o  ilustrează  cam 
nu  se  poate  mai  nimerit  următoarea  colindă  de  păstor: 


Pe  dealul  cu  florile 
pape  Nică  oile. 

—  Hal,  tu,  Nlcă,  făt-frumos, 
ale  cui  sunt  ceste  oi, 

de  sbierară  —  aţa  frumos 
’şa  frumos  şl  cuvios  ? 

Zise  Nică,  făt-frumos, 

—  Hai,  drag  Doamne  milostive, 
că  stătuţi  de  mă  'ntrebafi, 

in  dreptate  spune. ţt-oi 


ale  cui  sunt  ceste  oi: 
(fale  te/e 
cti-ala  mele. 

Eu  le  pasc, 
tu  le  păzeşti, 
eu  le  mulg, 
tu  le  ‘mulţeţti 
eu  le  tunz, 
ta  ml  le  creţti. 


1  Exceptând,  bine  ’nţeles,  revista  „Gândirea" .  care  a  demonstrat  de  nenumărate 
ori,  cu  marele  ei  prestigiu,  că  religiositatea  românului  este  o  realitate  manifestă,  adâncă, 
populară. 

Parc'am  citi  un  fragment  din  Apostol  ■,  „nici  celce  sădeşte  nu  e 
ceva,  nici  celce  udă,  ci  numai  Dumnezeu  care  face  să  crească...  Căci 
noi  sântem  ajutoare  de  muncă  ale  lui  Dumnezeu “  (I  Cor.  3,  7  şi  9). 

In  dragostea  de  pământ  a  ţăranului  român,  unii  cercetători  au 
vrut  să  vadă  urmele  unui  cult  păgân  străvechiu.  Care  7  Nimeni  n’a 
putut  spune  până  acum.  Ceeace  numim  in  psihologie  legea  transfertului, 
năruie  această  şubredă  afirmaţie  livrescă.  Ştim  cu  toţii,  din  viaţa  da 
toate  zilele,  că  sentimentele  de  simpatie  sau  neplăcere  pe  cari  le  nu¬ 
trim  faţă  de-o  anumită  persoană,  se  întind  apoi  şi  asupra  lucrurilor 
ce-i  aparţin.  Aşa  şi  aici.  Poporul  cinsteşte  glia  fiindcă  Dumnezeu  a 
făcut-o  şi  i-a  dat-o  ca  să  se  hrănească  din  rodul  ei. 

Poporul  român  cunoaşte  pe  Dumnezeu,  ii  cunoaşte  însuşirile  şi 
se  rosteşte  asupra  lor  cu  vocabularul  de  care  dispune  şi  cu  siguranţa 
celui  mai  încercat  dogmatician.  Dumnezeu  e  atotputernic,  atotsfânt, 
atotdrept,  atotbun,  atotştiutor  şi  îndelung  milostiv.  El  vede  totul  şi 
rabdă  aşacum  omul  na  ştie  să  rabde.  El  şade  la  masa  Lai  din  cer 
şi  scrie.  Cu  un  ochiu  priveşte  printr’o  ferestruică  făcută‘n  podeaua 
cerului  la  faptele  creaturilor  Sale.  Când  greşim,  na  se  porneşte  spre 
grabnică  pedeapsă,  ci  nădăjdueşte  în  îndreptarea  noastră. 

Despre  păcat  şi  mântuire,  poporul  nostru  mărturiseşte  convin¬ 
geri  clare  şi  juste.  întreagă  problema  râului  este  legată  de  căderea 
lui  Adam.  De  sub  tirania  diavolului  ne  scapă  Fiul  lui  Dumnezeu. 
Hristos,  prin  naşterea  Sa  suprafirească,  rupe  zapisul  păcatului  stră¬ 
moşesc  şi  ne  reabilitează  în  faţa  lui  Dumnezeu. 

Pentru  tine,  moş  Aclame, 

Eu  purtat  piroane' n  palme. , ,  zice  colindul. 

Şi  apoi  reversul  stării  de  păcat: 

O,  Iisuse  nume  dulce.  Din  osânda  strămoşască 

Ne-ai  scăpai  prin  sfânta  c race.  Şi  din  mâna  diavolească. 

Toată  Teologia  mântuirii  este  condensată  în  aceste  două  versuri 
pe  cari  colindătorii  ni  le  cântă  sub  ferestre  în  noaptea  sfântă 
Şi  vaduc  pe  Dumnezeu 
Să  va  mantale  de  rău. 

De  unde  posedă  poporul  nostru  aceste  idei  —  şi  altele  asemenea 
acestora,  pe  cari  nu  avem  răgaz  să  le  expunem  aici  ? 

Răspunsul  zace  la  ’ndemâna  fiecăruia.  Poporul  nostru  na  putut 
să  le  creieze  ex  nihilo.  Numai  Dumnezeu  creiază  din  nimic.  Ele  vă¬ 
desc  preocupări  vechi,  profunde,  permanente,  cu  adevărurile  de  cre¬ 
dinţă.  Ele  ie  mână  în  faţa  uşilor  împărăteşti  ale  altarelor  strămo¬ 
şeşti.  Ele  te  constrâng  să  admiţi  că  religiositatea  poporului  nostru  e 
o  certitudine. 

Aşa  şi  este! 

Pentru  poporal  român  Dumnezeu  este  o  realitate  manifestă,  apro¬ 
piată,  pururea  prezentă.  Fad  un  rău  şi  nu  te  vede  nimeni  7  Te’nşeli  •. 

te  vede  Dumnezeu.  întrebări  sau  îndoieli  privitoare  la  existenţa  lui 
Dumnezeu,  sunt  cu  totul  străine  de  sufletul  poporului  nostru.  Mai 
mult :  asemenea  gânduri  sunt  considerate  de  el  o  adevărată  nelegiuire. 
„In  întreaga  literatură  folklorică,  cât  am  cunoscut-o  —  scrie  Păr.  Th. 
Fecioru  în  lucrarea  citată  —  am  urmărit  cu  perseverenţă  urmele 
acelui  ateism  care  e  pas  pe  umerii  ţăranului  nostru.  Nu  l-am  găsit 
însă  nicăieri.  Nu  l-am  găsit  nici  sub  formă  negativă,  adică  de  blamare: 
a  ateismului,  de  socotire  a  lui  ca  păcat,  aşa  cum  găsim  despre  cele¬ 
lalte  păcate. 

„Nu  găsim  nici  o  legendă,  nici  un  cântec,  în  care  să  se  pove¬ 
stească  despre  păţania  celorce  ar  fi  îndrăsnit  să  creadă  sau  să  spună 
că  nu  există  Dumnezeu.  Psalmistal  spune  că  cel  nebun  zis-a  intru 
inima  sa  că  nu  există  Dumnezeu.  De  astfel  de  nebuni  a  fost  scutit 
poporal  nostru ", 

Permanent  prezentă  ’n  sufletul  românesc,  dela  rădăcinile  fiinţei 
lui  şi  pănă’n  actual,  credinţa  în  Dumnezeu  ne-a  fost  unicul  reazim  si 
singura  pavăză  dealungul  epicului  nostru  suiş  în  istoria  lumii.  Depinde 
exclusiv  de  atitudinea  noastră  a  tuturora  dacă  această  credinţă  are  să 
fie  şi  de-acum  încolo  bastionul  neclintirii  româneşti  pe  aceste  plaiuri . 

Dr,  GRIGORIE  7.  MARCO 

EDUCAŢIA  RELIGIOASĂ  A  STUDENŢIMII IN  CADRELE F. R. N. 

t  Tinereţea  e  prin  definiţie  orizont  deschis  spre  perspectiva  mi- 
\  sterului.  Psihologia  ne  arată  că  tineretul  e  idealist  şi  e  mai  ales 
\curajos.  Pe  plan  intelectual,  curajul  se  manifestă  prin  abordarea 
celor  mai  dificile  probleme.  Oswald,  autorul  lucrării  „Oameni  mari “ 
a  stabilit  că  în  general  un  om  ore  cam  atâtea  preocupări  intelec¬ 
tuale,  câte  enigme  tl  neliniştesc  în  tinereţe.  Tinereţea  fiind  atât  de 
preocupată  de  probleme  mari,  e  frământată  şi  de  problema  religioasă. 

In  organizaţia  şcolară  modernă,  tineretul  intelectual  e  pe  băn¬ 
cile  şcoalelor  superioare.  Acest  tineret  e  speranţa  şi  mândria  ţării „ 
căci  în  mâinile  lui  vor  fi  puse  destinele  de  mâine  ale  neamului. 
Prin  munca  fără  preget  a  M.  Sale  Regelui  Carol  II,  tineretul  univer¬ 
sitar  e  chemat  să  se  încadreze  în  Frontul  Renaşterii  Naţionale. 
Energia,  elanul  şi  idealismul  tineretului,  sunt  canalizate  în  sens 
constructiv  spre  binele  lor  şi  a  ţării  întregi.  Conducătorii  studen- 
ţimii  —  profesorii  universitari  designaţi  de  conducerea  centrală  a 
Frontului  Renaşterii  Naţionale  —  abordează  şi  marea  problemă  a 
educaţiei  religioase  a  studenţimii. 

Iată  o  problemă  nespus  de  grea,  o  sabie  cu  două  tăişuri  atât 
pentru  conducători  cât  şi  pentru  studenţii  Educaţia  religioasă  a 
tinerimii  universitare  trebue  să  ţină  seamă  de  faptul  că  se  adre¬ 
sează  unor  oameni  formaţi,  unor  intelectuali  cari  cunosc  şi  vor  să 
cunoască  multe.  Ea  se  face  în  secolul  XX,  în  care,  după  expresia 
lui  Spengler,  ateismul  pluteşte  în  aer.  Se  face  în  epoca  în  care  se 

repetă  —  şi  pentru  a  câta  oară  —  tragicul  episod  biblic  al  căderii 
omului  în  păcat.  Se  face  în  secolul  negativismului,  în  care  mai  su- 
praoieţueşte  pozitivismul  francez.  Se  face  într’o  epocă  de  faustică 
nelinişte  spirituală,  în  care  aproape  toţi  repetă  versurile  lui  Goethe: 
„Sunt  spirit  al  eternei  contradicţii" . 

De  felul  în  care  se  va  face  această  educaţie  religioasă,  depinde 
viitorul  neamului.  In  Universitate  nu  se  poate  prelungi  sistemul  greşit 
al  educaţiei  religioase  din  învăţământul  secundar  şi  nici  nu  poate 
fi  lăsat  în  mâinile  oricui.  In  Universitate  nu  pot  fi  delegate  cu  edu¬ 
caţia  religioasă  decât  personalităţi  religioase  cu  multă  cultură,  cu 
mult  spirit  filosofic  şi  cu  multă  înţelegere  pentru  problemele  reli¬ 
gioase  şi  în  genera!  pentru  problemele  de  esenţă  spirituală.  Indi¬ 
ferent  dacă  sunt  călugări,  mireni  sau  preoţi,  cei  designaţi  să  facă 
educaţia  religioasă  a  tineretului,  trebue  să  fie  de  o  moralitate  exem¬ 
plară,  adevăraţi  integer  vitae,  scelerisque  purus  (Horaţiu).  Cum  s’ar 
putea  face  educaţie  religioasă  în  cadrele  F.  R.  N.  ?  îmi  permit  să 
anticipez  câteva  sugestii. 

1.  Studentul  urmează  la  Universitate  o  Facultate  sau  o  secţie 
a  unei  Facultăţi.  In  specialitatea  sa  întâlneşte  o  serie  de  probleme 
cari  sunt  în  legătură  cu  religia.  Văzând  că  soluţia  dată  e  în  contra- 
dicfie  cu  religia,  sau  acceptă  ceea  ce  i  se  spune,  sau  se  documen-  J 
teazâ  consultând  şi  o  altă  carte.  In  bibliotecile  publice  şi  particularei 
găseşte  cărţi  cu  toiul  opuse  concepţiei  creştine.  Am  publicat  în  , 
„ Misionarul “  dela  Chişinău  un  articol  întitulat  „Biblioteci  teologicei 
universitare" ,  în  care  preconizam  întemeierea  unor  biblioteci  în  cari  > 
tineretul  universitar  să  găsească  operele  cele  mai  importante  de  ( 
apologetică  creştină  (în  sensul  cel  mai  larg  al  cuvântului).  Citam 
acolo  cazul  unui  fost  coleg  dela  Litere.  îmi  spunea  că  nu  mai  crede, 
fiindcă  a  citit  cărţile  lui  Taylor  şi  ale  lui  Frazer,  în  care  se  arată 
că  creştinismul  e  produs  folkloric.  L’am  rugat  să  citească  studiile 
lui  A.  Bros,  Pater  Schmidt,  etc.,  dar  nu  le-a  găsit  la  nicio  bibliotecă 
din  Cluj.  Ietă  de  ce  e  necesar  să  se  întemeieze  biblioteci  teologice 
universitare,  în  cari  spiritele  faustice  să  găsească  soluţii  creştine  la 
marile  enigme  cari  le  neliniştesc. 

2.  In  toate  centrele  universitare  ar  fi  necesari  oameni  cari  să  sel 
ocupe  cu  studenţii.  Ii  numesc  duhovnici  prin  vocaţie  (nu  prin  destinaţie 

3.  Un  rol  important  ar  avea  şi  conferinţele  religioase.  E  bine*, 
să  precizăm  că  în  veacul  XX  conferinţele  religioase  pentru  studenţi 
nu  pot  fi  formulate  din  judecăţi  pur  apodictice,  nici  neglijând  ştiinţa 
„lumii  acesteia ".  Oricare  conferenţiar  religios,  trebue  să  fie  şi  un 
adânc  cunoscător  al  culturii  moderne.  Vorbeşte  spiritului  frământat 
al  omului  modern,  nu  omului  patriarhal  din  sătucul  liniştit,  din  aceea 
„rarişfe  cosmică  şi  conştiinţă  a  destinului  emanat  de  veşnicie “ 
(Lucian  Blaga).  îmi  face  impresia  că  pentru  viaţa  religioasă  au  rol 
deosebit  de  important  conferinţele  cu  caracter  religios,  rostite  de 
valori  consacrate  în  diverse  domenii  ştiinţifice.  Societatea  Femeilor 
Ortodoxe  din  Cluj  organizează  în  fiecare  an  conferinţe  în  Postul 

Paştilor.  Studenţimea  savura  eu  multă  dragoste  ceeace  spuneau 
despre  religie  profesorii  de  ştiinţe  pozitive:  dnii  Victor  Papilian, 
Victor  Stanciu,  Emil  Ţeposu,  etc. 

4.  Ca  încheiere,  amintesc  o  problemă  extrem  de  importantă. 
După  Sergiu  Bulgacoff,  Ortodoxia  se  caracterizează  prin  viaţa 
liturgică,  întocmai  cum  catolicismul  se  caracterizează  prin  forme 
juridice,  iar  protestantismul  prin  teologumene  personale.  In  Orto¬ 
doxie,  viaţa  liturgică  e  centrul  vieţii  religioase.  Revenind  la  problema 
noastră,  se  pune  o  problemă  grea:  oare  F.  R.  N.  ar  contribui  la 
educaţia  religioasă  a  tinerimii,  obligând  studenţii  să  participe  la 
serviciile  divine  ?  Soluţia  aceasta  o  preconizează  mulţi,  dar  e  cu 
totul  neaplicabilă.  Obligând  tineretul  să  meargă  la  biserică,  înseamnă 
că  trezim  în  el  reacţiune  împotriva  celor  sfinte.  Ar  fi  mai  recoman¬ 
dabil  să  se  formeze  coruri  bisericeşti  cu  studenţi  cari  au  auz  mu¬ 
zical,  iar  ceilalţi  să  fie  invitaţi  la  biserică,  să  asculte  corul  colegilor 
şi  să  asculte  predici  compuse  anume  pentru  studenţi.  Dacă  ar  asista 
şi  comandantul  diviziei  studenţeşti,  numărul  participanţilor  ar  fi  foarte 
mare.  Ar  mai  trebui  invitaţi  ( nu  obligaţi!)  să  se  mărturisească  şi 
să  se  Tmpărtăşască. 

Iată  o  părere  în  legătură  cu  marea  problemă  ce  se  pune  acum. 

Diacon  iOSiF  E.  NAGHIU 


A 


FIEDLER 

După  treizeci  de  ani  de  activitate  politică  sub  bunul  regim  ro¬ 
mânesc,  care  i-a  îngăduit  ce  nu  s'ar  fi  tolerat  supt  nici  o  altă  stă¬ 
pânire,  şi  episcopul  s’a  folosit  larg  de  această  îngăduire,  Fiedler,  pă¬ 
storul  turmei  sale  catolice  dela  graniţa  de  vest  a  unei  ţări  pe  care 
o  doria  mutilată,  e  lăsat  să  plece  fără  nici  o  jignire,  în  ciuda  învi¬ 
nuirilor  pe  care  le-a  provocat,  şi  se  va  bucura  de  pensia  cuvenită  me¬ 
ritelor  sale.  Lucrând  aşa  cum  a  făcut,  fără  a  căuta  să  simuleze, 
ca  alţii,  sentimentele  pe  care  nu  le-a  avat,  acest  pretat  şi-a  călcat 
o  îndoită  imperioasă  datorie. 

Catolicismul  e  internaţional.  Cum  o  spuneam  cândva  unui  alt 
episcop,  părintele  Majlath,  neam  de  voevod  ardelean,  care  însă  avea 
altă  creştere  şi  alte  mijloace  de  dibăcie,  cineva  poate,  şi  trebue,  să 
aibă  pentru  neamul  său  sentimente  cari  sunt  fireşti,  dar  nu  poate  da 
dovadă  de  dânsele  de  pe  scaunul  episcopal.  Cu  atât  mai  puţin  să  joace 
un  rol  de  protivnic  cârmuirii  dela  Dumnezeu  şi  de  conspirator.  Roma 
■  e  singura  care-l  poate  orienta,  şi  am  văzut  episcopi  români  uniţi,  cari, 
după  recomandarea  Sfântului  Scaun,  s‘au  abţinut  dela  încoronarea  re¬ 
gelui  Ferdinand.  Dar  Roma  na  putut  da  episcopului  Fiedler  anume 
învăţături. 

Iar,  dacă  e  vorba  de  naţia  căreia-i  aparţine,  vorbitorul  de  un¬ 
gureşte  Fiedler  e  şvab  curat.  Aparţine  acelui  grup  german  de  pe  la  Satu - 
Mare,  a  cărui  recunoştinţă  faţă  de  statul  român,  care  l-a  restituit  rasei 
sale,  trebue  să  fie  veşnică. 

Acesta  e  omul  care  se  dace,  şi  de  sigur  cu  mult  prea  târziu. 

(, Neamul  Romanesc “  din  24-  XII.  1939 )  NJCOLAE  IORGA 

Preot  Dr.  Ilarion  V.  Felea,  Profesor  la  Academia  teologică  din 
Aradi  POCĂINŢA.  Studiu  de  documentare  teologică  şi  psihologică 
t„Seria  Teologică"  nr,  16};  Sibiu  1939,  p.  VIIi-f-444 ;  Lei  175, — 

Păcatul  este  o  realitate  obsedantă.  Nimeni  nu  scapă  de  pleasna 
lui  usturătoare  şi  pricinuitoare  de  neajunsuri  felurite  atât  ca  înfăţişare, 
cât  şi  ca  intensitate.  Se  ţine  de  om  ca  scaiul  şi-I  munceşte  cu  o  cru¬ 
zime  sălbatică.  Numai  Hristos  n'a  avut  păcat.  In  schimb,  l-a  simţit  şi  a 
pătimit  din  pricina  păcatului  ca  nimeni  dintre  oameni,  căci  El  a  luat 
asupra  Sa  păcatele  noastre  ale  tuturora  şi  le-a  ispăşit  cu  lacrimi  şi 
cu  propriul  Său  sânge. 

Se  vorbeşte  mereu  de-o  tragedie  a  sufletului  antic  şi  de  prăbu¬ 
şirile  de-atâtea  ori  constatate  ale  omenirii  vremurilor  mai  nouă.  Şi  nu 
fără  temeiu.  Răul  care  ne  roade  actualmente  existenţa  şi  dă  o  înfă¬ 
ţişare  hidoasă  atâtor  manifestări  omeneşti,  e  vechiu  cât  lumea.  Suspi¬ 
nele  şi  vaierele  pricinuite  de  el  au  lăsat  o  dâră  întunecată  pe  pânza 
istoriei.  Toată  lumea  a  fost  conştie  că  el  există  şi  că  nu-1  ocoleşte  pe 
nimeni.  Victimele  şi  le-a  ales  din  toate  straturile  sociale,  fără  nici  o 
cruţare.  Pustiul  şi  groaza  pe  cari  le-a  risipit  pe  faţa  pământului,  n'au 
atins  numai  neamul  omenesc.  întreaga  făptură  necuvântătoare  păti¬ 
meşte  în  rând  cu  omul  de  pe  urma  acestei  forţe  oarbe  în  faţa  căreia 
antichitatea  precreştină  a  fost  incapabilă  să  trântească  un  stăvilar  re¬ 
zistent.  Adevărata  şi  unica  solidaritate  cosmică  pe  care  a  găsit-o  Hri¬ 
stos  la  plinirea  vremii,  era  solidaritatea  în  suferinţa  provenită  din  păcat. 

Dar  şi  în  dorinţa  de  lepădare  a  jugului  lui  cel  cu  anevoie  de 
purtat. 

Istoria  ne-a  păstrat  numeroase  dovezi  în  această  privinţă.  Pă¬ 
catul,  ca  orice  boală,  trebuia  să  aibă  un  remediu.  Asupra  acestui  adevăr, 
toată  lumea  era  de  acord.  Şi  ca  atare,  omenirea  a  căutat  de  diferite 
căi  să  intre  în  posesiunea  acestui  leac  isbăvitor.  Toate  religiile  anti¬ 
chităţii  şi  cele  primitive  din  toate  vremurile,  au  avut  şl  au  practici 
pentru  mărturisirea,  ispăşirea  şi  curăţirea  păcatelor,  fiindcă  toate  acestea 
şi-au  dat  seama  de  existenţa  lor  şi  mai  ales  de  urmările  dezastruoase 
pe  cari  le  au  ele  atât  asupra  vieţii  noastre  sufleteşti,  cât  şi  asupra 
trupului  acestuia  muritor.  Pe  cel  dintâi  îl  pătează  şi-l  corup,  îl  în¬ 
tunecă  şi-l  îmbrâncesc  in  braţele  gândurilor  dubioase  şi  al  fărădelegilor 
de  tot  felul.  Iar  trupului  —  pe  care  păcatul  îl  robeşte  şi-l  obligă  să-i 
execute  ca  o  slugă  supusă  comenzile  —  îi  anulează  vigoarea,  îl  slu¬ 
ţeşte  în  aşa  chip  încât  nu  e  greu  să  vezi  că  —  şi  cât  —  îi  este  de 
devotat  mamonei.  In  această  privinţă  e  demn  de  reţinut  faptul  — 

notat  în  valoroasa  carte  care  ne-a  prilejuit  aceste  gânduri  —  că  mem¬ 
brii  tribului  Sulka  din  Melanesia  aveau  credinţa  că  necurăţenia  păca¬ 
telor  se  vede  în  lumina  ochilor  [p.  5  nota  1). 

Starea  de  plâns  in  care  se  sbătea  omenirea,  se  cerea  curmată- 
Apelurile  la  ajutorul  zeilor  n'au  avut  nici  un  răsunet,  fiindcă  zeii  nu 
erau  nicăeri.  Le-a  auzit  însă  unicul  şi  adevăratul  Dumnezeu,  care  a 
trimis  în  lume  pe  Fiul  Său  unul  născut.  Jertfa  Lui  ne-a  slobozit  din 
robie  şi  ne-a  agonisit  belşug  de  har.  Calea  spre  isbăvirea  din  păcat  era 
găsită  şi  deschisă.  Omul  n’avea  decât  să  se  căiască  de  greşalele  cele 
de  voie  şi  fără  de  voie  şi  să  apuce  pe  ea  cu  încredere.  Braţele  Mântui¬ 
torului  sunt  deschise  pururea  pentru  toţi  ceice  caută  scăpare  şi  ali¬ 
nare  la  sânul  Lui.  De  mântuirea  plinită  de  El  pe  Culmea  Căpăţânii, 
ne  putem  face  părtaşi  fiecare.  Cu  o  singură  condiţie :  să-L  acceptăm 
integral,  cu  credinţă  tare,  pe  Domnul  nostru  Iisus  Hristos,  şi  să  do¬ 
vedim  prin  fapte  corespunzătoare  că  nu  noi  mai  trăim,  ci  El  vieţuieşte 
intru  noi  (cf.  Gal.  2,  20).  Uşa  prin  care  pătrundem  în  ceata  mărturi¬ 
sitorilor  Mântuitorului,  este  taina  sf.  botez.  Harul  ce  se  varsă  asupra 
celui  botezat  îi  dă  putere  să  reziste  cu  succes  ispitelor,  să  birue  pă¬ 
catul.  Când  se  întâmplă  invers  —  şi  slăbiciunea  firii  noastre  îngăaue 
intervenţia  unor  atari  situaţii  —  nu  suntem  părăsiţi  în  mijlocul  dru¬ 
mului.  Bunul  samarinean,  care  s‘a  dat  pentru  noi  şi  pentru  a  noastră 
mântuire,  ne  întinde  din  nou  o  mână  de  ajutor  şi  ne  lecueşte  ca  pe 
cel  căzut  între  tâlhari.  Leacul  acesta  e  sf.  taină  a  pocăinţei. 

Pentru  a  înţelege  valoarea  pe  care  o  reprezintă  această  sfântă 
taină,  e  destul  să  amintim  că  mântuirea  nu-i  posibilă  fără  ea.  Po¬ 
căinţa  ne  asigură  independenţa  faţă  de  patimi,  faţă  de  poftele  necu- 
curate  şi  ne  eliberează  de  toate  consecinţele  păcatului.  De  şaptezeci 
de  ori  câte  şapte  de-am  greşi,  Dumnezeu  ne  iartă  dacă  tot  de-atâtea 
Ori  ne  recunoaştem  greşalele,  ne  căim  de  ele,  le  mărturisim  preoţilor 
şi  nutrim  hotărârea  puternică  de  a  nu  le  mai  repeta.  De  câte  ori  cazi 
pe  drumul  înspinat  care  duce  ia  fericirea  netrecătoare,  sf,  taină  a  po¬ 
căinţei  te  ajută  să  te  reculegi  şi,  uşurat,  să  pleci  mai  departe  cu  pu¬ 
teri  sporite. 

Despre  această  sf.  taină,  strădalnicul  preot  şi  neobositul  luptător, 
creştin  Păr,  Prof.  Dr,  llarion  V.  Felea  dela  Academia  teologică  din 
Arad,  a  scris  un  impunător  studiu  de  documentare  teologică  şi  psi¬ 
hologică,  Teologică,  pentru  că  pocăinţa  face  parte  din  doctrina  Bisericii 
noastre  ;  iar  psihologică,  pentru  că  administrarea  corectă  şi  eficace  a  ace¬ 
stei  sf.  taine  necisitâ  anumite  însuşiri  din  partea  preotului  duhovnic- 
Păr.  Prof.  Dr,  llarion  V.  Felea  posedă  atât  cultura  teologică  necesară 
aprofundării  şi  fundamentării  acestei  sf.  taine,  cât  şi  o  bogată  expe¬ 
rienţă  pastorală  care-1  îndreptăţeşte  să  dea  fraţilor  săi  de  apostolie  în¬ 
drumări  pe  cât  de  bogate,  pe  atât  de  preţioase,  asupra  administrării 
ei.  Apreciată  elogios  de  Facultatea  de  Teologie  din  Bucureşti,  care 
i-a  conferit  autorului  titlul  de  doctor  în  sfânta  ştiinţă  tocmai  pe  baza 
ei,  cartea  Păr,  Felea  împodobeşte  astăzi  cu  cinste  selecta  colecţie 

„Seria  Teologică"  întemeiată  şi  gospodărită  cu  atâta  prestigiu  de  I,  P. 
Si  Mitropolit  Nicolae  al  Ardealului. 

Ne  bucurăm  mult  de  apariţia  acestei  lucrări  substanţiale.  Din 
mai  multe  motive. 

Avem  de-acum  încolo  un  studiu  vast  şi  complect  asupra  pocă¬ 
inţei,  un  studiu  capabil  să-i  lămurească  definitiv  pe  preoţii  Bisericii 
noastre  asupra  însemnătăţii  covârşitoare  a  acestei  sfinte  taine,  şi  să 
le  indice  cele  mai  bune  metode  pentru  valorificarea  ei  spre  folosinţa 
sufletească  a  credincioşilor.  învăţătura  Bisericii  noastre  despre  pocă¬ 
inţă  este  expusă  limpede,  iar  corectitudinea  ei  este  apărată  cu  argumente 
de  nerăsturnat.  Noi  nu  ne-am  târguit  niciodată  asupra  ei  şi  n'am  în¬ 
curajat  practici  penitenţiale  cari  fac  concensiuni  slăbiciunilor  ome¬ 
neşti  în  paguba  sfintei  taine,  Biserica  papistaşe  e  susceptibilă  de  re¬ 
proşuri  justificate  în  această  privinţă,  cu  mărturisirea  ei  „auriculară", 
săvârşită  în  „confesional",  şi  cu  alte  erori  pe  cari  lucrarea  Păr,  Felea 
le  divulgă  şi  combate  magistral. 

Citită  cu  sârguinţă  şi  urmată  cu  încredere  şi  pricepere,  lucrarea 
de  care  vorbim  poate  deveni  pentru  fiecare  preot  o  pavăză  de  ne¬ 
învins  împotriva  sectelor,  cari  agită  problema  pocăinţei  în  felul  lor, 
o  prezintă  ca  pe-o  noutate  şi  creiază  îndoeli  şi  confuzii  cari  încu- 
rajază  dezertările  din  sânul  dreptei  credinţe. 

Cele  trei  părţi  mari  ale  lucrării  Păr,  Felea  —  „Pocăinţa  în  Sote- 
riologia  ortodoxă",  „Pocăinţa  în  concepţia  catolică  şi  protestantă  a 
mântuirii"  şi  „Psihologie  şi  experienţă  penitenţială"  —  sunt  prece¬ 
date  de-o  foarte  instructivă  expunere  a  mărturisirii  păcatelor  în  re¬ 
ligiile  primitive  şi  antice.  Ce  altceva  dovedeşte  această  practică  uni¬ 
versală  a  mărturisirii  păcatelor  decât  că  pocăinţa  nu  este  numai  un 
bun  al  revelaţiei  divine,  ci  şi  o  trebuinţă  naturală  a  sufletului  ome¬ 
nesc,  pe  care  preotul  este  chemat  s’o  satisfacă  —  nu  altcineva  I 

Dr.  GRIGORIE  T.  MARCU 

* 

Preot  Petre  Vintilescu,  Decanul  Facultăţii  de  Teologie  din  Bucu¬ 
reşti  !  SPOVEDANIA  ŞI  DUHOVNICIA.  Editura  Librăriei  Teologice, 
Bucureşti,  1939.  p.  424,  Lei  120, 

Iată  o  carte  despre  care  se  poate  spune  cu  adevărat  că  este 
tot  aşa  de  necesară  pentru  hrana  sufletească  a  preoţilor  noştri  precum 
este  pâinea  pentru  hrana  de  fiecare  zi  a  trupului, 

„Spovedania  nu  este  numai  o  taină,  ci,  în  acelaşi  timp,  este  o 
instituţie  de  pedagogie  divină,  prin  care  se  poate  cârmui  sufletul  prin 
resorturile  sale  cele  mai  adânci,  în  direcţiunea  unei  educaţii  în  sens 
creştin",  este  instituţia  specială  şi  mijlocul  cel  mai  desăvârşit  prin 
care  se  face  pastoraţia  individuală  a  creştinilor.  Cu  tot  progresul 
realizat  în  domeniul  ştiinţelor  pedagogice  şi  psihologice,  nu  s’a  putut 
găsi  şi  nu  se  va  putea  descoperi  niciodată  un  mijloc  mai  desăvârşit, 
prin  care  să  se  poată  influinţa  asupra  sufletului  omenesc,  decât 

acela  pe  care  ni  l-a  dat  Mântuitorul  în  Taina  sfintei  mărturisiri.  Iată 
deci  motivul  pentru  care  duhovnicul  trebue  să  cunoască,  cât  mai 
perfect  posibil,  atât  valoarea  cât  şi  modul  funcţionării  corecte  a  acestei 
instituţiuni.  „Dirijarea  sufletului  omenesc  in  cadrul  tainei  mărturisirii 
pretinde  dela  preot  o  artă  a  duhovniciei,  ceea  ce  înseamnă  o  dexte¬ 
ritate  pedagogică  personală,  la  baza  căreia  trebue  să  stea,  după  cu¬ 
noaşterea  sf.  Scripturi,  principiile  teologiei  şi  ale  doctrinei  Bisericii, 
dar  neapărat  şi  datele  ştiinţei  privitoare  la  suflet".  Lucrarea  Păr,  Decan 
P.  Vintilescu  urmăreşte  tocmai  scopul  acesta,  căci  ea  dă  duhovnicilor 
lămuriri  generale  şi  speciale,  ii  introduce  în  arta  îndrumării  sufletelor 
şi  îi  învaţă  „multe  feluri  de  meşteşuguri,  ca  ei  să  poată  vâna  de 
prin  pădurile  şi  codrii  păcatului  pe  nenorociţii  păcătoşi". 

Păr,  Petre  Vintilescu  este  persoana  cea  mai  chemată  in  Teologia  ro¬ 
mânească  să-şi  spună  cuvântul  în  problemele  Teologiei  practice.  îmbo¬ 
găţit  continuu  sufleteşte,  atât  prin  munca  teoretică  pe  care  o  întreprinde 
cât  şi  prin  experienţa  bogată  de  fiecare  zi,  P,  C.  Sa  a  ajuns  autoritate 
recunoscută  în  specialitatea  în  care  lucrează.  Acestea  sunt  realităţi 
cari  măresc  însemnătatea  şi  dau  valoare  şi  mai  mare  lucrării  de  faţă. 

Dela  început  se  vădeşte  autoritatea  omului  specializat  în  aceste 
probleme  şi  iscusinţa  scriitorului  consacrat.  Autorul  îşi  întemeiază 
afirmaţiunile  şi  îşi  zideşte  îndrumările  pe  cari  le  dă  în  această  carte, 
mai  întâi  pe  scrierile  Părinţilor  şi  scriitorilor  bisericeşti  din  epoca 
patristică  şi  în  al  doilea  rând  pe  scrierile  speciale  cari  tratează 
această  problemă,  publicate  în  diferite  limbi  streine.  In  zece  capitole, 
autorul  împărtăşeşte  în  chip  clar  şi  atrăgător  toată  învăţătura  necesară 
duhovnicului  în  taina  sfintei  mărturisiri.  După  cuvântul  de  lămurire 
şi  introducere,  se  tratează  chestiuni  privitoare  la  cadrul  extern  şi 
formai  al  spovedaniei  şi  se  arată  în  ce  constă  mărturisirea  şi  îndrep¬ 
tarea  penitentului.  Prin  expunerea  mijloacelor  terapeutice  spirituale, 
prin  normele  pe  cari  le  dă  întru  fixarea  canonului,  prin  arătarea 
cazurilor  speciale  din  punct  de  vedere  religios-moral  şi  psihic,  prin 
prezentarea  preotului  în  rolul  său  de  judecător  în  scaunul  mărturisirii 
şi  prin  arătarea  atitudinii  pe  care  trebue  sa  o  aibă  după  spovedanie, 
ni  se  dă  un  tablou  complect  pe  care  fiecare  duhovnic  este  dator  să-l 
cunoască  în  toate  amănuntele  lui. 

Prin  lucrarea  aceasta,  P.  C,  Sa  Păr,  Decan  P.  Vintilescu  a  făcut 
din  nou  un  foarte  preţios  serviciu  Bisericii  şi  clerului  ortodox  român» 

Preot  Dr.  SP1RIDON  CÂNDEA 

& 

Dumitra  Theodosiu:  PEDAGOGIA  INIMEI,  Bucureşti,  1939.  p,  88, 
Lei  30.— 

Problema  educaţiei  şi  a  formării  educatorului  este  una  dintre  cele 
mai  chinuitoare  probleme  ale  pedagogiei  contimporane.  Toţi  aceia  care 
simt  pe  umerii  lor  apăsând  răspunderea  creşterii  şi  a  educaţiei  ge¬ 
neraţiilor  tinere,  urmăresc  cu  mult  interes  discuţiile  aprinse  care 
s'au  încins  în  jurul  acestei  probleme.  Căci  toţi  aceştia  ştiu  că  un 

educator  adevărat  poate  să  tacă  din  cea  mai  umilă  şcoală  cel  mai 
minunat  sanctuar  al  educaţiei,  faţă  de  care  să  pălească  orice  şcoală 
organizată  strălucit  din  punct  de  vedere  didactic,  dar  ortană  de  su¬ 
fletul  mare  al  educatorului.  Ceea  ce  face  desăvârşirea,  viabilitatea  şi 
adeveritatea  unui  educator  este  sufletul  acestuia.  De  aceea  s’a  pus 
întrebarea  de  adâncuri :  Care  sunt  caracteristicile  adevăratului  suflet 
de  educator  şi  cărui  tip  de  om  trebue  să  aparţină  acesta? 

Desigur,  întrebarea  aceasta  nu  este  nouă,  iar  răspunsul  ei  a  fost 
dat  de  mult,  E  răspunsul  pe  care  ii  dă  cel  mai  mare  educator :  Pe- 
stalozzi.  Şi,  după  exemplul  marelui  Pestalozzi,  educatorul  trebue  să 
aparţină  tipului  obştesc,  a  acelui  tip  de  om  care-şi  vede  rostul  cel 
mai  adânc  al  vieţii  lui  în  continua  dăruire  şi  jertfelnicie  în  slujba 
comunităţii  în  mijlocul  căreia  el  trăieşte.  Şi  de  aceea  trăsătura  funda¬ 
mentală  a  sufletului  educatorului  trebue  să  fie  iubirea.  Viaţa  şi  opera 
mare  a  lui  Pestalozzi  ne  învaţă  că  cine  nu  simte  în  inima  lui  căl¬ 
dura  iubirii  faţă  de  om,  acela  nu  poate  fi  educator.  Căci,  repetăm, 
virtutea  care  trebue  să  înfrumuseţeze  sufletul  educatorului  este  „erosul 
paidagogos",  adecă  aceea  năzuinţă  dumnezeiască,  care  în  fiecare  clipă 
se  îndreaptă  spre  ajutarea  şi  desăvârşirea  omului  minor.  Ceea  ce  l-a 
făcut  pe  Pestalozzi  să  fie  tipul  ideal  al  educatorului,  n'a  fost  atâta 
doctrina  lui  pedagogică,  cât  mai  ales  viaţa  lui  trăită  în  jertfelnicia 
dragostei  pentru  copii.  Vorbind  despre  taina  cea  mare  a  „erosului 
pedagogic",  Pestalozzi  îi  scrie  nepotului  său  următoarele !  „Tu  vreai 
să  devii  aceea  ce  sunt  eu  ?  Dar  argintul  şi  aurul  nu  pot  să  te  facă 
aşa  ceva.  Eu  sunt,  ceea  ce  sunt,  prin  inima  mea“. 

Şcoala,  ca  o  instituţie  educativă,  trece  astăzi  printr’o  chinuitoare 
criză.  Şi  cauza  cea  mai  adâncă  a  acestei  crize  este  „nesocotirea  va¬ 
lorii  educatorului  cu  inima  bună  şi  cu  dragoste  pentru  copil",  Dela 
această  constatare  pleacă  dl  Theodosiu  în  minunata  lui  lucrare  „Pe¬ 
dagogia  inimei".  Pentru  a  ieşi  din  acest  impas  e  necesară  o  „înoire  a 
şcoalei,  prin  creiarea  în  jurul  copilului  a  unei  ambianţe  de  omenie 
şi  distincţiune,  care  e  climatul  propriu  desvoltării  omului"  (p.  5).  Dl 
Theodosiu  condamnă  meteahna  de  care  sufere  atât  de  adânc  şcoala 
prin  aceea  că  „slăveşte  metoda “  şi  neglijează  total  „ vocaţia “  celui 
care  trebue  să  mânuiască  această  metodă  (p,  6).  îndrăgostirea  de  me¬ 
todă  a  bagatelizat  virtutea  cea  mai  fiinţială  a  educatorului  „acea 
sfântă  iubire,  care  a  creiat  universul  şi  care-şi  află  expresia  în  servi¬ 
ciul  aproapelui  şi  mulţumirea  în  nobila  uitare  de  sine"  (p,  6),  Pornind 
dela  aceste  consideraţii,  dl  Theodosiu  înfăţişează  minunate  exemple 
din  natură  şi  din  viaţa  cea  mare  a  oamenilor,  pentru  a  ajunge  Ia  o 
credinţă  metafizică  după  care  iubirea  ar  fi  un  fel  de  elan  universal, 
care  mişcă  fiinţele  unele  spre  altele  şi  care  face  posibilă  realizarea  pe 
un  plan  superior  a  tuturor  posibilităţilor  închise  în  om  (p.  6 — 23). 
Iubirea,  erosul  pedagogic,  nu  cunoaşte  nici  o  dificultate  când  e  vorba 
să  influinţeze  formativ  şi  educativ  omul  minor  (p,  24 — 25).  De  aceea 
iubirea  este  condiţia  fundamentală  a  oricărei  educaţii.  Şi,  din  acest . 

motiv,  dl  Theodosiu  recomandă  pedagogia  Evangheliei,  care  aşează 
iubirea  mai  presus  de  toate  virtuţile,  mai  mare  chiar  decât  ştiinţa, 
credinţa  şi  decât  nădejdea,  după  spusele  Apostolului,  „Cele  mai  fru¬ 
moase  raţionamente  şi  cele  mai  nobile  sfaturi  nu  fac  cât  un  gest  de 
iubire"  (p,  26).  Pentrucă  „dragostea  îndelung  rabdă ;  ea  este  plină  de 
bunătate,  ea  nu  ştie  de  pizmă,  nu  se  laudă,  nu  se  trufeşte",  ci  „toate 
le  sufere,  toate  le  crede,  toate  le  nădăjdueşte"  pentru  desăvârşirea  şi 
ajutorarea  mlădiţei  omeneşti.  In  faţa  erosului  pedagogic,  zice  dl  Theo- 
dosiu,  nu  există  copii  răi  şi  nici  piedeci  pentru  educaţie.  Şi  dl 
Theodosiu  nu  se  mărgineşte  să  afirme  numai  acest  lucru,  ci  el  ne 
arată  şi  o  mulţime  de  exemple,  din  care  să  se  vadă  minunile  realizate 
de  educatorii  „cu  inimă  mare,  cu  caldă  şi  largă  iubire  şi  cu  devota¬ 
ment  nemărginit  pentru  creşterea  copiilor"  (27 — 52).  Fiecare  pagină  a 
-dlui  Theodosiu  e  o  confirmare  a  veşnicului  adevăr  pestalozzian  că 
„pentru  a  creşte  oameni,  înainte  de  orice  ştiinţă  şi  metodă,  trebue 
să  ai  inimă". 

Dl  Theodosiu  îşi  încheie  lucrarea  sa  dând,  celor  cari  sunt  în 
-slujba  nobilei  profesiuni  de  educator,  preţioase  indicaţii,  cum  să  cultive 
în  ei  acea  misterioasă  putere  numită  iubire,  care  e  „un  atribut  al 
omului ;  numai  că  a  rămas  la  cei  mai  mulţi  nedesvoltată,  din  lipsă 
de  exerciţiu,  din  cauza  înstrăinării  noastre  de  copil  şi  a  îndoelii 
asupra  fondului  bun  al  sufletului  omenesc..."  (p.  55).  Căci,  pe  bună 
dreptate,  educator  adevărat  nu  este  decât  acela  care  are  o  credinţă 
adâncă  în  puterile  bune  ale  naturii  omeneşti,  pe  care  Dumnezeu  le-a 
aşezat  până  şi  în  cel  mai  umil  şi  mai  decăzut  copil  şi  cari  prin  căl¬ 
dura  iubirii  pedagogice  pot  să  se  desvolte  şi  să  crească  uriaş  de  mari. 
In  Apusul  luminat  s'a  înţeles  acest  adevăr.  Pentrucă  ce  altceva  sunt 
Şcoala  Bakule,  Şcoala  Petersen  din  lena,  Şcoala  Fairhope  din  Statele- 
Unite,  Şcoala  dela  Becalles  din  Anglia,  decât  institute  de  educaţie  în 
care  viaţa  e  aşezată  pe  temeiul  sublimului  principiu  al  erosului  pe¬ 
dagogic  (p.  55 — 80). 

Mărturisim  că  minunata  lucrare  a  dlui  Theodosiu  ar  trebui  să 
fie  distribuită  de  Ministerul  Educaţiei  Naţionale  tuturor  acelora  cari 
au  marea  chemare  de  a  creşte  oameni.  Aceasta  din  motivul  că  ea  ar 
avea  darul  să  le  arate  acestora  că  orice  teorie  pedagogică,  care  nu 
cuprinde  în  sâmburele  ei  psihologia  şi  filosofia  iubirii,  nu  va  putea 
să  găsească  niciodată  drumul  spre  adevărata  faptă  educativă. 

Cartea  dlui  Theodosiu  le  va  ajuta  acelora  care  oficiază  în  sanc¬ 
tuarul  şcoalei  româneşti,  să  ajungă  la  credinţa  că  Ia  începutul  edu¬ 
caţiei  nu  se  află  savantlâcul,  ci  că  la  începutul,  la  mijlocul  şi  la  sfâr¬ 
şitul  educaţiei  se  află  iubirea,  pasiunea  nemărginită  a  erosului  peda¬ 
gogic  şi  că  nesecatul  isvor  al  tuturor  realizărilor  pedagogice  rămâne 
mereu  iubirea  de  oameni.  Diacon  Dr.  NICOLAE  BALCA 

Si 

Ion  I.  Georgescu:  DEMONOLOGIA  VECHIULUI  TESTAMENT : 
SATAN  IN  PROFEŢIA  LUI  ZAHARIA,  Bucureşti  1938,  p.  76. 

E  destul  de  săracă  literatura  biblică  a  Vechiului  Testament  la 
Români,  pentruca  bucuria  apariţiei  lucrărilor  din  domeniul  acesta  să 
fie  justificată.  Deşi  studiul  cu  titlul  de  mai  sus  este  cunoscut  unora 
dintre  cititorii  noştri,  din  revista  „Biserica  Ortodoxă  Română",  unde 
a  apărut  pentru  întâia  dată,  totuşi  aducem  aminte  de  el  şi  acum  când 
apare  în  ediţie  separată. 

învăţătura  despre  duhurile  rele  nu  vom  afla-o  în  Vechiul  Tes¬ 
tament  grupată  la  un  loc,  într’o  singură  carte.  Ea  se  află  resfirată 
«dealungul  Scripturii,  Sunt  unele  texte  cari  aduc  o  contribuţie  mai 
însemnată  la  cunoaşterea  învăţăturii  biblice  în  această  privinţă.  Intre 
acestea  figurează  şi  Zaharia  3,  1 — 5.  In  studiul  de  faţă  autorul  traduce 
textul  după  original,  il  explică,  arată  importanţa  textului  pentru 
cunoaşterea  învăţăturii  despre  duhuri  şi  discută  apoi,  în  paralelă, 
satanologia  lui  Zaharia  şi  demonologia  orientală. 

După  învăţătura  cărţii  lui  Zaharia,  înfăţişată  de  autorul  I.  Geor¬ 
gescu,  Satan  este  un  duh  care  duşmăneşte  pe  om  şi  bună  starea  lui, 
.caută  să  depărteze  pe  om  de  Dumnezeu,  căci  doreşte  să  nimicească, 
prin  îndemnul  Ia  păcat,  fericirea  omului.  Dar  nu  are  libertatea  şi  nici 
puterea  să  facă  tot  ce  voeşte,  De  o  înrâurire  a  religiilor  orientale 
asupra  învăţăturii  despre  Satan  a  lui  Zaharia,  nu  poate  fi  vorba. 

Observ  că  sumedenia  de  citate  luate,  în  această  legătură  de  idei, 
alin  literatura  patristică,  putea  forma  un  capitol  nou  b.  o.:  Sfinţii  Părinţi 
şi  satanologia  lui  Zaharia.  In  ce  priveşte  textul  Septuagintei,  eu  cred 
mai  avansat  pe  cel  editat  de  Rahlfs, 

Celor  ce  voesc  să  cunoască  mai  de  aproape  demonologia  Ve¬ 
chiului  Testament,  recomand  cu  toată  căldura  lucrarea  de  mai  sus, 
ca  şi  „Azazel"  (din  1934)  a  aceluiaş  autor. 

Prof.  Dr.  NICOLAE  NEAGA 

* 

Dr.  Petru  Rezuş,  Profesor  la  Academia  teologică  din  Caransebeş  : 
TRADIŢIA  DOGMATICĂ  ORTODOXĂ.  Caransebeş,  1939.  Tipografia 
diecezană ;  p.  312. 

Harnicul  profesor  dela  Academia  teologică  din  Caransebeş,  Păr. 
Dr.  Petru  Rezuş,  după  ce  în  anul  trecut  ne-a  dat  un  studiu  de  seamă 
întitulat  „Desvoltarea  dogmatică",  în  lucrarea  pe  care  o  prezentăm 
aici  cititorilor  noştri,  încearcă  o  precizare  a  Tradiţiei  dogmatice  orto¬ 
doxe,  arătând  totodată  atitudinea  romano-catolică  şi  protestantă  faţă 
de  această  Tradiţie,  Studiul  P,  C,  Sale  prezintă  trei  părţi  bine  dis¬ 
tincte  :  a)  Tradiţia  dogmatică  romano-catolică,  b)  Protestantismul  şi 
Tradiţia  dogmatică  şi  c)  Tradiţia  dogmatică  ortodoxă. 

In  prima  parte,  arată  care  e  raportul  dintre  Tradiţia  dogmatică 
şi  organul  de  conducere  romano-catolic.  Pentru  romano— catolici  nu 
mai  există  o  Tradiţie  integră,  ci  una  pervertită  potrivit  intereselor 

lor,  aşa  că  în  loc  de-a  fi  păstrătorii  Tradiţiei,  aceştia  au  devenit  făuri¬ 
torii  ei.  Papa,  folosind  Tradiţia  „arbitrar  şi  anarhic",  se  confundă  cu 
ea.  „Ego  sum  traditio",  a  zis  Pius  al  IX-lea.  Dacă  la  ortodocşi  Tra¬ 
diţia  se  încheie  cu  sinodul  al  VII~lea  ecumenic  (787),  romano-catolicii 
se  opfntesc  s’o  întindă  până  în  prezent ;  şi  mai  mult :  s'o  continue  cât 
timp  vor  fi  pe  lume  papi,  aceştia  posedând  faimosul  atribut  de  in¬ 
failibilitate,  graţie  căruia  se  mai  înscriu  încă  în  analele  romano-cato- 
Hcismului  şi  alte  dogme  noul,  Dela  conciliul  tridentin  (1545 — 1563), 
Papa  a  primit  o  mare  putere  asupra  Tradiţiei. 

In  partea  II  autorul  se  străduieşte  să  arate  atitudinea  şi  mai 
vrăjmaşe  a  protestantismului  faţă  de  Tradiţie.  Tocmai  când  Tradiţia 
bisericii  romano-catolice  era  mai  şubrezită  în  legile  ei  fiinţiale,  apare 
protestantismul,  care  nu  se  mai  osteneşte  cu  curăţirea  ei,  ci  fiindu-i 
piedică  principală,  o  înlătură  în  bloc,  „Cu  sf.  Tradiţie  cad  toate  doc¬ 
trinele  şi  practicele  creştine,  cari  se  întemeiază  pe  ea“  (p.  52).  Ori 
cum  „viitorul  Tradiţiei  dogmatice  este  compromis  în  romano-catoîlcism 
şi  protestantism,  unică  Biserica  ortodoxă  este  depozitara  credincioasă 
a  adevăratei  Tradiţii  dogmatice"  (p,  118), 

A  treia  parte  a  studiului  dsale  înfăţişează  Tradiţia  dogmatică  în 
raport  cu  Ortodoxia.  Tradiţia  dogmatică  nefiind  altceva  decât  trecerea 
fondului  de  revelaţie  supranaturală  „In  timp  şi  între  oameni",  Biserica 
ortodoxă  s'a  străduit  dintru  început  nu  să  continue  acest  tezaur,  nici 
să-l  ciuntească,  ci  să-I  păstreze  integru.  Astfel  tezaurul  revelat  e  păs¬ 
trat  sub  aspectul  static  şi  continuat,  doar,  sub  aspectul  său  dinamic, 
„Tradiţia  în  sens  creştin  e  dinamismul  istoric  al  revelaţiei  pus  în 
lucrare  de  energia  harului  dumnezeesc"  (N,  Crainic)  şi  străjuită  de 
ierarhia  bisericească  „suprem  autoritară  şi  infailibil  doctrinară". 

In  concluzie,  Tradiţii  dogmatice  autentice  nu  pot  fi  atâtea  câte 
frânturi  confesionale,  ci  e  una  singură  şi  aceasta  constitue  patrimoniul 
adevăratei  Biserici  creştine,  care  o  păstrează  intactă,  sub  criteriile  ei 
de  recunoaştere  •.  apostolicitatea  şi  universalitatea  doctrinală. 


NICHIFOR  TODOR 


P.  Sf.  Gherontie  Nicoiau,  Episcopul  Constanţei :  ÎNDRUMĂ¬ 
TORUL  LITURGIC,  Bucureşti  1939. 

Chestiunea  practicei  liturgice  (tipic,  ceremoneologie  şi  utilizarea 
materialului)  conforme  cu  momentul  liturgic  şi  dogmatic  al  slujbelor 
cari  constituesc  cultul  nostru  ortodox,  va  trebui  să  preocupe  mai 
mult  pe  conducătorii  Bisericii  noastre  şi  pe  specialişti  în  sensul  unU 
formizării  şi  al  promovării  principiului  estetic  privind  ansamblul  tu¬ 
turor  formelor  externe  ale  cultului  divin.  Intre  puţinele  lucrări  din 
acest  domeniu  este  şi  temeinica  lucrare  a  P.  Sf.  Gherontie,  care 
uzând  de  izvoare  ortodoxe  —  greceşti  şi  slavoneşti  —  ne  prezintă 
un  „îndrumător  liturgic"  în  care  găsim  toate  regulile  de  practică 
liturgică  privind  pe  diaconi  şi  preoţi  de  toate  gradele,  când  asistă 

sau  slujeşte  un  ierarh  la ;  Vecernie,  Litie,  Utrenie,  Liturgia  Sf.  Ioan 
Gură  de  Aur,  Liturgia  Sf,  Vasile,  Liturgia  Sf.  Grigorie  Dialogul,  vizi¬ 
taţii  canonice  la  sate  sau  oraşe  ale  ierarhului  respectiv-  Originalitatea 
lucrării  constă  în  faptul  că  pe  lângă  expunerea  formelor  externe  pe 
cari  le  au  a  le  executa  slujitorii  (diaconii  şi  preoţii)  la  o  slujbă  cu 
arhiereu,  alăturat  textului  imnografic  de  cult  ne  redă  şi  melodia  pe 
care  urmează  a  fi  cântat  acest  text.  Melodiile  sunt  notate  pe  psaltică 
şi  notaţie  lineară.  Ştiut  fiind  că  în  Ardeal  nu  este  cunoscută  şi  prac¬ 
ticată  notaţia  psaltică  a  muzicii  bisericeşti,  ne-a  bucurat  mult  văzând 
ca  P.  Sf,  Gherontie  s'a  gândit  să  transpună  muzica  din  lucrarea  P.  Sf, 
Sale  şi  pe  notaţia  modernă,  curoscută  de  toţi  creştinii  din  România, 

Este  poate  primul  pas  care  se  face  prin  această  transpunere, 
care  dacă  ar  fi  generalizat,  s’ar  putea  da  posibilitatea  ca  întreaga 
muzică  psaltică  să  fie  cunoscută  de  un  cerc  cât  mai  mare  de  cre¬ 
dincioşi  şi  ar  contribui  la  crearea  unui  curent  de  unificare  a  muzicii 
bisericeşti  din  întreagă  Patriarhia  română. 

Cu  această  lucrare,  P,  Sf,  Gherontie  păşeşte  pe  urmele  marilor 
ierarhi  ai  bisericii  ortodoxe  cari  s'au  ocupat  şi  au  publicat  lucrări 
în  domeniul  Tipicului  şi  al  Practicei  liturgice  (Silvestru  Bălănescu 
S,  Morariu-Andreievici,  Gherasim  Safirim  ş.  a.).  Sprijinită  şi  comple¬ 
tată  de  Manualul  de  practică  liturgică  al  Icon.  D.  Lungulescu  dela 
R,  Vâlcea,  această  lucrare  aduce  preţioase  lămuriri  şi  contribuţii  de 
practică  liturgică  pentru  slujitorii  altarului  cari  iubesc  buna  podoabă 
a  Casei  Domnului.  Diacon  Prof.  P.  GHERMAN 

Prof.  Const.  Vlada :  MANUAL  DE  TIPIC  ŞI  ANTOLOGHION, 

Tipicul,  aşa  cum  se  practică  în  Biserica  noastră,  prezintă  multe 
note  de  variabilitate.  Aceste  deosebiri  se  observă  nu  numai  între 
provincii  şi  eparhii,  ci  chiar  în  sânul  aceleiaşi  eparhii.  Conducându-se 
de  principiul  „cum  vrea  cel  mai  mare",  mulţi  din  cântăreţii  noştri 
dela  strană,  ba  chiar  unii  preoţi,  se  cred  chemaţi  să  aducă  modificări 
sau  să  excludă  unele  cântări  sau  rugăciuni  de  importanţă  capitală 
pentru  respectiva  slujbă.  Prescurtările  sfintelor  slujbe  sunt  foarte  ne¬ 
potrivite.  Pe  deoparte,  se  lezează  puternicul  sentiment  religios  al 
poporului,  iar  pe  de  alta,  în  cele  mai  dese  cazuri,  se  elimină  ce-i  mal 
frumos  din  punct  de  vedere  dogmatic  şi  liturgic.  Iată  de  ce  aceste 
două  lucrări  ale  dlui  C,  Vlaau,  profesor  la  Acad,  teol.  din  Caran¬ 
sebeş,  sunt  ca  doi  pioni  de  practică  tipiconală  care  nu  ne  lasă 
să  cădem  în  astfel  de  greşeli.  Pe  lângă  prescripţiile  de  tipic,  ne-a  selec¬ 
ţionat  ce-avem  să  cântăm,  prezentându-ne  strictul  necesar  din  cărţile 
cultice  (Minei,  Triod,  Octoih,  Ciaslov  ş.  a,),  pe  cele  mai  importante 
ca  fond  dogmatic  şi  cele  mai  frumoase  ca  formă  poetică. 

Manualul  de  tipic  conţine  rânduiala  Vecerniilor  şi  Utreniilor  din 
postul  mare,  Ciasurile  (1,  3,  6,  9),  Liturghia  Sf-  Grigorie  şi  slujba 
mântuitoarelor  Patimi,  Avem  deci  toate  cântările  şl  rugăciunile  nece- 

sare  întregului  period  al  Triodului.  Antologhionul  conţine  toate  Vecer¬ 
niile  şi  Utreniile  pe  glasuri,  Liturgia  Sf.  Ioan  Gură  de  Aur,  toate 
sărbătorile  anului  bisericesc  (la  fiecare  sărbătoare :  Vecernia,  Utrenia 
şi  liturgia)  din  toate  trei  perioadele  (Octoih,  Triod  şi  Penticostar). 
Ceiace  este  impresionant  în  această  lucrare  sunt  părţile  alese,  cele 
mai  frumoase,  luate  din  cărţile  de  ritual  după  cele  doua  criterii; 
dogmatic  şi  literar-liturgic. 

Lucrările  acestea  prezintă  interes  şi  pentru  faptul  că,  cu  ajutorul 
lor  —  fără  a  mai  face  uz  de  celelalte  cărţi  de  cult  —  putem  să 
săvârşim  aceste  slujbe  ale  anului  bisericesc. 

Pe  lângă  partea  tehnică  bună  în  care  sunt  tipărite  aceste  lucrări, 
ele  merită  a  fi  recomandate  preoţilor  şi  cântăreţilor  noştri  şi  pentru 
faptul  ca  la  noi  în  Ardeal  sunt  singurele  in  acest  gen,  iar  utilizarea 
lor,  în  practica  tipiconală,  ar  aduce  unificarea. 

Dea  Domnul  ca  munca  sinceră  depusă  pentru  a-L  lauda  pe 
această  cale,  să  fie  înţeleasă  şi  preţuită  după  cuviinţă. 

Diacon  Proi.  P.  GHERMAN 

® 

Dr.  Teodor  Botiş :  MONOGRAFIA  FAMILIEI  MOCIONI.  Bucu¬ 
reşti  1930  p.  474. 

Trecutul  nostru  naţional,  caracterizat  prin  acţiunea  clasicelor 
figuri  reprezentative  ale  românismului  cultural  şi  istoric,  este  prea 
puţin  desgropat. 

Studiile  profunde,  cari  si  lămurească  ştiinţific  rolul  atâtor 
personalităţi  de  seamă  ale  trecutului,  integrându-le  in  linia  eve¬ 
nimentelor  din  acele  timpuri,  lipsesc  încă.  Avem  puţine  monografii 
serios  alcătuite  şi  zămislite  în  laboratorul  muncii  temeinice,  cari  des¬ 
ţelenesc  drumuri  noui,  lămurind  necunoscutul  baricadat  între  zidurile 
misterului  tainic  şi  cari  arvunesc  ani  de  trudă  migăloasă.  Prin  urmare, 
aceste  puţine  monografii  trebuiesc  preţuite,  iar  efortul  autorului  de-a 
selecţiona  materialul  răsleţ  şi  dosit  în  ungherele  uitării,  trebuie  apreciat. 
Mâine,  când  istoriograful  va  încerca  să  închege  în  opere  definitive 
întreaga  arhitectură  a  trecutului,  toate  aceste  monografii  vor  contribui 
cu  lumina  lor  pâlpăindă  la  învolburarea  trainică  a  unei  făclii  masive. 

Capitolul  pe  care  Românii  din  Ardeal  şi  Banat  l-au  înscris  în 
cartea  României,  este  —  prin  tragismul  său  —  cel  mai  minunat  ca¬ 
pitol  al  existenţei  noastre  bimilenare.  De  aceea  Românii  dintre  Car- 
paţi  şi  Tisa  au  dat  o  serie  de  personalităţi  de  seamă. 

Inspirat  din  lumina  legendară  a  unor  asemenea  distinse  figuri. 
Părintele  Iconom  Stavrofor  Dr.  Teodor  Botiş  a  dat  la  iveală  o  amplă 
„Monografie  a  familiei  Mocioni",  prin  care  aduce  o  mare  contribuţie 
pentru  cunoaşterea  mai  amănunţită  a  istoriei  Ardealului  şi  Banatului, 
cuprinsă  între  revoluţia  din  1848  şi  trecutul  răsboiu.  Sunt  trecute  în 
ordine  cronologică  13  vlăstare  ale  acestei  familii  macedo-române,  care 
„a  avut  destinul  istoric  să  îndeplinească  un  apostolat  naţional  în  viaţa 
noastră  politică,  bisericească,  culturală  şi  economică"  (Prefaţă).  Cei 
mai  de  seamă  reprezentanţi  ai  familiei  Mocioni  au  fost  Andrei  şi  mai 

ales  Alexandru  Mocioni  de  Foen,  un  adevărat  spirit  de  elită,  cult  şi 
însufleţit  de  cele  mai  curate  şi  româneşti  sentimente.  Autorul  ne  pre¬ 
zintă  —  separat  —  viaţa  fiecărui  vlăstar  al  acestei  familii,  insistând 
mai  mult  asupra  celor  doi  amintiţi  mai  sus.  Cuvântările  şi  scrisorile 
mai  de  seamă  ale  lui  Andrei  şi  Alexandru,  cari  sunt  reproduse  în 
paginile  cărţii,  oferă  lămuriri  depline  celui  care  ar  dori  să  aprofundeze 
mai  temeinic  rolul  jucat  de  aceste  personalităţi  de  elită. 

Monografia  aceasta  nu  este  o  lucrare  de  critică  istorică.  Autorul 
ei  —  care  este  mânat  de  cele  mai  curate  şi  mai  româneşti  gânduri 
—  are  marele  merit  de-a  lămuri  în  mare  parte  multe  din  rosturile 
tulburi  şi  necunoscute  ale  jumătăţii  a  Il-a  a  sec-  trecut  şi  începutul 
secolului  de  faţă.  Pe  baza  materialului  dens  —  în  cea  mai  mare  parte 
inedit  ■ —  care  alcătueşte  această  monografie,  se  va  putea  mâine  rostui 
o  faţă  nouă  şi  complectă  a  acelor  timpuri. 

Rostul  acestor  note,  i'nseilate  pe  marginea  cărţii  prezentate,  este 
de-a  trezi  atenţia  cetitorilor  asupra  valoroasei  opere.  Cine-i  va  citi 
paginile  - —  scrise  cu  dragoste  şi  însufleţire  —  va  simţi  în  suflet  fiorul 
bucuriei  că  dacă  România  de  azi  şi-a  conturat  cu  hotărâre  neclintită 
graniţele  ei  definitive,  această  reparare  justă  a  fost  nu  rezultanta  unei 
întâmplări  neprevăzute,  ci  urmarea  firească  a  unor  lupte  apocaliptice 
pe  cari  le-a  purtat  Românii  atâtea  veacuri  până  la  realizarea  acestui 
gând  îndreptăţit,  MIRCfiA  MUNTEAN  U 

ANUARUL  ACADEMIEI  TEOLOGICE  ORT.  ROM.  DIN  CA¬ 
RANSEBEŞ  (1919—1939).  Caransebeş  1939,  p.  458. 

Anuarul  este  cartea  de  vizită  a  oricărei  instituţii,  O  carte  mo¬ 
destă,  ce-i  drept,  dar  necesară,  Căci  din  ea  ia  lumea  cunoştinţă  de 
posibilităţile  slujitorilor  instituţiei  respective  şi  de  înfăptuirile  acesteia. 
Bunul  obiceiu  de  a  prezenta  o  asemenea  oglindă  a  activităţii 
sale,  îl  reia  şi  Academia  teologică  din  Caransebeş,  prin  frumosul 
volum  ce-1  încrestăm  la  răboj,  şi  care  e  menit  să  umplă  golul  celor 
20  ani  de  tăcere. 

In  fruntea  lui,  Păr,  Rector  Dr,  Zeno  Muntean  tipăreşte  un  succint 
istoric  al  înaltei  şcoale  de  Teologie  ortodoxă  din  Caransebeş,  Urmează 
apoi  studiile  sârguincioase  ale  profesorilor :  Laurenţiu  Busuioc  (Tehnica 
modernă  în  lumina  moralei  creştine),  Iova  Firea  (Dogmă,  Cult  şi  Artă), 
Petru  Rezuş  (Aspecte  soteriologice),  Gh.  Cotoşman  (Geneza  arianis¬ 
mului),  Mircea  Chialda  (Sacrificiul  mielului  pascal)  şi  Const.  Vladu 
(Corul,  mijloc  de  propagandă  religioasă),  cari  acopăr  aproape  300  de 
pagini.  La  sfârşit,  obicinuitele  date  şcolare  pe  ani. 

Suntem  siguri  că  dupăce  prin  acest  efort  lăudabil  a  isbutit  să 
ajungă  „la  zi“  cu  anuarul,  şcoalei  surori  dela  Caransebeş  îi  va  fi 
destul  de  uşor  în  viitor  să  ne  prilejuiască  bucuria  de-ai  anunţa  an 
de  an  bilanţul  ostenelilor  ei.  GR.  T.  M- 

ANUAR  FESTIV  (1927 — 1937)  al  Şcoalei  ortodoxe  române  de 
cântăreţi  bisericeşti  „Dimltrie  Cunţan11  din  Sibiu,  publicat  de  Preotul 
Ştefan  Moraria,  director.  Sibiu  1938,  p,  64, 

Prima  şcoală  de  cântăreţi  bisericeşti  din  Ardeal  a  împlinit  un 
deceniu  de  rodnică  existenţă  în  1937.  Momentul  a  fost  sărbătorit 
după  cuviinţă.  Cu  acel  prilej,  întemeietorul  şi  ocrotitorul  ei,  I.  P,  SI. 
Mitropolit  Nicolae  al  Ardealului,  i-a  dat  numele  vrednicului  de  po¬ 
menire  Dimitrie  Cunţan  (1837 — 1910),  fost  profesor  de  cântări  bise¬ 
riceşti  la  institutele  noastre  ortodoxe  din  Sibiu,  Tot  atunci,  Păr.  di¬ 
rector  Ştefan  Morariu  a  tipărit  anuarul  pe  care-1  anunţăm  aici.  Sunt 
notate  într'ânsul  —  alături  de  contribuţiunile  ştiinţifice  literare  ale 
profesorilor  Preot  N.  Topolog,  Diacon  D,  Călugăr  şi  V,  Chira  — 
obicinuitele  date  şcolare  şi  administrative,  precum  şi  silinţele  lăudabile 
ale  corpului  didactic  de  a  face  din  fiecare  elev  nu  numai  un  cântăreţ 
iscusit  şi-un  tipicar  versat,  ci  maicuseamă  ajutătorul  cel  mai  apropiat 
al  preotului  şi  fruntaş  între  fruntaşii  parohiei.  Sarcină  anevoioasă 
fără  doar  şi  poate,  pe  care  echipa  Păr.  director  Şt,  Morariu  a  îm¬ 
plinit-o  cu  cinste.  Pentru  care  pricină,  îi  exprimăm  felicitările  noastre 
sincere. 


Preotul  Ioan  N.  Ionescu-Amza :  SFÂNTA  LITURGHIE  PE  ÎN¬ 
ŢELESUL  TUTUROR,  Bucureşti  1939,  Institulul  de  arte  grafice  „Cuge¬ 
tarea"  ;  p.  72,  Lei  20. 

Multe  şi  impresionante  sunt  sfintele  slujbe  rânduite  dintru  început 
în  Biserica  noastră,  dar  peste  toate  se  înalţă,  până  la  sublimitate,  ce¬ 
reasca  Liturghie, 

Toate  momentele  înfăţişate  în  sfânta  Liturghie,  culminând  în  su¬ 
prema  jertfă,  îşi  au  o  semnificaţie  adâncă  şi  pentru  creştinul  ce  se 
lasă  pătruns  de  adevărul  credinţei,  nu  mai  sunt  simboale,  ci  acte  reale, 
repetate  de  preoţii  Bisericii,  cu  învrednicire  dela  Domnul  Hristos. 

Deşi  sfânta  Liturghie  se  săvârşeşte  de  nouăsprezece  veacuri,  totuşi 
multe  momente  ale  ei  sunt  încă  neînţelese  pe  deplin  de  unii  credin¬ 
cioşi,  Tălmăcirile  Păr.  Prof,  Ioan  N.  Ionescu-Amza,  cuprinse  în  bro¬ 
şura  pe  care  o  vestim  cu  plăcere  cititorilor  noştri,  sunt  cât  se  poate 
de  binevenite  în  scopul  acoperirii  acestui  deficit. 

NICHIFOR  TODOR 

TUTUROR  colaboratorilor, 
<ititorilor  şi  prietenilor  revistei 
noastre  le  urăm  cordial  un  an 
de  pace,  sănătate  şi  întru  toate 
bună  sporire. 

* 

PRAZNICUL  sf.  Ierarh  Nico- 
lae  a  oferit  şl  de  astă  dată  pri¬ 
lej  obşteî  românilor  ortodocşi 
■din  Sibiu,  de  a-şi  mărturisi  sim¬ 
ţămintele  de  sinceră  preţuire  şi 
cald  ataşament  ce  le  nutreşte 
faţă  de  căpetenia  spirituală  a  Ar¬ 
dealului.  Din  cuvântările  rostite 
în  cursul  recepţiei  care  a  avut 
loc  la  Reşedinţa  mitropolitană, 
am  desprins  tocmai  această  con¬ 
vingere  dominantă.  I.  P,  Sf.  Mi¬ 
tropolit  Nicolae  —  prin  înfăptui¬ 
rile  Sale  monumentale,  prin  pre¬ 
stigiul  şi  farmecul  cuceritoarei 
Sale  personalităţi  —  este  recu¬ 
noscut  ca  îndrumător  şi  ocârmui- 
tor  sufletesc  al  tuturor  Români¬ 
lor  de  pe  aceste  plaiuri.  Şi  mai- 
cuseamă  ca  animator  şi  apărător 
al  tradiţiilor  noastre  scumpe.  Răs¬ 
punsul  I.  P.  Sf,  Sale  a  fost  şl  de 
astă  dată  o  infuzie  reconfortantă 
de  încredere  în  Dumnezeu  şi'n 
steaua  neamului. 

Seara,  dl  Prof.  univ.  Nichifor 
Crainic,  a  expus  cu  iscusinţa-i 
recunoscuta,  în  sala  de  festivi¬ 
tăţi  a  Prefecturii  judeţului,  con¬ 
ferinţa  întitulată.:  „Regele  şi  cul¬ 
tura", 

£> 


AL  14-lea  tradiţional  concert 
religios  de  colinde  şi  cântece  de 
stea,  organizat  în  scopul  reînvie¬ 
rii  şi  cinstirii  vechilor  şi  fru¬ 
moaselor  noastre  cântece  de  Cră¬ 
ciun  şi  pentru  înviorarea  sufle¬ 
tului  nostru  creştin  românesc,  a 
avut  loc  în  Catedrala  mitropo¬ 
litană  din  Sibiu,  Duminecă  17 
Decemvrie  1939,  ora  6  seara,  în 
prezenţa  I.  P.  Sf.  Mitropolit  Ni¬ 
colae  al  Ardealului,  a  dlui  Ge¬ 
neral  Comandant  al  Corpului 
VII  Armată  Levenţi  Gh„  a  dlui 
primar  Dr.  Sever  Pop  şi  a  unei 
numeroase  asistenţe.  In  program, 
20  colinde  şi  cântece  de  stea  de 
Timotei  Popovici,  P.  Severin, 
Petru  Gherman,  Gh.  Şoima  ş.  a. 
Concertul  a  fost  executat  de  Co¬ 
rul  mixt  al  Mitropoliei  şi  Corul 
Şcoalei  normale  de  fete  şi  băeţi 
„Andreiu  Şaguna",  sub  condu¬ 
cerea  pricepută  a  Păr,  Prof. 
Gheorghe  Şoima.  Reuşita,  exce¬ 
lentă. 

In  cadrul  concertului,  Păr,  Dia¬ 
con  Dr.  Grigorie  T.  Marcu,  pro¬ 
fesor  la  Academia  teologică  „An- 
dreiană",  a  rostit  o  scurtă  cu¬ 
vântare  despre  religiositatea  po¬ 
porului  român, 

A  fost,  cum  spune  colindul, 
cu  adevărat  o  „seară  mare", 

* 

SFINTELE  Sărbători  ale  Na¬ 
şterii  Domnului  şi  Anului  Nou, 
în  centrul  Mitropoliei  noastre  sunt 
totdeauna  prilej  de  sesizare  şi 

rezolvire  creştinească  a  câte  unei 
probleme  de  folos  obştesc.  Celce 
sesizează  problema,  este  lumina¬ 
tul  nostru  Arhipăstor.  Şi  tot  I. 
P.  Sf.  Sa  este  celce  o  desleagă. 

In  anii  trecuţi,  sărmanii  ora¬ 
şului  se  împărtăşiau  copios  din 
milosteniile  strânse  şi  distribuite 
de  I.  P.  Sf,  Mitropolit  Nicolae, 
prin  P,  V,  Consiliu  arhiepisco- 
pesc  şi  prin  „Oastea  Domnului1*, 
De  astă  dată,  lor  li  s'au  adăugat 
ostaşii  din  tranşee.  Pentru  ei, 
pentru  trebuinţele  lor  sufleteşti, 
I.  P.  Sf.  Sa  a  tipărit  o  frumoasă 
carte  de  rugăciuni,  în  15.000 
exemplare,  care  a  fost  distribuită 
gratuit.  In  fruntea  ei,  înaltul  Ie¬ 
rarh  a  aşezat  un  foarte  potrivit 
cuvânt  de  mângâiere  şi  îmbăr¬ 
bătare,  pe  care-1  încheie  cu  în¬ 
demnul  Apostolului :  „Priveghiaţi, 
staţi  în  credinţă,  îmbărbătaţi-vă, 
întăriţi-vă !“  (II  Cor,  16,  13), 

’S 

ÎNDĂTINATA  serbare  de  di¬ 
stribuire  a  darurilor  de  Crăciun 
bolnavilor  deîa  Spitalul  militar 
din  Sibiu,  s'a  desfăşurat  şi  ’n 
acest  an,  într’o  atmosferă  înăl¬ 
ţătoare,  în  prezenţa  dlui  General 
Comandant  al  C.  VII  Armată 
Levenţi  Gh.,  şi  a  numeroşi  ofi¬ 
ţeri  superiori  din  garnizoană. 
Studenţii  Academiei  teologice 
„Andreiane11  şi-au  dat  concursul 
la  reuşita  ei,  cu  dragostea  cu 
care  au  făcut-o  şi  cu  prilejul  ex¬ 
pediţiilor  misionare  de  mai  ’na- 
inte,  cântând  în  cor  mai  multe 
colinde  şi  cântece  de  stea.  Păr. 
Prof.  Dr.  Grigorie  T.  Marcu  a 
rostit  o  cuvântare  adecvat  şi  a 
transmis  ostaşilor  bolnavi  darul 
I.  P.  Sf,  Mitropolit  Nicolae  — 
100  cărţi  de  rugăciuni  —  şi  bi¬ 


necuvântările  Arhipăstorului.Ser- 
barea  s’a  încheiat  cu  cuvântarea 
dlui  General  Comandant  Levenţi 
Gheorghe. 

& 

GRAVITATEA  situaţiei  inter¬ 
naţionale  i-a  lipsit  pe  mulţi  din¬ 
tre  fraţii  noştri  de  bucuria  pe¬ 
trecerii  unor  sărbători  tihnite, 
în  liniştea  şi  pacea  căminarilor 
lor.  Ne  gândim  la  apărătorii  pă¬ 
cii  Ţării  noastre,  pe  cari  Cră¬ 
ciunul  i-a  surprins  stând  de  ve¬ 
ghe  în  tranşeele  cari  încing  pă¬ 
mântul  românesc  la  fruntarii. 
Ne  gândim  la  ei  cu  simpatie  şi. 
cu  recunoştinţă.  Neodihna  lor  e 
doar  chezăşia  linişte!  noastre. 
Şi  lucrul  acesta  Ţara  nu  l-a  uitat.. 

Pentru  ei,  pentru  înseninarea 
Crăciunului  ostaşilor  României, 
femeile  noastre  au  împletit  din 
vreme  îmbrăcăminte  călduroasă 
şi  s'au  îngrijit  să  le  trimită  fel 
de  fel  de  daruri  folositoare.  în¬ 
suşi  Majestatea  Sa  Regele  Caro! 
II  a  dat  pilde  elocvente  de 
înaltă  purtare  de  grije  faţă  de 
ostaşii  cari  se  află  sub  arme,  în¬ 
soţit  de  Măria  Sa  Marele  Voe~ 
vod  Mihai,  Suveranul  a  petre¬ 
cut  prima  zi  de  Crăciun  în  mij¬ 
locul  trupelor  dela  graniţa  de 
vest,  s'a  întreţinut  cu  soldaţii,  a 
mâncat  din  gamela  de  campanie 
cot  la  cot  cu  el,  şi  i-a  îmbărbă¬ 
tat  nu  numai  prin  căldura  vor¬ 
bei,  ci  maicuseamă  prin  irezisti¬ 
bila  putere  cuceritoare  a  exem¬ 
plului.  In  aceeaşi  zi,  dl  Consilier 
Regal  Gh.  Tătărescu,  Preşedin¬ 
tele  Consiliului  de  Miniştri  imita 
pilda  regală  ia  Cetatea  Albă,  dniir 
miniştri  General  Paul  Teodorescu: 
la  Galaţi,  Petre  Andrei  la  Cer¬ 
năuţi  şi  Victor  Slăvescu  în  su^- 

dul  Dobrogei.  De  Anul  Nou,  Su¬ 
veranul  şi  moştenitorul  Tronului 
au  descins  în  mijlocul  ostaşilor 
din  garnizoana  Constanţei,  iar 
de  Bobotează  la  Chişinău. 

Pretutindenea  au  răsunat  cu¬ 
vintele  cari  definesc  lapidar  po¬ 
ziţia  României  în  actuala  situa¬ 
ţie  internaţională :  N'avem  de 
luat  dela  nimeni  nimic,  dar  nici 
de  dat.  Noi  ne  apărăm  sărăcia 
şi  nevoile  şi  Neamul.  Atâta  tot! 
Pretutindenea  solidaritatea  şi  fră¬ 
ţia  românească  în  faţa  primej¬ 
diei  s'au  manifestat  cu  tărie  şi 
au  cules  succese  răsunătoare. 

PRIMA  decadă  a  bibliotecii 
populare  „Veniţi  la  Hristos11  a 
fost  încheiată  inir’un  timp  record 
şi  în  condiţiuni  optime  de  fond 
şl  formă. 

In  intenţia  întemeietorului  ei, 
I,  P.  Sf,  Mitropolit  Nicolae  al 
Ardealului,  biblioteca  populară 
„Veniţi  la  Hristos11  era  menită  să 
pună  la’ndemâna  clerului  şi  po¬ 
porului  nostru  un  instrument  po¬ 
trivit  pentru  lămurirea  dreptei 
credinţe  şi  pentru  combaterea 
rătăcirilor  sectare  de  toate  nuan¬ 
ţele,  alcătuit  pe  priceperea  tu¬ 
turor,  Menirea  aceasta,  biblioteca 
numită  şi-a  îndeplinit-o  cu  vârf 
şi  îndesat,  mulţumită  necurmatei 
purtări  de  grije  a  Arhipăstomlui 
nostru  şi  tragerii  de  inimă  cu 
care  preoţimea  din  centrul  Mitro¬ 
poliei  noastre  a  înţeles  şi  a  exe¬ 
cutat  gândul  Arhipăstoruluj. 

Scrise  într'un  limbaj  uşor,  în¬ 
sufleţit  şi  corect,  primele  zece 
broşuri  ale  bibliotecii  populare 
„Veniţi  la  Hristos11  au  pornit  la 
propovăduire  în  mijlocul  popo¬ 
rului  nostru  dreptcredincios. 


Suntem  siguri  că  preoţimea 
noastră  va  şti  să  aprecieze  cum 
se  cuvine  —  şi  să  utilizeze  cu 
cel  mai  mare  folos  —  acest  pre¬ 
ţios  aliat  al  ei  în  lupta  înverşu¬ 
nată  pe  care  este  îndatorată  s'o 
poarte  nu  numai  cu  vrăjmaşii 
dreptei  credinţe,  ci  şî  cu  ceice  n'o 
cunosc  şi  n’o  practică  îndeajuns. 

Ultimele  noutăţi  ale  acestui 
hambar  duhovnicesc,  sunt  bro¬ 
şurile:  „Cinstirea  sf.  icoane11,  de 
Preot  Ioan  Ilie,  „Sâmbătarii11  de 
Preot  Dr,  Nicolae  Terchilă  şi 
„Unde  este  şi  unde  nu  este  Hri¬ 
stos  ?"  de  Diacon  Dr.  Grigorie 
T.  Marcu.  Ele  s'au  scris  cu  do¬ 
rinţa  ca  ceice  le  citesc  viaţă  să 
aibă  şi  pe  căile  adevărului  să 
umble, 

Ajutaţi-le  să-şi  ajungă  scopul,, 
ca  toată  suflarea  să  vină  la  Hristos 
—  adică  la  Biserica  Lui. 

GÂNDIREA,  revista  de  mare 
prestigiu  a  grupării  cu  acelaş 
nume,  a  intrat  în  al  XlX-lea  an  de 
luptă  pentru  cultură  românească 
şi  ortodoxă.  De-o  ţinută  irepro¬ 
şabila  ca  fond  şi  formă,  „Gân¬ 
direa11  a  ştiut  totdeauna  ce  vrea 
şi  şi-a  realizat  gândurile  cu  o 
impresionantă  tenacitate.  Spiri¬ 
tualitatea  românească  şi-a  aflat 
în  ea  cel  mai  credincios  stegar, 
A  luptat  cu  destule  protivnicii,, 
dar  le-a  biruit.  Cum?  Numai  dl 
Nichifor  Crainic  ştie.  Din  puţinul 
pe  care  ni-1  spune  în  acea  im¬ 
presionantă  spovedanie  ce  încheie 
fascicolul  pe  Ianuarie  a.  c.,  con¬ 
statăm  că  „Gândirea11  n'a  fost 
sprijinită  cum  merita.  Dintre  Ie¬ 
rarhii  Bisericii  noastre  cari  i-au 
înţeles,  apreciat  şi  ajutorat  as¬ 
censiunea,  dl  Nichifor  Crainic  po- 

meneşte  cu  recunoştinţă  pe  I,  P, 
Sf,  Mitropolit  Nicolae  al  Ardea¬ 
lului  şi  pe  P.  Sf.  Episcop  Nicolae 
Colan  al  Clujului.  Am  vrea  ca 
pomelnicul  acesta  să  cuprindă 
cât  mai  curând  întregul  Episcopat 
ortodox  român  ;  iar  registrul  abo¬ 
naţilor  ei,  cât  mai  mulţi  preoţi 
cu  dragoste  de  carte  şi  cu  dare 
de  mână. 

& 

DIN  NOU  „RAZE  DE  LU- 
MINÂ“  !  Ultimele  zile  ale  anului 
:  trecut  ne-au  rezervat  surpriza 
unei  curate  bucurii.  „Raze  de 
Lumină",  revista  studenţilor  în 
Teologie  din  Bucureşti  —  cum 
se  întitulează  ea  cu  o  creştinească 
modestie  —  şi-a  reluat  apariţia. 

Noi  n’am  pomenit  niciodată  de 
greutăţile  cari  au  făcut-o  să  tacă 
după  opt  ani  de  rodnică  apo- 
stolie.  N’am  pomenit  de  ele  nu 
fiindcă  am  fi  ignorat  această  me¬ 
rituoasă  consoartă,  ci  pentrucă 
am  nădăjduit  necontenit  în  re¬ 
învierea  ei.  Cunoaştem  capitalul 
de  vrere  entuziastă  şi  sinceră 
care  a  fost  îngropat  la  temelia  ei 
şi  ştiam  că  acesta  cântăreşte  mai 
mult  decât  greutăţile  care  au  co¬ 
vârşit-o  vremelnic.  Ştiam  că  omul 
care  a  pornit-o  la  drum  —  şi 
despre  care  se  vorbeşte  atât  de 
puţin  tocmai  fiindcă  e  tot  atât 
de  modest  pe  cât  e  de  harnic 
—  nu  se  va  da  bătut  cu  una  cu 
două.  Acest  om  de  înaltă  con¬ 
ştiinţă  ortodoxă  şi  dăscălească  e 
dl  Dr.  Teodor  M,  Popescu,  titu¬ 
larul  catedrei  de  Istoria  biseri¬ 
cească  universală  dela  Facultatea 
de  Teologie  din  Bucur  ăşti. 

Dsa,  ajutat  de  foşti  şi  actuali 
studenţi  teologi  bucureşteni  de¬ 
daţi  cu  peana,  a  scos  deocam¬ 


dată,  într'un  volum,  colecţia  anu¬ 
lui  1937  a  revistei  numite.  Bă¬ 
nuim  că  restul  va  urma  nu  peste 
mult  —  şi  până  la  zi  —  pen- 
truca  revista  să-şi  poată  relua 
apoi  apariţia  normală.  In  acest 
scop,  noi  îi  trimitem  cele  mai 
bune  urări  de  deplină  isbândă. 

Din  bogatul  repertoriu  al  ma¬ 
terialului  publicat  în  colecţia  anu¬ 
lui  1937,  reţinem  în  primul  rând 
acea  admirabilă  valorificare  a 
vieţii  pilduitoare  a  sfinţilor  Trei 
Ierarhi  pentru  zilele  noastre  — 
şi  pentru  teologi  în  special  —  pe 
care  o  săvârşeşte  dl  Prof.  univ. 
Dr.  T.  M.  Popescu  în  articolul 
intitulat ;  „Ştiinţă  şi  slujbă  ade¬ 
vărata". 

„Ce  pot  avea  comun  cu  stu¬ 
diile  moderne  de  biliotecă  şi  de 
laborator,  aceşti  apostoli  de  de¬ 
mult  ai  lui  Hristos,  preocupaţi 
să  predice  credinţa,  să  practice 
virtuţile  creştine,  să  mântuiască 
prin  ele  oameni  ?“  —  se  întreabă 
dsa  (p.  3).  Şi  răspunde ;  „Toată 
viaţa  şi  opera  lor  de  ierarhi  lu¬ 
minaţi,  au  fost  îndeplinirea  cu 
pietate  şi  cu  scumpâtate  a  unei 
porunci  a  conştiinţei  lor  pasto¬ 
rale,  care  trebue  să  fie  şi  a  con¬ 
ştiinţei  noastre  profesionale :  Ori¬ 
cine  ai  fi  şi  ori  unde  ai  fi,  tu 
eşti  pus,  adecă,  în  slujba  altora ! 
Cu  frică  de  Dumnezeu,  cu  iubire 
şi  cu  respect  pentru  oameni,  se¬ 
menii  tăi,  pune  mintea  şi  pute¬ 
rile  tale  în  serviciul  lor.  Tu  trăeşti 
cu  ei  şi  între  ei ;  trăeşte  şi  pen¬ 
tru  ei...  In  orice  slujbă  se  poate 
face,  pe  lângă  profesiune,  şi  mi¬ 
siune.  Viaţa  însaş  este  o  mare 
misiune  încredinţată  nouă  de 
Dumnezeu,  şi  nimeni  nu  poate 
avea  mai  multă  înţelegere  pen- 

tru  misiunea  vieţii  şi  pentru  apo¬ 
stolatul  profesiunii  decât  omul 
luminat  cu  înaltă  învăţătură*1 


(p,  4), 

In  „Sensul  metafizic  al  întru¬ 
pării" ,  dl  Petru  P.  Ionescu  —  a 
cărui  densă  lucrare  „Ontologia 
umană  şi  cunoaşterea",  apărută 
recent,  ne-a  descoperit  un  gân¬ 
ditor  profund  şi  original  —  îşi 
spovedeşte  aderenţa  totală  la  ade¬ 
vărurile  netrecătoare  ale  credin¬ 
ţei  ortodoxe.  Trupa  gânditorilor 
creştini  sporeşte  astfel  cu  o  forţă 
remarcabilă. 


O  menţiune  specială  i  se  cu¬ 
vine  dlui  Teodor  N.  Manolache, 
care  a  alcătuit  migălosul  şi  bo¬ 
gatul  „Buletin  bibliografic", 

*  GR.  T.  M. 


MISIONARUL,  revistă  lunară 
a  misiei  ortodoxe  române,  ce 
apare  sub  conducerea  secţiei  cul¬ 
turale  a  consiliului  eparhial  Chi- 
şinău,  a  intrat  la  începutul  anului 
1940  în  al  XH-lea  an  de  apariţie 
şi  de  rodnică  activitate  în  ogorul 
misionarismului  creştin  ortodox. 
Revista  „Misionarul"  este  o  bună 
sfătuitoare  a  preoţilor,  este  o 
călăuză  sigură  care  dă  îndrumări 
de  ordin  pastoral  şi  catihetic  şi 
ajută  la  combaterea  sectelor,  a 
ateismului,  a  indiferentismului 
religios  şi  a  tuturor  păcatelor. 
Alimentată  de  scriitori  consacraţi 
pe  terenul  scrisului  bisericesc 
din  România,  revista  serveşte 
înaltele  scopuri  ale  Bisericii  ort. 
rom.,  zideşte  sufleteşte  pe  ceice 
o  citesc,  îl  entuziasmează  şi  îi 
porneşte  la  făptuiri  pozitive  şi 
pentru  mântuirea  sufletească  a 
altora.  Prin  problemele  variate 
pe  cari  Ie  tratează,  prin  regula¬ 
ritatea  cu  care  apare  şi  prin 


condiţiile  tehnice  superioare  în 
care  se  îmbracă,  se  recomandă 
singură  cetitorilor. 

BIBLIOTECA  TINERETULUI 
CREŞTIN.  Secţia  culturală  a  Con¬ 
siliului  eparhial  ort,  rom.  din 
Chişinău  a  început  să  publice, 
sub  conducerea  I.  P.Sf.  Sale  Efrem, 
arhiepiscop-locotenent,  o  lucrare 
vrednică  de  toată  lauda.  Sub 
titlul :  „Biblioteca  tineretului  cre¬ 
ştin"  a  început  tipărirea  unor 
broşuri,  scrise  anume  pentru  ti¬ 
neret,  Au  apărut  până  în  pre¬ 
zent  următoarele  trei  broşuri : 
1.  Primăvara  vieţii;  2,  Spre  ză¬ 
rile  fericirii  şi  3.  Puterea  rugă¬ 
ciunii.  Pe  lângă  materialul  deo¬ 
sebit  de  preţios  pe  care  îl  cu¬ 
prinde,  fiecare  broşură  arfe  co¬ 
perta  frumos  ilustrată  şi  costă 
exemplarul  10  Lei. 

Intr'o  vreme  când  sufletul  ti¬ 
neretului  este  otrăvit  zi  de  zi  şi 
clipă  de  clipă  cu  o  literatură 
infectă,  scrierile  cu  conţinut  moral, 
literatura  care  face  educaţia  re¬ 
ligioasă  şi  cetăţenească  este  tot 
aşa  de  binevenită  ca  picurii  de 
ploaie  după  o  secetă  cumplită. 

Dorim  ca  lucrul  început  să  fie 
dus  la  bun  sfârşit  şi  broşurile  cari 
se  tipăresc  la  Chişinău  pe  seama 
tineretului  creştin,  să  ajungă  să 
fie  răspândite  pe  întreg  cuprinsul 
ţării,  să  ajungă  cărţi  citite  de 
întreg  tineretul  nostru  şi  duhul 
acestei  literaturi  creştine  să  pă¬ 
trundă  cât  mai  adânc  în  sufletul 
acestui  tineret,  SP,  C. 

<S> 

SFARMĂ-PIATRĂ,  vigurosul 
săptămânal  de  lupta  şi  doctrină 
românească,  a  reapărut  în  veş¬ 
mânt  nou  şi’n  atât  de  apreciata-i 

care-1  făcuse  altădată  nelipsit  din 
casele  oamenilor  superiori,  la 
sfintele  sărbători  ale  Naşterii 
Domnului  din  anul  trecut. 

Apreciem  multe  periodice  bă¬ 
ştinaşe  pentru  simplul  motiv  ca 
nu  au  comis  erori  ireparabile  şi 
au  observat  o  anumită  măsură 
şi  cuviinţă  în  luptele  lor  ideolo¬ 
gice-  Pe  „Sfarmă-Piatră"  îl  apre¬ 
ciem  îndoit,  fiindcă  a  făcut  foarte 
mult  bine.  Vreţi  exemplificări  ? 
Vă  servim  bucuros  una  singură, 
dar  decisivă;  „Sfarmă-Piatră "  a 
dărâmat  o  grămadă  de  idoli  şi 
a  răsturnat  multe  şandramale 
oneroase. 

Ţelurile  Iui  viitoare  ?  Ni  le 
lămureşte  în  numărul  amintit  dl 
AL  Gregorian,  al  cărui  condeiu 
încercat  ii  revedem  cu  bucurie 
la  cârmă ;  „Vom  reveni  la  simbo¬ 
lica  ideilor  dela  început.  Vom 
arbora  iarăşi  steagul  intransi¬ 
genţei  ideologice.  Vom  bate  căile 
semeţe  ale  onoare!  şi  ale  liber¬ 
tăţii  româneşti.  Vom  lupta  pentru 
strălucirea  Monarhiei,  pentru  au¬ 
tohtonism,  pentru  ordine  şi  au¬ 
toritate  în  Statul  corporativ  ro¬ 
mânesc,  pentru  Crucea  iui  Hri- 
stos...  Vom  lupta  pentru  o  Ro¬ 
mânie  mai  frumoasă  a  elitelor  şi 
pentru  un  destin  mai  înalt". 

Dumnezeu  să-i  ajute !  Dar  şi 
oamenii !  Sprijinul  lor  să  şi-l 
manifesteze  pe  calea  cea  mai 
simplă :  trimiţând  neîntârziat  abo¬ 
namentul  anual  de  Lei  250,  la 
Bucureşti  I,  str,  Const.  Miile  16, 
* 

IN  cursul  anului  acestuia,  dl 
Prof.  univ,  Dr,  loan  Lupaş  va 
împlini  venerabila  vârstă  de  60 
ani.  Parcă  nici  nu  ne  vine  să 


credem,  când  ne  gândim  cu  câta 
tinerească  însufleţire,  cu  cât  pre¬ 
stigiu  şi  cu  cât  folos  se  cheltue- 
şte  dsa  la  catedră,  la  Academia 
Română,  în  presă  şi  în  alte  com¬ 
partimente  ale  vieţii  noastre  pu¬ 
blice.  E  unul  din  exemplarele 
de  elită  ale  intelectualităţii  ro¬ 
mâneşti  care  nu  ştie  să  refuze 
când  e  solicitat  —  şi  asta  se'n- 
tâmplă  des !  —  să-şi  dea  con¬ 
tribuţia  Ia  plinirea  unui  lucru 
bun  şi  de  folos  obştesc.  E  ge¬ 
neros  şi  talentat  ca  puţini  alţii. 

Iată  de  ce  lăudăm  la  superla¬ 
tiv  gândul  comitetului  constituit 
la  Cluj,  care  a  luat  iniţiativa  cin¬ 
stirii  ostenelilor  luptătorului  na¬ 
ţionalist,  eminentului  academi¬ 
cian  şi  ilustrului  profesor  al  Uni¬ 
versităţii  Daciei  Superioare  care-l 
dl  Dr.  L  Lupaş,  prin  tipărirea 
unui  volum  omagial. 

Biserica  noastră,  al  cărei  stră¬ 
lucit  fiu  şi  slujitor  este  dl  Prof, 
univ.  Dr.  I.  Lupaş,  va  participa 
cu  prinosul  ei  de  admiraţie  şl 
recunoştinţă  pentru  serviciile  ex¬ 
cepţionale  pe  cari  dsa  i  le-a 
făcut  cu  atâta  devotament,  la 
această  bine  meritata  sărbătorire. 
Iar  „Revista  Teologică"  —  al 
cărei  preţuit  colaborator  şi  prie¬ 
ten  iiedesminţit  este  dsa  de  vreme 
îndelungată  —  tot  aşa. 

MISIUNEA  Ierarhilor  noştri' 
dela  hotare  este  deosebit  de  grea 
în  actualele  împrejurări.  Pentru 
ceîce  s'au  considerat  întotdeauna 
nişte  veritabili  apostoli  dela  mar¬ 
gini,  ea  a  fost  grea  şi’n  vremuri 
mai  bune  decât  cele  de  azi.  Epis¬ 
copii  dela  fruntarii  trebue  să  fie 
„formă"  naţionalistă  şi  creştină 

pururea  nu  numai  făclieri  ai  Evan¬ 
gheliei,  ci  şi  străjeri  neadormiţi 
ai  conştiinţei  naţionale.  Prima 
este  o  îndatorire  care  nu  se  mai 
discută,  iar  cealaltă,  tot  aşa. 

P.  Sf,  Episcop  Tit  al  Hotinului 
este,  în  scaunul  său  vlădicesc, 
apostol  al  dreptei  credinţe  şl 
vajnic  luptător  naţional.  Activi¬ 
tatea  desfăşurată  de  P.  Sf,  Sa  în 
cei  patru  ani  de  păstorire  la  gra¬ 
niţa  de  răsărit  a  Ţării,  a  fost 
omagiată  la  3  Ianuarie  a.  c.,  din 
iniţiativa  revistei  de  orientări 
pastorale  şl  misionare  „însemnări 
creştine",  care  a  pregătit  şi  i-a 
înmânat  un  număr  festiv,  înze¬ 
strat  cu  colaborări  alese. 

Din  parte-ne,  cele  mai  bune 
urări  de  isbândă,  întru  conso¬ 
lidarea  sufletului  ortodox  româ¬ 
nesc  din  „Ţara  de  sus", 

EPISCOPUL  romano-catolic  de 
Oradea,  Ştefan  Fiedler,  a  demi¬ 
sionat.  Bine  a  făcut.  Avea  mo¬ 
tive  s'o  facă.  Suficiente,  In  chipul 
acesta  autorităţile  noastre  de  Stat 
au  fost  scutite  să  facă  un  gest  de 
Indelicateţă  —  dacă  aşa  ar  putea 
numi  Vaticanul  demnitatea  na¬ 
ţională  —  îmbiindu-1  de . . .  spate 
să  ne  mai  slăbească  cu  dragostea. 

Episcopul  Ştefan  Fiedler  se  va 
bucura  de-o  pensie  din  partea 
Statului  nostru,  ale  cărui  inte¬ 
rese  le-a  deservit  îm  mod  con¬ 
ştient  şl  voit.  Alte  amănunte  şi 
comentarii  —  dupăce  se  va  lim¬ 
pezi  confuza  situaţie  internaţio¬ 
nală  de  acum.  Nu  vrem  să  de¬ 
servim  şi  noi  interesele  statului 
român,  a  cărui  atitudine  corectă 
adoptată  faţă  de  vinovat,  nu 
avem  cuvinte  s’o  lăudăm  îndea¬ 
juns. 


De  încheiere,  rugăm  „Cultura 
unită"  dela  Blaj  —  care  se  di¬ 
strează  scormonind  scăderile  unor 
feţe  bisericeşti  ortodoxe  de  mult 
dispărute,  într'o  vreme  când 
opera  de  destindere  şi  înfrăţire 
naţională  e  în  plin  marş  —  să 
nu  uite  că  a  fost  odată  un  epi¬ 
scop  papistaş  care ....  (ştie  dl 
Dr,  D,  Neda  ce  vrem  să  spunem !} 

& 

MĂRUNTELE  răutăţi  istorice 
ale  dlui  Z.  Pâclişanu,  nu  mai  con¬ 
tenesc,  „Cultura  unită"  dela  Blaj 
e  bună  bucuroasă  să  le  ocro¬ 
tească  în  paginile  el  —  nu  pentru 
prestigiul  de  savant  al  dlui  Z. 
P,,  ci  ca  să  se  plinească  zicala 
care  spune  că  „cine  se  aseamănă 
se  adună".  Dl  Z.  P.  e  doar  unit 
—  şi  încă  ce  mai  unit.  Sentin¬ 
ţele  dsale  sunt  primite  cu  gura 
căscată  de  admiraţie  în  sânul  ci¬ 
nului  preoţesc  uniat  şi  socotite 
fără  apel.  Ştiţi  dece  ?  Fiindcă 
bieţii  preoţi  din  strana  cealaltă 
n’au  voie  —  chiar  de-ar  avea 
bunăvoinţă  —  să  mai  citească 
şi  altceva  decât  proza  oficială  a 
arţăgoasei  urbe  dela  îmbucătura 
Târnavelor,  Un  „index..."  mai 
straşnic  decât  miticul  Cerber  le 
interzice  să  admită  că  ar  mal 
exista  „o  ţâr"  de  lumină  măcar, 
şi  dincolo  de  cartoanele  lui,  E 
uşor  de  înţeles  că  nu  pentru  sub¬ 
jugaţii  comandamentelor  papale 
scriem  aceste  rânduri,  ci  pentru 
iubitorii  de  adevăr. 

In  nr,  9 — 10  din  1939  al  revistei 
blăjene,  dl  Z,  P.  se  acaţă  de  două 
studii  proaspete  publicate  de  Isto¬ 
ricii  noştri  oneşti  şi  entuziaşti, 
Lupaş  tatăl  şi  fiica.  Nu  ne-ar  fi 
ciudă  dacă  dl  Z.  P.  ar  avea  drep¬ 
tate,  Dar  nu  are. 

E  vorba  de  frumoasa  lucrare 
a  dnei  Dr,  Marina  Lupaş-Vlasiu, 
despre  mitropolitul  Sava  II  Bran- 
covici,  pe  care  afti  anunţat-o  şi 
noi,  şi  de  studiul  dlui  Prof,  univ. 
Dr.  Ioan  Lupaş,  întitulat;  „Un 
vlădică  român  năpăstuit  la  1638. 
Cine  putea  fi?“ 

Prima  n'a  aflat  har  înaintea 
dlui  Z.  P.  fiindcă  autoarea,  care 
nu  face  confesionalism  ci  istorie, 
e  de  altă  părere  decât  Aug. 
Bunea  în  judecarea  mitropolitului 
mucenic.  Ştie  dl  Z.  P.  că  dna 
Marina  Lupaş-Vlasiu  s'a  ferit  să 
reproducă  vorbele  nespălate  cu 
cari  „marele"  istoric  blăjan  a 
împroşcat  memoria  mitropolitului 
Sava  ? . . ,  şi  cari  pun  într'o  lu¬ 
mina  cât  se  poate  de  nesimpatică 
„obiectivitatea"  de-atâtea  ori  ce¬ 
lebrată,  în  strana  cealaltă,  a  ca¬ 
nonicului  cărturar  ? 

Numai  atâta  deocamdată ! 

Din  celălalt  studiu,  dlui  Z.  P. 
nu-i  place . . .  soluţia.  Adică  nimic. 
Şi  crede  că  chestiunea  nu  mai 
poate  fi  discutată.  Să  vedem  cum 
stau  lucrurile,  pe  temeiu  de  bună 
credinţă  şi  de  adevăr.  Numai  aşa. 

Dl  Z.  P,  susţine  —  fără  dovezi 
—  că  notiţa  cronicarului  contim¬ 
poran  Kraus,  din  1638,  nu  s'ar  re¬ 
feri  Ia  destituirea  unui  vlădică, 
ci  la  o  pretinsă  recomandare  a 
lui  de  către  Mateiu  Basarab. 
Oricât  de  mult  s'ar  forţa  sensul 
şi  interpretarea  cuvintelor,  aşa 
ceva  nu  rezultă  nicidecum  din 
textul  lui  Gheorghe  Kraus.  Dacă 
alt  sas,  Gheorghe  Hauer  —  care 
a  scris  cu  V2  sau  V-t  de  veac 
mai  târziu  şi  nu  a  tradus  în  lati¬ 
neşte  textul  german  al  lui  Kraus, 
în  chip  exact,  ci  uneori  cu  mo¬ 
dificări  esenţiale  —  şi-a  îngăduit 


să  intercaleze  anul  1638  chiar  la 
începutul  notiţei,  de  aici  nu  re¬ 
iese  că  Mateiu  Basarab  ar  fi 
făcut  în  acest  an  vreun  demers 
pe  lângă  Gh.  Râkoczi  I  pentru 
numirea  unui  vlădică  în  Ardeal. 
Nefiind  atunci  nici  un  scaun  vlă- 
dicesc  vacant,  ce  rost  putea  să 
aibă  o  asemenea  intervenţie  ?  Pe 
de  altă  parte,  legăturile  politice 
dintre  cei  doi  stăpânitori  din 
sudul  şi  nordul  Carpaţilor  erau, 
până  spre  sfârşitul  acelui  an, 
de  aşa  natură  încât  chiar  dacă 
s'ar  fi  produs  vre-o  intervenţie 
din  partea  lui  Mateiu  Basarab, 
Gh.  Râkoczy  nu  s'ar  fi  simţit 
obligat  să  ţină  seamă  de  ea, 
cum  ţinuse  pe  vremea  când 
trăia  în  bune  raporturi  de  veci¬ 
nătate  şi  alianţă  cu  domnul  Ţării 
Româneşti. 

Depunerea  vlădicului  reco¬ 
mandat  pe  la  1634  fiind  înregi¬ 
strată  în  cronica  lui  Kraus  intre 
16  Iunie  şi  29  August  1638,  evi¬ 
dent  că  s’a  produs  tocmai  in 
împrejurări  când  încordarea  po¬ 
litică  dintre  cei  doi  domnitori  fu¬ 
sese  mai  accentuată. 

Anul  1638,  ca  dată  a  desti¬ 
tuirii,  nu  se  găseşte  numai  la 
cronicarul  Kraus,  ci  şi  la  croni¬ 
carul  român  Gh.  Brancovici,  care 
spune  lămurit  despre  vlădica 
Dosofteiu  că  „nu  numai  în  tem¬ 
niţă  cu  cununa  de  mucenic  a 
preaslăvit  pe  Dumnezeu  cel  prea 
bun,  ci  fiind  maestru  zugrav,, 
legat  în  lanţuri,  fu  silit  a  împo¬ 
dobi  cu  zugrăveală  Palatul  Prin¬ 
cipelui  în  castelul  Iernut". 

Iată  deci  două  mărturii  con¬ 
timporane  în  sprijinul  anului  1638. 
Ar  trebui  anulate  amândouă  ca 
să  poată  fi  înlocuit  anul  1638  cu 

anul  1643,  după  intercalarea  târ¬ 
zie  a  lui  Gheorghe  Şincai.  Bine 
înţeles,  cazul  de  prigonire  vlădi- 
cească  s’a  repetat  şi  Ia  1643  îm¬ 
potriva  lui  Ilie  Iorest,  despre  care 
nu  putea  fi  vorba  în  notiţa  lui 
Kraus,  nu  numai  fiindcă  in  1638 
el  era  la  mănăstirea  Putna,  Dar 
nici  ceea  ce  scrie  Kraus  cu  pri¬ 
vire  la  averea  vlădicului  prigonit 
(„afle  seine  bona,  so  sehr  hoch 
gelaufen")  nu  se  potriveşte  cu 
sărăcăcioasele  posibilităţi  pecu¬ 
niare  ale  lui  Iorest,  care  a  fost 
nevoit  să  împrumute  cu  garanţia 
a  „24  de  chizeşi11  suma  de  1000 
taleri,  ca  să  poată  fi  eliberat  din 
temniţa  în  care  fusese  aruncat 
pe  temeiul  unor  „mărturii  min¬ 
cinoase", 

Şi  mai  puţin  se  potriveşte  cu 
acest  caz  dela  1643  informaţia* 
înregistrată  de  Petru  Maior  în 
istoria  sa  bisericească,  informaţie 
culeasă  din  tradiţia  orală  păstrată 
din  tată'n  fiu,  în  casa  preotului 
Ladoş  din  Şacalul  de  Margine 
(jud.  Mureş),  câtă  vreme  nu  există 
nici  o  dificultate  care  să  împie¬ 
dice  interpretarea  acestor  infor- 
maţiuni  în  legătură  cu  cazul  dela 
1638. 

De  aici  rezultă  că  Gh.  Hauer 
a  procedat  arbitrar  introducând 
în  textul  lui  Gh,  Kraus  cuvintele 
„anno  1638“  —  de  cumva  nu 
le-a  înţeles  şi  el  ca  data  desti¬ 
tuirii  —  în  legătură  cu  o  pre¬ 
tinsă  dar  nedovedită  intervenţie 
a  Iui  Mateiu  Basarab  în  acest 
an,  precum  la  fel  a  procedat  şi  Gh, 
Şincai  intercalând  în  textul  cro¬ 
nicii  sale  anul  1643,  care  lipseşte 
şi  din  cronica  lui  Kraus,  şi  din 
notiţa  lui  Hauer. 

Dl  Z,  P.  ştie  că  critica  este 


arta  sau  iscusinţa  de-a  deosebi 
adevărul  de  eroare,  autenticul 
de  apocrif,  realul  de  imaginar, 
faptul  istoric  de  legendă  —  şi 
că  istoricul  care  o  ignorează  chiar 
o  singură  dată  ar  face  bine  să-şi 
atârne  uneltele'n  cuiu  şi  să  se 
apuce  de  altceva.  Căci  e  penibil 
să  biciueşti  studiile  muncite  ale 
unor  învăţaţi  încercaţi  —  la  adă¬ 
postul  propriului  tău  prestigiu 
de  savant  care-ţi  asigură  crezare 
în  faţa  unora  chiar  dacă  n'aî 
dreptate  —  când  ghiarele  atitu¬ 
dinilor  pătimaş  de  preconcepute 
răsbat  prin  cojoc  fără  putinţă  de 
îndoială, 

LOGICA  păr.  Dr.  Ilie  Dăianu 
lasă  cam  mult  de  dorit.  In  nr, 
5 — 8  (Sept. — Dec.)  1939  al  revistei 
„România  Eroică"  dela  Cluj  dsa 
scrie  un  articol  lat,  întitulat  i 
„Unificarea  romană  (citeşte :  pa- 
pistaşe)  a  Bisericilor  Româneşti". 
Articolul,  ca  toate  facerile  de 
farbă  uniată,  are , . ,  dedesup- 
turi.  Şi  uzează  de  procedee  ne¬ 
cinstite  pentruca  să-i  convingă 
pe  naivi  că  neamul  românesc 
trebue  să  intre  întreg  sub  obe¬ 
dienţa  „Sfântului  Scaun",  ca  să 
se  mângâie  Episcopul  Romei  de 
marea  întristare  ce  i-a  căşunat-o 
„rătăcirea"  noastră.  Făcând  astfel, 
pe  Tibru  va  curge  lapte,  iar  pe 
Târnave  miere. 

Ca  să  vedeţi  că  chestia  e  straş¬ 
nic  de  serioasă,  e  destul  să  vă 
spun  că  păr.  Dr,  I.  D.  a  descoperit 
chiar  la  Alba-Iulia,  cu  prilejul 
serbărilor  aniversare  ale  Consti¬ 
tuţiei  Regele  Carol  II,  din  anul 
trecut,  dorinţa  fierbinte  a  tuturor 
Românilor,  de-a  se  face  şi  unirea 
religioasă  a  Bisericilor  româneşti. 

Dsa  a  mai  adăugat  un  inocent 
„cu  Roma*'  şi , , ,  gata  articolul. 
Aşa  se  interpretează  —  adică  se 
stâlcesc  —  vrerile  obşteşti  de  un 
intelectual  ca  păr.  Dr.  I.  D,  Ştiţi 
cum  se  chiamă  metoda  aceasta  ? 
Care  a  spus  „excrocherie"  ?  Nu 
e  numai  atât,  ci  dublă  excro¬ 
cherie.  Căci  în  acelaş  articol,  dsa 
citează  o  dare  de  seamă  a  revi¬ 
stei  „Viaţa  Ilustrată “,  despre  mă¬ 
reaţa  adunare  pomenită,  subli¬ 
niind  în  mod  manifest  cuvântul 
„unire",  orldecâteorl  intervine  în 
text  Precum  urmează :  „che¬ 
marea  poporului  la  Alba-Iulia, 
semnată  de  cei  doi  mitropoliţi, 
binecuvântările  rostite  de  Ei,  au 
trezit  emoţii  între  Românii  de 
pretutindeni,  în  speranţa  unirii 
sufleteşti  şi  formale  dintre  cele 
două  biserici  naţionale.  —  Neamul 
întreg  aşteaptă  şi  tânjeşte  după 
unirea,  ce  nu  s’a  împlinit  la  Alba- 
Julia  din  1918“. 

Sublinierile  sunt  ale  păr.  Dr. 
I.  D.  şi  arată  tocmai  ceea  ce  dsa 
s'a  temut  ca  nu  cumva  să  înţe¬ 
leagă  cititorii,  c 'atunci  cauza  unirii 
cu  Roma  este  iremediabil  com¬ 
promisă. 


Dar  bine  domnule  părinte  Dă- 
ianu,  asta-i  treabă  cinstită  ce  faci 
dta?  Te  ştiam  vechiu  luptător 
naţionalist,  la  curent  cu  detaliile 
epopeei  care  s  a  desfăşurat  în 
Alba-Iulia  anului  1918.  Dta  ştii 
prea  bine  ce  „unire"  a  vrut  no¬ 
rodul  întrunit  acolo  şi  cunoşti 
pe  domnii  cari  au  dires  trebu¬ 
rile  aşafel  încât  măreaţa  epopee 
a  rămas  neisprăvită  până  în  ziua 
de  azi.  Lasă  să-ţi  spună  un  ve¬ 
chiu  colaborator  al  „Vieţii  Ilu¬ 
strate"  cum  trebue  înţeles  textul 
de  care  te-ai  legat  şi  pe  care 
l-ai  maltratat  fără  milă.  Românii 
întruniţi  la  Alba-Iulia  în  1918  şi 
1939  au  vrut  întoarcerea  uniţilor 
acasă.  Atâta  tot !  Numai  dta  n'ai 
vrut  să  înţelegi  cum  trebue  un 
text  fără  echivocuri,  fiindcă  ţi-a 
fost  frică  de  cutremurătorul  ade¬ 
văr  pe  care-1  cuprinde. 

Există  o  justiţie  care  pedep¬ 
seşte  falsurile  literare.  Dacă  l-am 
lua  în  serios  pe  dl  D.  ar  trebui 
s’o  sesizăm. 

Noi  ştim  că  dl  Ion  Colfescu-Dela- 
turda  poate  publica  ce  vrea.  Dar 
nu-i  mai  puţin  adevărat  că  pre¬ 
stigiul  revistei  dsale  îi  cere  să 
nu  tipărească  orice. 

Monografia  familiei  Mocioni,  Anuarul  Acade¬ 

NOTE  ŞE  INFORMAŢII:  Praznicul  sf.  Ierarh  Ni- 
colae  la  Sibiu.  Darul  făcut  de  I.  P.  Sf,  Mitro¬ 
polit  Nicolae  ostaşilor  români.  Suveranul  a  pe¬ 
trecut  sf.  Sărbători  ale  Crăciunului,  Anului  nou 
şi  Bobotezii  intre  ostaşii  Săi.  Biblioteca  popu¬ 

Piatră".  Prof,  I.  Lupaş  sexagenar.  Sărbătorirea 

